Vega Brand Ge Faseyhain Hulhuvaalevey, Rahameeru Dhalhu Kaanaa Ge Baavaithah Raajje Ah! - Vaguthu\n6 މަސް ކުރިން ( މާޗް 17, 2021 )\nވެގާ ބްރޭންޑްގެ ފަސް ވައްތަރެއްގެ ދަޅުކާނާ، ހެޕީމާކެޓުން އަލަށް ރާއްޖެއަށް ތައާރަފް ކޮށްފިއެވެ.\nއެއީ ފްރުޓް ކޮކްޓެއިލް، ބޭކްޑް ބީންސް، ރެޑް ކިޓްނީ ބީންސް، ޗިކް ޕީސް އަދި ގްރީން ޕީސް އެވެ.\nވެގާ ބޭކްޑް ބީންސް – މިއީ ގޭބިސީ ތަކުން ކުޑައިރުކޮޅެއް ތެރޭގައި ނާސްތާ ތައްޔާރު ކޮށްލަން ލިބޭ ލުއެކެވެ. އާންމު ގޮތެއްގައި ބޭކްޑް ބީންސް ހަދައިގެން ރޮއްޓާއެކީ ކެވޭނެއެވެ.ނުވަތަ ދަޅުން ނަގާގޮތަށް ޕާންފޮއްޗަކާ އެކީވެސް ކާން ވަރަށް މީރުވާނެއެވެ.\nވެގާ ގްރީން ޕީސް – އޮށް ކީމިޔާ ފަދަ ހެދިކާ ހެދުމަށް އަދި ތަފާތު ވައްތަރުގެ ފްރައިޑް ރައިސް ހެދުމަށް ބޭނުން ކުރެވޭނެ ދަޅުކާނާއެކެވެ. ގްރީން ޕީސް އަކީ އިންޑިއަން ކާއެއްޗެހި ހެދުމަށް ވަރަށް ގިނައިން ބޭނުންކުރާ އެއްޗެކެވެ.\nވެގާ ފްރުޓް ކޮކްޓެއިލް – މިދަޅުގައި ހިމެނެނީ ލައިޓް ސިރަޕްތެރޭގައި ޕެއަރސް، ޕީޗް، އަލަނާސި، މޭބިސްކަދުރު، ޗެރީސް އެވެ. މިދަޅަށް ގެރިކިރު އަޅާ އެއްކޮށްލުމުން ރަހަމީރު ފްރުޓް ކޮކްޓެއިލްއެއް ހެދުނީއެވެ. މީގެ އިތުރުން ފްރުޓް ޓްރައިފަލް، ކަސްޓަޑް ކޭކް ފަދަ ރެސިޕީ ތަކަށް ވެސް ވަރަށް އެކަށީގެންވާ ފޮނި ރަހައެއްދޭ ފްރުޓް ކޮކްޓެއިލް ދަޅެކެވެ.\nވެގާ ރެޑް ކިޑްނީ ބީންސް – މިއީ ފައިބަރ ގިނަ، ސިއްހަތަށް ފައިދާ ހުރި އެތަކެއް މާއްދާއެއް ހިމެނޭ ދަޅުކާނާއެކެވެ. ފަސޭހައިން ތައްޔާރުކޮށްލަން ބޭނުންވާ ސެލެޑް ތެރެއަށް ރެޑް ކިޑްނީ ބީންސް ދަޅުން ނަގާ ސެލެޑް ތެރެއަށް އެއްކޮށްލުމުން ފައިބަރ ގިނަ، ރަހަމީރު ސެލެޑެއް ތައްޔާރުކޮށްލެވުނީއެވެ. މީގެ އިތުރުން ރެޑް ކިޑްނީ ބީންސް ބޭނުންކޮށްގެން ސޫޕް، ނާޗޯސް، ކެސެރޯލް ފަދަ މީރު ކާއެއްޗިހި ވެސް ތައްޔާރުކުރެވޭނެއެވެ.\nވެގާ ޗިކް ޕީސް – ތާޒާ ސަނާމުގުގެ ބަދުލުގައި މިދަޅު ބޭނުން ކުރުމުން ސަނާމުގު ކަށްކަން ނަގާ ވަގުތު ސަލާމަތްވެ، މީރު ސެލެޑް، ހުމުސް ފަދަ ޑިޝްތައް ވަރަށް ފަސޭހައިން ހަދާލެވޭނެއެވެ. ސަނާމުގަކީ ޕްރޮޓީން ވަރަށް ގިނަ، ހަޖަމުކުރުމުގެ ނިޒާމް ވަރުގަދަ ކޮށްދޭ ކާނާއެކެވެ. އެހެންކަމުން މިއީ ސިއްޙަތަށް ފައިދާހުރި އަދި ހިކެން ބޭނުންވާ ފަރާތްތަކުން ބޭނުންކުރުމުށް ވަރަށް އެކަށީގެންވާ ދަޅުކަނާއެކެވެ.\nމިއަހަރު ރަމަޟާން މަހާއި ދިމާކޮށް އިތުރު2ޕްރީމިއަމް ބްރޭންޑެއްގެ އާޕްރޮޑަކްޓްތަކެއް ތައާރަފް ކުރަން ވަނީ ހަމަޖެހިފައެވެ. މީގެ އިތުރުން، އެހެން އަހަރުތަކެކޭ އެއްފަދައިން މިއަހަރުގެ ރަމަޟާން މަހާއި ދިމާކޮށްވެސް ބައެއް ބާވަތުގެ މުދާ އަގުހެޔޮކުރެވޭނެއެވެ.


Madhama Hendhunu Gondudhoh saafukurumuge harakaaiy fesheynee Rasmee Boalhadhandun\nބައިނަލް އަގުވާމީ ގޮނޑުދޮށްތައް ސާފުކުރުުގުގެ ހަރަކާތުގައި ފވމ ސިޓީން ބައިވެރިވަނީ\nމާދަމާ ހެނދުނު ގޮނޑުދޮށް ސާފުކުރުމުގެ ހަރަކާތް ފެށޭނީ ރަސްމީ ބޯޅަ ދަނޑުން\n20 ސެޕްޓެމްބަރ 2019, 17:23 |\nބައިނަލް އަގުވާމީ ‘ކޯސްޓަލް ކްލީން އަޕް ޑޭ’އާއި ގުޅުވައިގެން ރާއްޖޭގައި ބާއްވާ ގޮޑުދޮށްތައް ސާފުކުރުމުަގއި ފުވައްމުލައް ސިޓީއިން ބައިވެރިވާން ތައްޔާރު ވެއްޖެއެވެ.\nމިހަރަކާތުގައި ފުވައްމުލައް ސިޓީގެ ސްކޫލަތަކާއި އަމިއްލަ ޖަމްއިއްޔާތަކާއި ދައުލަތުގެ އިދާރާތަކުން ބައިވެރިވެއެވެ. މީގެ އިތުރުން ކޮންމެ މީހަކަށް ވެސް މިހަރަކާތުގައި ބައިވެރިވުމަށް ވަނީ ހުޅުވާލެވިަފއެވެ.\nމިހަރަކާތް ފެށިގެން ދާނީ މާދަމާ ހޮނިހިރު (21 ސެޕްޓެމްބަރ) ދުވަހު ހެނދުނު 7:00 ގައި ފުވައްމުލައް ސިޓީ ރަސްމީ ބޯޅަ ދަނޑުުންނެވެ.\nބައިނަލް އަގުވާމީ ގޮޑުދޮށް ސާފުކުރުމުގެ ދުވަހަކީ 21 ސެޕްޓެމްބަރު އެވެ. މިއަހަރުގެ ޝިއާރަކީ “ހާނެސިން ދަ ޕަވަރ އޮފް ޕީޕަލް ޓް ފައިޓް އޯޝަން ޓްރޭޝް” އެވެ. އާދެ، ކަނޑަށް އުކާލެވޭ ކުނިތަކާއި ދެކޮޅަށް އާއްމު ރައްޔިތުން ބާރުވެރި ކުރުވުމެވެ.\nމިއި ކަނޑުގެ ދިރުންތައް ހިމާޔަތް ކުރުމުގެ ގޮތުން ކަނޑަށް އުކާލެވޭ ކުނީގެ ބާވަތްތައް ދެނެގަނެ އެކަންކަން މަދުކުރުމަށް ކުރެވިދާނެ ކަންކަން ބެލުމުގެ ގޮތުންނާއި ކަނޑަށް ކުނި ނޭޅުމަށް އާމުން ހޭލުން ތެރިކުރުމުގެ ގޮތުން ހިންގޭ ހަރަކާތެކެވެ.\nއިތުރު ލިޔުންބައިނަލް އަގުވާމީ ގޮނޑުދޮށްތައް ސާފުކުރުމުގެ ދުވަސްފުވައްމުލައް ސިޓީ ކުނިގޮނޑު\nTags: ބައިނަލް އަގުވާމީ ގޮނޑުދޮށްތައް ސާފުކުރުމުގެ ދުވަސް, ފުވައްމުލައް ސިޓީ ކުނިގޮނޑު


މަޤާމް :ސީނިއަރ ހިއުމަން ރިސޯސް އޮފިސަރ\nމަހަކު 7035.00 ރުފިޔާ\nޑިރެކްޓަރެއް ނެތް ހާލަތެއްގައި އެޗް.އާރ ސެކްޝަން މުވައްޒަފުންގެ މަސައްކަތް ރާވާ ހިންގައި ސުޕަވައިޒްކޮށް މުވައްޒަފުންގެ މަސައްކަތުގެ ފެންވަރު ބެލުން.\nމިނިސްޓްރީއަށް އެކިފަރާތްތަކުން ލިބޭ ޓްރޭނިންގ އަދި ފެއަރތަކަށް މުވައްޒަފުން ފޮނުވުމުގެ އެންމެހާ މަސައްކަތް ކުރުން\nމިނިސްޓްރީގެ ވަޒީފާ ދިނުމާއި ވަޒީފާ ބަދަލުކުރުން އަދި ވަޒީފާއިން ވަކިކުރުމުގެ އެންމެހާ މަސައްކަތަތައް ކުރުން\nމިމިނިސްޓްރީއަށް އިންޓަރންޝިޕް ނުވަތަ މަސައްކަތު ތަޖްރިބާ ހޯދުމަށް އެދޭ ފަރާތްތަކުގެ އެންމެހާ މަސައްކަތްތައްކޮށް މަސައްކަތު ތަޖްރިބާ ނިމުމުން ފޮނުވަންޖެހޭ ރިޕޯޓްތައް ތައްޔާރުކޮށް އޭގެ ރެކޯޑް ބެލެހެއްޓުން\nޖެމްސް މެދުވެރިކޮށް އަންނަ ސިޓީތަކަށް ޖަވާބުދިނުމާއި ސިސްޓަމް ދުވަހުން ދުވަހަށް އަޕްޑޭޓްކޮށް ފައިލް ކުރަންޖެހޭ ލިޔެކިޔުންތައް ފައިލް ކުރުން\nމިނިސްޓްރީއަށް ބޭނުންވާ ތަމްރީންތައް ހޯދައި ޓްރޭނިންގ ރިކުއަރމަންޓް ތައްޔާރުކޮށް އޭގެ ރެކޯޑް ބެލެހެއްޓުން\nމިނިސްޓްރީގެ އޮނިގަނޑުގެ އެންމެހާ މަސައްކަތް ކުރުން\nމިނިސްޓްރީގެ ޕޭ ލީވް އަދި ނޯޕޭ ލީވްއެދޭ މުވައްޒަފުންގެ ކަންތައްތައް ހަމަޖެއްސުން\nމުވައްފުންގެ އަޚްލާޤާއި މަސައްކަތްތަކާއި ގުޅިގެން މުވައްޒަފުންނަށް އަންގަންޖެހޭ އެންގުން/ އިންޒާރު ތައް ވެރިންގެ އިރުޝާދުގެމަތީން އަންގައި އޭގެ ރެކޯޑް ބެލެހެއްޓުން\nމުވައްޒަފުންގެ މަސައްކަތު ފެންވަރު ބެލުމަށްޓަކައި ކުރަންޖެހޭ އެންމެހާ މަސައްކަތް ކަނޑައެޅިފައިވާ އުސޫލާއެއްގޮތަށް ކުރޭތޯބަލާ އޭގެ ރެކޯޑް ބެލެހެއްޓުން\nސިވިލް ސަރވިސް ޤަވާއިދުން ފޮނުވަންޖެހޭ ރިޕޯޓް ތައްޔާރުކޮށް ކަނޑައެޅިފައިވާ ސުންގަޑިއަށް ފޮނުވުން\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ހިއުމަން ރިސޯސް މެނޭޖްމަންޓް، ޕަބްލިކް އެޑްމިނިސްޓްރޭޝަން މިއިން ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލުކޮށްފައިވުމާއެކު، ހިއުމަން ރިސޯސް ދާއިރާގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nބިޒްނަސް އެޑްމިނިސްޓްރޭޝަން، ބިޒްނަސް މެނޭޖްމަންޓް، ހިއުމަން ރިސޯސް މެނޭޖްމަންޓް، ޕަބްލިކް އެޑްމިނިސްޓްރޭޝަން މިއިން ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލުކޮށްފައިވުން.\nސަޕޯޓިންގ ކޯ އެލަވަންސް 2: މަހަކު 900.00 ރުފިޔާ\nސުޕަވައިޒަރު ދެއްވާ އެޕޮއިންޓްމަންޓްތަކާއި އަދި ދަތުރުތަކުގެ ޚަބަރު މިނިސްޓްރީގެ ވެބްސައިޓަށާއި އަދި މީޑިޔާއަށް ހިއްސާކުރުން.\nމިނިސްޓްރީގެ ޔައުމިއްޔާ ލިޔުން.\nޖެމްސް މެދުވެރިކޮށް މިނިސްޓްރީއަށް ލިބޭ ލިޔެކިޔުން މޮނިޓަރކޮށް، ދުވަހުން ދުވަހަށް ކުރެވެމުންދާ މަސައްކަތްތަކުގެ އަޕްޑޭޓެއް ކޮންމެ ދުވަހަކު ހެނދުނު ސްޕަވައިޒަރާ ހިއްސާކުރުން.\nމިނިސްޓްރީއަށް އަންނަ ސިޓީތަކާއި އީމެއިލްތަކަށް ޖަވާބުދާރީވުމަށް އެހީއަކަށް ބޭނުންވާފަދަ ހަލަތެއް ދިމާވެއްޖެނަމަ ސްޕަވައިޒަރުގެ ލަފާފުޅުގެ މަތިން ކުރިއަށް ގެންދިއުން.\nމިނިސްޓްރީގެ ދަޢުވަތަށް ރާއްޖެއަށް ވަޑައިގަންނަވާ އިސް ބޭބޭފުޅުންގެ ވަފްދުތައް ރާއްޖޭގައި ހޭދަކުރާ ވަގުތު ޕްރޮގްރާމްހަދައި އެބޭބޭފުޅުންނާއިއެކު ޢަމަލީގޮތުން އެކޮންޕެނީކުރުން.\nމިނިސްޓްރީއަށް އަންނަ ލިޔެކިޔުންތައް ފައިލްކޮށް ބެލެހެއްޓުން އަދި ސުޕަވައިޒަރުގެ އިރުޝާދާއި އެއްގޮތަށް ފައިލްކޮށް ބެލެހެއްޓުން.\nމިނިސްޓްރީގެ އިސްމުވައްޒަފުންނާއި ހަވާލުކުރާ މަސައްކަތްތައް ކުރިއަށް ދާމިންވަރު ބަލާ، ހަވާލުކުރެވިފައިވާ މަސައްކަތްތަކުގެ ލިސްޓެއް މެއިންޓެއިންކޮށް ދުވަހުން ދުވަހަށް އަޕްޑޭޓްކުރުން.\nސެކްޝަނުގެ އެނުއަލް ބަޖެޓް ތައްޔާރުކުރުން.\nސެކްޝަނުގެ އަހަރީ ރިޕޯޓް ތައްޔާރުކުރުން.\n1- އެޑްމިނިސްޓްރޭޝަން ނުވަތަ މެނޭޖްމަންޓް، މިއިން ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލުކޮށްފައި ވުމާއެކު، އެޑްމިނިސްޓްރޭޝަން ދާއިރާގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n2- އެޑްމިނިސްޓްރޭޝަން ނުވަތަ މެނޭޖްމަންޓް، މިއިން ތަޢުލީމީ ރޮނގަކުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8ގެ ސަނަދެއް ހާސިލުކޮށްފައިވުން\nމަގާމާ ގުޅޭ ދާއިރާއިން މަސައްކަތު ތަޖްރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 19 ޖެނުއަރީ 2020 ވާ އާދީއްތަ ދުވަހުގެ 14:00ގެ ކުރިން، މިނިސްޓްރީ އޮފް ޓޫރިޒަމް (ވެލާނާގެ،5ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް (hr@tourism.gov.mv) މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަގާމަށް މީހަކު ހޮވުމަށް ބޭއްވޭ އިންޓަވިއު އާއި ޕްރެކްޓިކަލް އޮންނާނީ، 23 ޖެނުއަރީ 2020 އާއި 30 ޖެނުއަރީ 2020 އާ ދެމެދު، މިނިސްޓްރީ އޮފް ޓޫރިޒަމްގައެވެ.


ހއ.ތުރާކުނު މަގުގޯޅިތަކުގައި މަގުބައްތި ޖެހުމަށް ބޭނުންވާ ބުޑުތައް ވަޅުލުމާއި، މަގުބައްތިއަށް ކަރަންޓް ކޭބަލް އެޅުމަށްޓަކައި މަގުގޯޅިތަކުގެ ކޯރު ކޮނުމުގެ މަސައްކަތް\nހއ.ތުރާކުނު މަގުގޯޅިތަކުގައި މަގުބައްތި ޖެހުމަށް ބޭނުންވާ ބުޑުތައް ވަޅުލުމާއި ކަރަންޓް ކޭބަލް އެޅުމަށްޓަކައި، މަގުގޯޅިތަކުގެ ކޯރު ކޮނުމުގެ މަސައްކަތް ކޮށްދޭނެ ފަރާތެއް ހޯދުމަށް މިއިދާރާއިން ކުރި ނަމްބަރު: IUL)244-ESMSMS/244/2019/3 (23 ޖެނުއަރީ 2019) އިޢުލާނާއި ގުޅިގެން ބޭއްވުނު މަޢުލޫމާތު ދިނުމުގެ ބައްދަލުވުމަށް އެކަށީގެންވާ ޢަދަދަށް ބޭފުޅުން ޙާޟިރުވެފައިނުވާތީ، އެޢިއުލާން ބާޠިލްކުރުމަށްފަހު އަލުން އިޢުލާން ކުރީމެވެ.\nވީމާ، މިކަމަށް ޝައުގުވެރިވެލައްވާ ފަރާތްތަކުން 07 މާރޗް 2019 ވާ ބުރާސްފަތި ދުވަހުގެ ހެނދުނު 11:00 އަށް މިއިދާރާއަށް ޙާޟިރުވެ މަޢުލޫމާތު ސާފުކުރެއްވުމަށްފަހު، 14 މާރޗް 2019 ވާ ބުރާސްފަތި ދުވަހުގެ ހެނދުނު 11:00 އަށް މިއިދާރާއަށް ޙާޟިރުވެ އަންދާސީ ހިސާބު ހުށަހެޅުއްވުން އެދެމެވެ.\nއަންދާސީ ހިސާބުތައް ކެނޑުން އޮންނާނީ 07 މާރޗް 2019 ވާ ބުރާސްފަތި ދުވަހުގެ ހެނދުނު 11:00 ގައި މިއިދާރާގެ ބިޑް އިވެލުއޭޝަން ކޮމިޓީގެ ބައްދަލުވުމުގައި، އަންދާސީ ހިސާބު ހުށަހެޅުއްވި ފަރާތްތަކުގެ ޙާޟިރުގައެވެ. އަދި މަޢުލޫމާތު ސާފުކުރެއްވުމަށް ޙާޟިރުނުވާ ފަރާތްތަކުގެ އަންދާސީ ހިސާބު ބަލައިނުގަނެވޭނެ ވާހަކަ ދަންނަވަމެވެ. މަޢުލޫމާތު ސާފްކުރެއްވުމަށާއި، އަންދާސީ ހިސާބު ހުށަހެޅުއްވުމަށް ވެރިފަރާތުގެ ބަދަލުގައި މީހަކު ފޮނުވާނަމަ، ބަދަލުގައި ފޮނުވާމީހާގެ އައިޑީ.ކާޑުގެ އަސްލާއެކު ވެރިފަރާތުގެ ސިޓީއެއް ގެންނެވުން އެދެމެވެ.


Visnunthoonu kuhjakah dharifulhu hadhaanee kihinei?\nވިސްނުންތޫނު ކުއްޖަކަށް ދަރިފުޅު ހަދާނީ ކިހިނެތް؟\nކުއްޖާގެ ސިކުނޑި ތަރައްގީވުމަކީ ވަރަށް މުހިންމު ކަމެކެވެ. ދަރިފުޅުމުގެ މުޅި މުސްތަގުބަލު ބިނާވެގެން ދަނީ އެ ކުއްޖެއްގެ ސިކުނޑީގެ ތަރައްގީގެ މައްޗަށެވެ. ނުވަތަ ސިކުނޑި ދުނިޔެ އަށް ހުޅުވައިލަދެވޭ ގޮތެއްގެ މައްޗަށެވެ. ދަރިފުޅުގެ މިޒާޖުގެ އެކި ސިފަތަކާއި ނަފްސާނީ ހަމަޖެހުން ވެސް ގުޅިފައި މި އޮންނަނީ އެ ކުއްޖާގެ ސިކުނޑިއާ އެވެ.\nކުރުގޮތަކަށް ބުނަނީ ނަމަ ދަރިފުޅުގެ ހަޔާތުގެ މައި އިންޖީނަކީ އެއީ އެވެ. ދަރިފުޅު އުފަންވުމުގެ މާ ކުރިން އެ ކުއްޖާގެ ސިކުނޑި ތަރައްގީވުމުގެ މަސައްކަތް ވެސް މި އޮންނަނީ ފެށިފަ އެވެ.\nބަލިވެއިންނަތާ ތިން ވަނަ ހަފުތާގެ ނިޔަލަށް ދަރިފުޅުގެ ސިކުނޑީގެ އެންމެ މުހިންމު ތިން ބައި އުފެދި ނިމެ އެވެ. އެއަށް ފަހު އެ ކުއްޖާގެ ސިކުނޑީގެ މަސައްކަތް ހިނގައިގަތުމަށް ދެން ބޭނުންވަނީ އަނެއްކާވެސް ހަފުތާއެކެވެ.\nދަރިފުޅުގެ ފުރަތަމަ ފަސް އަހަރަކީ އެންމެ މުހިންމު ދުވަސްތަކެވެ. މި މުއްދަތުގައި ކުއްޖާގެ ސިކުނޑީގެ 90 ޕަސެންޓް ތަރައްގީކޮށް ފުރިހަމަވެ އެވެ. ސައިންސްގެ ހޯދުންތަކުން އެނގިފައިވާ ގޮތުން ކުއްޖާގެ ވިސްނުމުގެ ބާރުތަކަށް ބަލާއިރު 51 ޕަސެންޓް ބިނާވެފައި އޮންނަނީ މި ދެންނެވި ފަސް އަހަރުގެ ތެރޭގައި އެ ކުއްޖާ ހެދިބޮޑުވާ މާހައުލެއްގެ މައްޗަށެވެ.\nއުފަންވުމުގެ މާ ކުރިން ވާނުވާ އެނގޭ!\nއެކަމަކު ބައެއް މީހުންނަށް ހީވެފައި އޮންނަނީ ދަރިފުޅަށް އެންމެ ރަނގަޅު ތަމްރީނަކީ ޓީވީ ބަލަން ދަސްކޮށް ދިނުމާއި އައިފޯނުން ގޭމް ކުޅެން ދަސްކޮށް ދިނުން ކަމަށެވެ. އެކަމަކު ހަގީގަތަކީ އެގޮތަށް ދަރިފުޅު އެކަނިކޮށްލައިގެން އޭނާ ފޫހިފިލުވައިދިނުމަށް ވުރެ ފައިދާ ބޮޑީ އޭނާއާ އެކު އެކި އައުޓްޑޯ ހަރަކާތްތަކުގައި ބައިވެރިވުމާއި ކަސްރަތާ ރައްޓެހި ކުއްޖަކަށް އޭނާ ހެދުންކަމެވެ.\nބަނޑުގައި އޮންނަ ދަރިފުޅަށް އެ ކުއްޖާގެ މަންމަ ދިރިއުޅޭ މާހައުލުގެ ވާނުވާ އެނގެނީ ދުނިޔެ އަށް އުފަންވާ ހިސާބުން ކަމަށް ބައެއް މީހުންނަށް ހީވެފައި އޮވެދާނެ އެވެ. އެއީ ކުށްހީއެކެވެ. މައިމީހާގެ ބަނޑުތެރޭގައި އޮންނަ ދަރިފުޅުގެ ސިކުނޑި މި ދުނިޔެ އަށް ނުވަތަ އޭނާ އުފަންވުމަށް ހަމަޖެހިފައިވާ މާހައުލަކަށް ސިކުނޑި ހުޅުވާލައިގެން އޮންނަ މިންވަރަކީ އެ މާހައުލެއްގައި ދިރިއުޅޭ ބަޔަކު ވާހަކަ ދައްކައި އުޅޭ ރާގު ވެސް ވަކިކުރަން އެ ކުއްޖާ އަށް އެނގުމެވެ.\nދިރާސާތަކުން އެނގިފައިވާ ގޮތުން އެކި ގައުމުތަކުގެ ކުދިން އުފަންވުމަށް ފަހު ރޮއިގަންނައިރު އެ ރޮއިގަންނަނީ އެގައުމަކަށް ހާއްސަ "އެކްސެންޓަކުން" ނެވެ.\nމި ސަބަބާ ހެދި ދަރިފުޅު އުފަންވުމުގެ ކުރިން، ބަންޑުގައި ދަރިފުޅު ހޭދަކުރާ ދުވަސްތަކުގައި އޭނާއާ ވާހަކަ ދައްކައި ވާހަކަ ކިޔައިދީ މިއުޒިކް ފަދަ އަޑުތައް އިއްވުމަކީ ހަގީގަތުގައި ދަރިފުޅުމުގެ ފުރިހަމަވަމުން އަންނަ ސިކުނޑި އަށް އިތުރު އާރޯކަމެއް ގެނެސްދޭނެ ކަމެއް ކަމަށް ތަޖުރިބާކާރުން ބުނެ އެވެ.\nއޮމެގާ-3 ފެޓީ އެސިޑް\nމާބަނޑު ދުވަސްވަރު ވީހާ ވެސް ގިނައިން މަސް ކާން ޖެހޭނެ އެވެ. އެއްގޮތަކަށް "އެހެން މީހުންގެ މަސް" ކާ ވާހަކައެއް ނޫނެވެ. އޮމެގާ-3 ފެޓީ އެސިޑް އިން މުއްސަނދިވެފައިވާ މަހުގެ ބާވަތްތަކެވެ. ބަލިވެ އިންނަތާ ދެ ވަނަ ޓްރައިމިސްޓާގައި މިގޮތަށް ގަވާއިދުން އޮމެގާ-3 ފެޓީ އެސިޑްގެ މުއްސަނދިކަން ލިބިފައިވާ މަހުގެ ބާވަތްތައް ކެއުމަކީ ދަރިފުޅުގެ ސިކުނޑިއަށް ނިކަން ގިނަ ފައިދާތަކެއް ކުރާ ކަމެކެވެ. ދިރާސާތަކުން އެނގިފައިވާ ގޮތުން އެގޮތަށް ބަލިވެއިނދެ އޮމެގާ-3 ފެޓީ އެސިޑް ނަގާ މައިންނަށް ލިބޭ ކުދިންގެ އުމުރުން ހަ މަހުގައި ހަދާ މެންޓަލް ޑިވެލޮޕްމަންޓްގެ ޓެސްޓްތަކަށް އެފަދަ ކުދިން ވަރަށް ވެސް މޮޅެވެ.\nކުއްޖާގެ ސިކުނޑި އަށް ފުރިހަމަކަން ގެނެސްދެވޭ ގިނަ މާއްދާތަކެއް ބިހުގެ ގޮބޮޅި އާއި ކޮލިފްލާވާ އަދި ލީން ޗިކެންގައި ވެސް ހިމެނެ އެވެ.\nކަސްރަތު ވަރަށް މުހިންމު\nމިސާލަކަށް އާއިލާއާއެކު ބޭރަށް ދިއުމާއި ދަރިފުޅު ގޮވައިގެން ބީޗުގައި ހިނގާލުން ނުވަތަ ޕާކެއްގައި ވަގުތު ހޭދަކޮށްލުމަކީ ވެސް ކުއްޖާގެ ސިކުނޑި އެތައް އެތައް ކަމަކަށް ހުޅުވި ތަރައްގީވެގެންދާނެ ކަމެކެވެ.\nދަރިފުޅު ލައްވައި ކަސްރަތުކުރުވައި އިތުރު ހަރަކާތްތަކުގައި ބައިވެރިވުމަށް ބާރު އަޅަން އެންމެ ރަނގަޅު އުމުރުފުރާ އަކީ ހަތަރު އަހަރަރާއި ހަތްއަހަރާ ދެމެދެވެ.


Hoholhaigai Thaashivi Kudhin Miadhu Hoholhain Nereveytho Masaiykaiy Fashaifi - Vaguthu\nހޮހޮޅައިގައި ތާށިވި ކުދިން މިއަދު ހޮހޮޅައިން ނެރެވޭތޯ މަސައްކަތް ފަށައިފި\nތައިލެންޑްގެ ފަރުބަދައެއްގެ ހޮހޮޅައެއްގައި ތާށިވެފައިވާ 12 ކުދިންނާއި އެކުދިންގެ ކޯޗް ހޮހޮޅައިން ނެރެވޭތޯ ކަމާބެހޭ ފަރާތްތަކުން މިއަދު ކުއްލިގޮތަކަށް މަސައްކަތް ފަށައިފިއެވެ.\nކުރިން ރޭވިފައިއޮތް ގޮތާއި ހިލާފަށް މިއަދު ކުދިން ހޮހޮޅައިން ނެރުމުގެ މަސައްކަތް ފެށީ "އެނޫން އިތުރު އެއްވެސް ގޮތެއް ނެތިގެން" ކަމަށް ނަރޮންގްސާކް އޮސަޓަނަކޯންގެ އެކްޓިން ގަވަރުނަރު ތަމް ލުއަންގް ވިދާޅުވިއެވެ.\nކުދިންނާއި ކޯޗް ހޮހޮޅައިން ނެރުމަށްޓަކައި ޑައިވް ކުރުމުގެ ބައިނަލްއަޤުވާމީ 13 ތަޖުރިބާކާރަކާއި ތައިލެންޑް ސިފައިންގެ އެންމެ ވަރުގަދަ ފައުޖު ކަމަށްވާ "ސީލް" ގެ ފަސް ޑައިވަރަކު މިއަދު ހެނދުނު ވަނީ ހޮހޮޅައަށް ވަދެފައެވެ.\nގަވަރުނަރު ތަމް ވިދާޅުވީ ހޮހޮޅައިން ފެން ހިއްކަން ކުރި މަސައްކަތުގެ ސަބަބުން މިހާރު ވަރަށް ބޮޑަށް ފެން މަދުވެފައިވާ ކަމަށާއި ނަމަވެސް ކުރިއަށް އޮތް ދެތިން ދުވަހު ވާރޭ ވެހޭނެ ކަމަށް ލަފާކުރެވޭތީ މިހާރު ކުދިން ނުނެރެވިއްޖެނަމަ ވަގުތު ފާއިތުވެދާނެ ކަމަށެވެ.\nޑައިވަރުން މިހާރު ނިންމާފައި ވަނީ ކޮންމެ ކުއްޖަކާއި އެކު ތަޖުރިބާކާރު ދެޑައިވަރުން ތިބެގެން އެކުދިން ހޮހޮޅައިން ނެރޭށެވެ. މިއީ ވަރަށް ނުރައްކާތެރި ހާލަތެއް ކުރިމަތިވެދާނެ ކަމެއް ކަމުގެ އިންޒާރު ތަޖުރިބާކާރުން ދެއެވެ. ނަމަވެސް އިތުރަށް މަޑުކޮށްފިނަމަ ނުރައްކާތައް އިތުރުވެ އެއްވެސް ކުއްޖެއްގެ ފުރާނަ ސަލާމަތް ނުކުރެވިދާނެތީ ހާލަތުގެ ގޮތުން މިނޫން އެއްވެސް ގޮތެއް ނެތް ކަމަށް ތަޖުރިބާކާރުން ވިދާޅުވެއެވެ.\nލަފާކުރެވޭ ގޮތުގައި ތަޖުރިބާކާރުންނާއި އެކު ކުދިންނަށް ހޮހޮޅައިން ނިކުމެވޭނީ މިރޭ ރާއްޖޭ ގަޑިން 19:00 ހާއިރު އެވެ.\nކުދިން ނެރެވޭނެ އިރަކަށް ހޮހޮޅައިގެ ބޭރު މިހާރު ވަނީ ކުއްލި ހާލަތަކަށް ގެނެސްފައެވެ. އެސަރަހައްދުން ނޫސްވެރިން ދުރުކޮށް މުޅި ސަރަހައްދު ވަނީ ކުއްލި ހާލަތުގައި އެންމެ ފުރިހަމަ ސިއްހީ ފަރުވާ ފޯރުކޮށްދެވޭ ފެންވަރަށް ތައްޔާރުކޮށްފައެވެ.\nޑޮކްޓަރުންނާއި ނަރުހުންނާއި ސިއްހީ އެހީތެރިން އެސަރަހައްދުގައި ތައްޔާރީ ހާލަތުގައި އެބަތިއްބެވެ.\nފުޓްބޯޅަ ޓީމެއްގައި ހިމެނޭ 12 ކުދިންނާއި އެކުދިންގެ ކޯޗް ހޮހޮޅައިގައި ތާށިވެފައި ތިބޭތާ މިހާރު 15 ދުވަސް ވެއްޖެއެވެ.\nޖުލައި 8, 2018 10:01\nއިރާދަ ކުރެއްވީޔާ އެކުދީން ސަލާމައްވާނެ މަގު މާތް އައްޅާހު ތަނަވަސް. ކުރައްވާށިއެވެ،އމީން.\nޖުލައި 8, 2018 11:23\nމާތްﷲ ލިޔާނީ މިގޮތަށް.... އިރާދަކުރެއްވީއްޔާ ހުރިހާކުދީންނާއި ކޯޗް ސަލާމަތް ކުރެވޭނެ.. އާމީން\nޖުލައި 8, 2018 10:21\nޖުލައި 8, 2018 11:04\nއިރާދަ ކުރެއްވީޔާ އެކުދީން ސަލާމައްވާނެ، އާމީން، އާމީން،\nޖުލައި 8, 2018 11:16\nޖުލައި 8, 2018 12:37\nޖުލައި 8, 2018 12:53\nޖުލައި 8, 2018 13:09\nމާތްﷲގެ ހެޔޮރަޙުމަތާއެކު، އެކުދީން ހެޔޮހާލުގައި އެ ހޮހަޅައިން ނުކުމެ ދުނިޔޭގައި ރަނގަޅު ހަޔާތުގައި ދަރިފަސްކޮޅު އުފެދި ދުނިއާރާސްތްކޮށް އަދި އާޚިރަތް ބާއްޖަވެރިވާނެ މަގަށް އެކުދީންނަށް މަގުދައްކަވާށިއެވެ. އިންޝާ ﷲ.\nޖުލައި 8, 2018 15:52\nމާތް ﷲ އިރާދަފުޅުން ހުރިހާ ކުދިންވެސް ހެޔޮހާލުގައި ހޮހޮޅައިން ނުކުމެވޭނެ. ޢެންމެން ދުއާ ކުރައްވާ.


SunOnline: Positive rate inthihaa ah mathi, komme fas sample akun thineh positive\nޕޮޒިޓިވްވާ ރޭޓު އިންތިހާއަށް މަތި، ކޮންމެ ފަސް ސާމްޕަލަކުން ތިނެއް ޕޮޒިޓިވް\nއަހްމަދުﷲ އަބްދުލް ހާދީ 09 May 2021, 22:04\nއޭޕްރީލް 21، 2021: މާލެ ސަރަހައްދުގައި މީހުން ހަވީރު ގަޑީގައި މަގުމަތީގައި -- ސަން ފޮޓޯ/ ފަޔާޒު މޫސާ\nމާލެ ސަރަހައްދުން ކޮވިޑް-19 އަށް ޓެސްޓުކުރަން ނަގާ ކޮންމެ ފަސް ސާމްޕަލް އަކުން ތިން ސާމްޕަލް ޕޮޒިޓިވްވެ، ފެންނަ ކޭސްތަކުގެ އަދަދު އިންތިހާއަށް މައްޗަށް އަރައިފި އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ)އިން މިރޭ ހާމަ ކުރި ގޮތުގައި ކޮންމެ ހަފްތާއަކު ޕޮޒިޓިވްވާ އަދަދު ވަނީ 75 ޕަސެންޓް މައްޗަށް އަރައިފަ އެވެ. މިއީ ރާއްޖެއިން އެންމެ ފުރަތަމަ ބަލި ފެނުނު ފަހުން ބަލި ފެތުރޭ މިންވަރު އެންމެ ބޮޑަށް އިތުރުވި ފަހަރުކަމަށް އެޗްޕީއޭއިން ވަނީ ހާމަކޮށްފަ އެވެ.\nރާއްޖޭއަށް މިހާރު ކޮވިޑް-19ގެ ހަތަރު ވަނަ ރާޅެއް ތަހައްމަލުކުރަންޖެހިފައިވާއިރު މިދިޔަ ހަފްތާ ތެރޭ އެކަނިވެސް ވަނީ 4،400 އަށް ވުރެ ގިނަ މީހުން ބައްޔަށް ޕޮޒިޓިވްވެފަ އެވެ. ބަލީގެ އަދަދު މިދިޔަ ހަފްތާ ތެރޭ އެވަރެޖްކޮށް 600 ގައި ހުރި އިރު ރާއްޖޭގައި މިހާރު ބަލީގެ އާ ވޭރިއެންޓްއެއް އުޅޭކަމަށާއި، މިއީ މާ އަވަހަށް ފެތުރޭ މާ ނުރައްކާތެރި ވޭރިއެންޓްއެއް ކަމަށް ބައެއް ސިއްހީ މާހިރުން ވަނީ ލަފާކޮށްފަ އެވެ.\nފާއިތުވެދިޔަ ހަތް ދުވަހުގެ ކޭސްތައް:\nމޭ 8: 590 ކޭސް\nމޭ 7: 766 ކޭސް\nމޭ 6: 703 ކޭސް\nމޭ 5: 734 ކޭސް\nމޭ 4: 601 ކޭސް\nމޭ 3: 585 ކޭސް\nމޭ 2: 508 ކޭސް\nއެޗްޕީއޭއިން އިތުރަށް ހާމަކުރި މައުލޫމާތުން ވަނީ ރާއްޖޭގައި ދުވާލެއްގެ މައްޗަށް އުމުރުން 10 އަހަރުން ދަށުގެ 80 ވަރަކަށް ކުދިން ޕޮޒިޓިވްވަމުންދާކަންވެސް ދައްކުވައިދީފަ އެވެ. ވެކްސިން ޖަހަން ޝަރުތުހަމަނުވާ ކުޑަ ކުދިންނަށް ބަލީގެ ނުރައްކާ އިތުރުވެ އެވެ.\nފްލޫ ކްލިނިކަށް ޓެސްޓުކުރަންދާ މީހުންގެ ތެރެއިން ޕޮޒިޓިވްވާ އަދަދުވެސް ހަތަރު ގުނަ އިތުރުވެފައިވާކަމަށް އެޗްޕީއޭއިން ވަނީ ބުނެފަ އެވެ.\nމިހާރު މާލެ ސަރަހައްދުގައި ގިނަ ވެފައިވާ ބަލީގެ އަދަދުތަކާއިއެކު ކޮވިޑަށް ފަރުވާ ދިނުމަށް ހާއްސަކުރެވިފައިވާ އެނދުތަކުގެ 80 އިންސައްތަ ވަނީ ފުރިފަ އެވެ. އަދި ކުރިޔަށް އޮތް ދުވަސްތަކުގައި މި އަދަދު އިތުރުވެގެންދާނޭކަމަށް އެޗްޕީއޭއިން ވަނީ ލަފާކޮށްފަ އެވެ.\nމިފަހަކަށް އައިސް ބަލި ޖެހިގެން މަރުވާ މީހުންގެ އަދަދުވެސް ވަނީ އިތުރު ވެފަ އެވެ. އެގޮތުން މިހާތަނަށް ޖުމްލަ 84 މީހަކު މި ބަލީގައި މަރުވެފައިވާއިރު މޭ މަހުގެ ހަ ވަނަ ދުވަހު އެކަނިވެސް ވަނީ ހަ މީހަކު މަރުވެފަ އެވެ.\nމާލެ ސަރަހައްދުން އެންމެ ފުރަތަމަ ކޮވިޑް ކޭސްއެއް ފެނިފައިވަނީ މިދިޔަ އަހަރުގެ އޭޕްރިލް މަސް ތެރޭގަ އެވެ. އޭގެ ފަހުން މިހާތަނަށް ބަލީގެ ނުރައްކާ އެންމެ ބޮޑު ރާޅަކީ މިއެވެ.


MACl 52 Aharu Furun Mi Faharuves Kulagadhakoh Faahagakuran Fashaifi - Vaguthu\nއެމްއޭސީއެލް އަށް 52 އަހަރު ފުރުން މި ފަހަރުވެސް ކުލަގަދަކޮށް ފާހަގަކުރަން ފަށައިފި\nއެމްއޭސީއެލްގައި ބޭއްވި ދިދަ ނެގުމުގެ ރަސްމިއްޔާތު\nވެލާނާ އިންޓަނޭޝަނަލް އެއާޕޯޓް (ވީއައިއޭ) ހިންގަމުން އަންނަ މޯލްޑިވްސް އެއާޕޯޓް ކޮމްޕެނީ ލިމިޓެޑް (އެމްއޭސީއެލް)އަށް 52 އަހަރު ފުރުން ކުލަގަދަކޮށް ފާހަރަކުރަން ފަށައިފިއެވެ.\nމިއަދަކީ އެ އެއާޕޯޓަށް 52 އަހަރު ފުރުނު ދުވަހެވެ. މިއަދު ހެނދުނުން ފެށިގެން އަހަރީ ދުވަހުގެ ހަރަކާތްތައް ވަނީ ފަށާފައެވެ. އެގޮތުން މިއަދު ހެނދުނުން ފެށިގެން މިރެއާ ހަމައަށް ވަރަށް ހާއްސަ ހަރަކާތްތަކެއް ކުރިއަށްދާނެކަމަށް މައުލޫމާތު ލިބެއެވެ.\nމިއަދު ހެނދުނު ވެލާނާ އެއާޕޯޓްގައި ވަނީ ދިިދަ ނެގުމުގެ ރަސްމިއްޔާތަކާއި، ކޭކެ ފެޅުމުގެ ރަސްމިއްޔާތެއްވެސް ބާއްވާފައެވެ. އެ ރަސްމިއްޔާތުގައި ދިދަ ނަންގަވައިދެއްވީ އެއާޕޯޓު ހިންގާ އެމްއޭސީއެލްގެ މެނޭޖިން ޑިރެކްޓަރު އާދިލް މޫސާއާއި ކުންފުނީގެ ޑެޕިއުޓީ އޮޕަރޭޓިން އޮފިސަރު މޫސާ ސާލިހްއެވެ.\nމިއަދު ހެނދުނުގެ ރަސްމިއްޔާތުގެ ތެރެއިން އެއާޕޯޓު މުވައްޒަފުންނަށް ޚާއްސަ ސްޓާފް އައިޑީ ކާޑެެއް ވަނީ ތައާރަފްކޮށްފައެވެ. މި ކާޑު އަންނަ މެއި މަހުގެ އެއް ވަނަ ދުވަހުން ފެށިގެން ބޭނުން ކުރަން ފަށާނެއެވެ. މީގެ ސަބަބުން ކުރިން އެޓެންޑެންސް ބެލުމަށް ބޭނުން ކުރަމުން އައި ސެކިޔުރިޓީ ކާޑުގެ ބަދަލުގައި ބޭނުން ކުރާނީ އެ ކާޑެވެ. މި ކާޑު އެންމެ ފުރަތަމަ ހަވާލުކޮށްފައި ވަނީ އެމްއޭސީއެލްގެ އެމްޑީ އާދިލް މޫސާއާއެވެ.\nމީގެ އިތުރުން މިއަދު ވަނީ އެކުންފުނީގެ މުވައްޒަފުންނަށް ހާއްސަކޮށްގެން މިދިޔަ އަހަރު ތައާރަފް ކުރި ކިއޮސްކްގެ ދެވަނަ ވާޝަން ވެސް އިފްތިތާހު ކޮށްފައެވެ.\nކިއޮސްކްގެ އިން މުވައްޒަފުންނަށް ބޭނުންވާނެ ގިނަ މައުލޫމާތުތައް ލިބޭނެއެވެ. އޭގެ ތެރޭގައި އެޓެންޑެންސް ތަފްސީލް މުސާރަ ތަފްސީލް ލޯނެއް ނަގަައިފިނަމަ އެ ލޯނުގެ ތަފްސީލްތައްވެސް ލިބެން ހުންނާނެއެެވެ.\nމިއަދު އެއާޕޯޓްގައި މެންދުރު ފަހުވެސް ހަރަކާތްތަކެއް ކުރިއަށްދާނެއެވެ. އަދި މުވައްޒަފުންނަށް ހާއްސަ "ސްޓާފް ނައިޓް" މިރޭ އޮންނާނެއެވެ.\nވެލާނާ އެއާޕޯޓަށް ކަރަންޓް ލިބުނީ ތިން ގަޑިއިރު ފަހުން


Raees Nasheed miadhu Male' vadaigannavanee - vNews.mv\nރިފާޢަތު Male' | 11 October 2021, 11:54\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު މިއަދު ރާއްޖެ ވަޑައިގަންނަވާނެ ކަމަށް ޚަބަރުތައް ލިބިއްޖެއެވެ.\nމި ޚަބަރުތައް ސޯޝަލް މީޑިއާގައި މިހާރު ދަނީ އާންމުވަމުންނެވެ.\nރައީސް ނަޝީދު ރާއްޖެ ވަޑައި މިގަންނަވަނީ ފާއިތުވީ4މަސް ދުވަހު ބޭސްފަރުވާ ހޯއްދެވުމަށް ޖަރުމަނުގައާއި، އިނގިރޭސި ވިލާތުގައި އުޅުއްވުމަށްފަހުއެވެ.\nމައުލޫމާތު ލިބިފައިވާ ގޮތުގައި ރައީސް ނަޝީދު މާލެ ވަޑައިގަންނަވަނީ މިއަދު މެންދުރު ފަހުގެ ވަގުތެއްގައެވެ.\nއިނގިރޭސިވިލާތުން އެމަނިކުފާނު ދުބާއީއަށް ވަޑައިގަތީ އެ ގައުމުގައި އޮތް އެކްސްޕޯއަކަށެވެ.\nމެއި މަހުގެ6ވަނަ ދުވަހުގެ ރޭގެ ވަގުތެއްގައި ރައީސް ނަޝީދަށް އަމާޒުކޮށްދިން ޓެރަރިސްޓް ހަމަލާގައި އެމަނިކުފާނަށް ބޮޑެތި ޒަޙަމްތަކެއް ލިބިވަޑައިގަތުމާއި ގުޅިގެން އިތުރު ފަރުވާ ހޯއްދެވީ ޖަރުމަނުވިލާތުންނެވެ.\nރައީސް ނަޝީދަށް އަމާޒުކޮށް ދިން ހަމަލާގައި އެމަނިކުފާނަށް ލިބިވަޑައިގެންނެވި ގިނަ ޒަހަމްތަކާ ގުޅިގެން އޭޑީކޭ ހޮސްޕިޓަލުންވެސް ވަނީ އެމަނިކުފާނުގެ ގިނަ ސާޖަރީތަކެއް ކޮށްފައެވެ.\nމި ހަމަލާގައި ރައީސް ނަޝީދަށް ވަނީ އެމަނިކުފާނުގެ ފުރާނައަށް ނުރައްކާވާ ފަދަ އެތައް ޒަހަމެއް ލިބިވަޑައިގެންފައެވެ.\nގޮއްވާލި އައިއީޑީގައި ހުރި ރޭޒާ ފުއްތައް އެމަނިކުފާނުގެ ހަށިގަނޑަށް ވަދެފަވާއިރު ބައެއް ރޭޒާ ފުއްތައް ވަނީ އެމަނިކުފާނުގެ ހަށިގަނޑުގެ ބައެއް ތަންތަނުން ފޫ އަޅާފައި ނިކުމެފައެވެ.\nރައީސް މުހައްމަދު ނަޝީދުގެ ހަށިކޮޅަށް އަމާޒުކޮށްގެން ދެވުނު ޓެރަރިސްޓް ހަމަލާއާ ގުޅިގެން، ކުރިޔަށްދާ ތަހުގީގާއި އެންމެހާ ކޯޓު މަރުހަލާތައް ގާތުން ބެއްލެވުމަށްޓަކައި ރައީސުލްޖުމްހޫރިއްޔާ އިބްރާހީމް މުހައްމަދު ސާލިހްގެ ހާއްސަ މަންދޫބެއްވެސް ކަނޑައެޅުއްވިއެވެ.\nމީގެ އިތުރުން ރައީސް ނަޝީދަށް ދިން ހަމަލާއާ ގުޅިގެން ކުރިއަށްދާ ތަހުގީގުގެ ކަންކަން ބަލައި ފާރަވެރިވުމަށް ނިންމައި، "މެއި 6"ގެ ނަމުގައި އެމްޑީޕީގެ ގައުމީ މަޖިލީހުން ކޮމިޓީއެއް އުފައްދައި އެ ކޮމެޓީންވެސް ވަނީ ގިނަ މަސައްކަތްތަކެއް ކޮށްފައެވެ.\nއަދި ރައްޔިތުންގެ މަޖިލީހުގެ 241 ކޮމެޓީން ކުރިއަށްގެންދިޔަ ރައީސް ނަޝީދުގެ ސެކިއުރިޓީ ބްރީޗްވިގޮތުގެ އިންކުއަރީގެ ރިޕޯޓު މަޖިލީހުން ވަނީ ޖުލައި މަހުގެ އެގާރަ ވަނަ ދުވަހު ރައީސް ނަޝީދަށް އަރުވާފައެވެ.\nމި މައްސަލާގައި އެންމެ ފުރަތަމަ ހައްޔަރުކޮށްފައިވަނީ މއ. ފޭރުގެ، 21 އަހަރުގެ މުޖާޒް އަހުމަދު، އާއި ގއ. ކޮނޑޭ، ފޮޅޭމާ 32 އަހަރުގެ ތަހުމީން އަހުމަދުއެވެ. ދެވަނައަށް ހައްޔަރުކުރީ މި ހަމަލާގެ ޕްރައިމް ސަސްޕެކްޓު ވ. ތިނަދޫ، ހިޔާ، އަދުހަމް އަހުމަދު ރަޝީދެވެ. އަދުހަމްއަކީ ބޮން ގޮއްވާލުމުގައި އަމަލީގޮތުން ހަރަކާތްތެރިވި މީހާކަމަށް ފުލުހުން ވަނީ ބުނެފައެވެ. އަދިވެސް މިކަމުގައި އަމަލީގޮތުން ހަރަކާތްތެރިވި އިތުރު މީހަކު ހިމެނޭކަމަށް ފުލުހުން ބުނެފައިވެއެވެ.\nރާއްޖެ އެމްޑީޕީ ސިޔާސީ ރައީސް ނަޝީދު ޓެރަރިޒަމް


Hoarafusheegai Bidheyseeaku Ekkohffai Huri Faisaa Thah Andhaalaifi - Vaguthu\nހއ. ހޯރަފުށީގައި ބިދޭސީއަކު އެއްކޮށްފައި ހުރި ފައިސާތަކެއް އަންދާލައިފިއެވެ.\nއެނގިފައިވާ ރޯކޮށްލާފައި ވަނީ ބަންގްލަދޭޝް އަށް އުފަން އެ ބިިދޭސީ މީހާ ބުރަ މަސައްކަތްކޮށްގެން އެއްކޮށްފައިވާ ފައިސާ ރައްކާކުރާ ފޮށީގައެވެެ. އެ ރަށު ބައެއް މީހުން ބުނާ ގޮތުގައި މިއީ ބަޔަކު ގަސްދުގައި ކުރި ކަމެކެވެ.\nމީސް މީޑިއާގައި މިހާރު ދައުރުވަމުން އަންނަ ފޮޓޯތަކުން ފެންނަ ގޮތުގައި އެމީހާ އަތުގައި ހުރި ގިނަ އަދަދެއްގެ ފައިސާ ވަނީ އަނދައި އަޅިއަށްވެފައެވެ. ނަމަވެސް އެމީހާ އެއްކޮށްފައި ހުރީ ކިހާ ފައިސާއެއް ކަން އެނގިފައެއް ނުވެއެވެ.\nފުލުހުންގެ މީޑިއާ އޮފިޝަލަކު "ވަގުތު" އަށް ވިދާޅުވެެފައި ވަނީ، ހޯރަފުށީގައި ބިދޭސީއަކު ދިރިއުޅެމުން އަންްނަ ގެެއެެއްގައި އަލިފާނުގެ ހާދިސާއެއް ހިނގާފައިވާކަމުގެ ރިޕޯޓު ލިބުނީ އިއްޔެ ހެނދުނު 10:30 ހާއިރު ކަމަށެވެ. މި އަލިފާންގަނޑު ނިއްވާލާފައި ވަނީ ފުލުހުންނާ އާންމުން ގުޅިގެން ކުރި މަސައްކަތުން ކަމަށް ފުލުހުން ވަނީ ވިދާޅުވެފައެވެ.\nފުލުހުން ވިދާޅުވީ މި ހާދިސާގައި އިިމާރާތަށާއި ހިފާ ގެންގުޅޭތަކެއްޗަށް އެކި ވަރުގެ ގެއްލުން ލިބިފައިވާ ކަމަށެވެ.\nއަލިފާން ރޯވެފައި ވަނީ ކިހިނެއް ކަމެއް އަދި ފުލުހުން ހާމަކޮށްފައެއް ނުވެއެވެ. ފުލުހުން ވިދާޅުވީ މި މައްސަލަ މިހާރު އަންނަނީ ތަހުގީގުކުރަމުން ކަމަށެވެ.\nއާރްވީ ސްޕޯޓްސް އީދު ހޯރަ ވޮލީ ލީގް ޗެމްޕިއަންކަން ޓީމް ތްރީޑީއަށް


އެފްރިކާގެ ބެނިންގައި ނުރައްކާތެރި ވައިރަހެއް ފެތުރެނީ | Sandhaanu\nއެފްރިކާގެ ބެނިންގައި ނުރައްކާތެރި ވައިރަހެއް ފެތުރެނީ\nއެފްރިކާގެ ބެނިންގައި ނުރައްކާތެރި އެޗް.5.އެން.1 ވައިރަސް ފެތުރެމުން ދާކަމަށް އެ ގައުމުގެ އެގްރިކަލްޗާ މިނިސްޓްރީން ބުދަ ދުވަހު ހާމަކޮށްފިއެވެ.\nވައިރަސް އެ ގައުމުގައި ފެތުރެމުންދާކަން އެންމެ ފުރަތަމަ ރިޕޯޓުކޮށްފައި ވަނީ ކޮމާޝަލް ވެރިރަށް ކަމުގައިވާ އަބިޑްޖާންގައެވެ. އެއީ މިދިޔަ ހަފްތާގެ ތެރޭގައެވެ. މީގެ އިތުރުން ގާނާ، ޓޯގޯ، ނައިޖާ، ބުރްކިނާ ފާސޯ، ނައިޖީރިއާ، މޮރިޓޭނިއާ އަދި ސެނެގާލުން މި ވައިރަހުގެ ކޭސްތައް ފެނިފައިވެއެވެ.\nމިދިޔަ ހަފުތާގެ ތެރޭގައި ކުރިއަށް ގެންދިޔަ ލެބޯޓްރީ ޓެސްޓުތަކުން އެނގިފައިވާ ގޮތުގައި މި ސަރަހައްދުތަކުގައި ދޫނިސޫފާސޫފި މަރުވުން އިތުރުވެފައި ވަނީ މި ވައިރަހުގެ ސަބަބުންނެވެ. މިކަމާ ގުޅިގެން އެ ގައުމުގެ އެގްރިކަލްޗާ މިނިސްޓްރީން ނެރުނު ބަޔާނެއްގައި ދަނޑުވެރިންނާއި، ދޫނިސޫފާސޫފި ގެންގުޅޭ ފަރާތްތައް މިކަމަށް ސަމާލުކަން ދިނުމަށް ވަނީ ގޮވާލާފައެވެ. މި ލެބޯޓްރީ ޓެސްޓުތައް އަދި އިތުރަށް ތަހުގީގު ކުރުމަށް މިހާރު ވަނީ ސާމްޕަލްތައް އިޓަލީއަށް ފޮނުވާފައެވެ.\nމި ވައިރަސް އެންމެ ފުރަތަމަ ފެނިފައިވަނީ 1996 ވަނަ އަހަރުއެވެ. އެއީ ޗައިނާގެ ސަރަހައްދެއްގައި ދޫނިތަކަކަށް ޖެހުނު ބައްޔެކެވެ. ނަމަވެސް މިހާރު މި ވައިރަސް 50 އަށް ވުރެ ގިނަ ގައުމަށް ވަނީ ފެތުރިފައެވެ. ބައެއް ފަހަރު އިންސާނުންނަށްވެސް މި ބަލި ޖެހެއެވެ. ނަމަވެސް މިހާތަނަށް އިންސާނުންގެ ތެރޭގައި ކޮމިއުނިޓީ ސްޕްރެޑް އަކާ ހިސާބަށް މި ވައިރަސް ފެތުރިފައެއް ނުވެއެވެ.


Mask naalhaa ulhunu 136 meehaku joorimanaa kohfi – Iru\nމާލެ ސަރަހައްދުގައި ބޭރުތެރޭ މާސްކު ނާޅާ އުޅުމުން އިތުރު 136 މީހަކު ޖޫރިމަނާ ކޮށްފި އެވެ.\nމިރޭގެ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ރައީސް އޮފީހުގެ ތަރުޖަމާނު މަބްރޫކު އަޒީޒު ވިދާޅުވީ، މާލެ ސަރަހައްދުގައި ގެނެސްފައިވާ ރެސްޓްރިކްޝަންތަކާ އެކު ފުލުހުން މާލޭގެ މަގުތައް ބަލަހައްޓަވަމުން ގެންދަވާ ކަމަށެވެ.\nއެގޮތުން މަގުމަތީ އުޅޭ މީހުންގެ ތެރެއިން، މިދިޔަ 24 ގަޑިއިރުތެރޭ މާސްކު ނާޅާ އުޅުމުގެ ސަބަބުން 136 މީހަކު ޖޫރިމަނާ ކޮށްފައިވާ ކަމަށް މަބްރޫކު ވިދާޅުވިއެވެ. އަދި މާލެ ސަރަހައްދުގައި ކާފިއު އިއުލާނުކޮށްފައިވާ ވަގުތު ހުއްދަ ނެތި ބޭރުތެރޭ އުޅުނު 66 މީހަކު ޖޫރިމަނާ ކޮށްފައިވާ ކަމަށް މަބްރޫކު ވިދާޅުވިއެވެ.\nމީގެ އިތުރުން ކާފިއު ވަގުތު ހުއްދަނެތި ދުއްވާ އުޅަނދުފަހަރުގައި އުޅުނު 11 މީހަކު ޖޫރިމަނާ ކޮށްފައިވާ ކަމަށް މަބްރޫކު ވިދާޅުވިއެވެ.\nދަރިވަރުންނާ ބެހުނުކަމުގެ ތުހުމަތާ އެކު ޓީޗަރު ހުރީ ސަސްޕެންޑްކޮށްފައި: އެޑިއުކޭޝަން\nމާލެ ސަރަހައްދުގައި ބޭރުތެރޭ އުޅޭއިރު މާސްކު އެޅުން މަޖުބޫރު ކޮށްފައިވާއިރު، މިދިޔަ ބުރާސްފަތި ދުވަހުން ފެށިގެން މާލެ ސަރަހައްދުގައި ވަނީ ރޭގަނޑު 09:00 އިން ފެށިގެން ފަތިހު 04:00 އަށް ކާފިއު އިއުލާނު ކޮށްފައެވެ. އަދި މާދަމާ އިންފެށިގެން ހަފްތާއެއްގެ މުއްދަތަށް، ހަވީރު 04:00 އިން ފަތިހު 04:00 އަށް އެޗްޕީއޭއިން ވަނީ ކާފިއު އިއުލާނު ކޮށްފައެވެ. މިވަގުތު ތަކުގައި ހުއްދަ ނެތި ބޭރުގައި އުޅޭ މީހުން 1000 ރުފިޔާއިން ޖޫރިމަނާ ކުރެއެވެ.


SunOnline: Singapore ge aammu inthihaabu July 10 gai baavvany\nސިންގަޕޫރުގެ އާއްމު އިންތިހާބު ޖުލައި 10ގައި ބާއްވަނީ\nރުގިއްޔާ މުހައްމަދު މޫސާ 24 Jun 2020, 13:18\nސިންގަޕޫރުގެ އާއްމު އިންތިހާބު ޖުލައި މަހު ބާއްވާނެ ކަން ބޮޑުވަޒީރު ލީ ހައިސެން ލޯންގް ވަނީ އިއުލާން ކުރައްވާފަ -- ފޮޓޯ: އޭޕީ\nސިންގަޕޫރު (ޖޫން 24): ސިންގަޕޫރުގެ އާއްމު އިންތިހާބު އަންނަ މަހުގެ 10ގައި ބާއްވާނެކަން އެގައުމުގެ ބޮޑުވަޒީރު ލީ ހައިސެން ލޯންގް އިއުލާން ކުރައްވައިފި އެވެ.\nއިއްޔެ ޓީވީ މެދުވެރިކޮށް ގައުމާ މުހާތަބު ކުރައްވަމުން ބޮޑުވަޒީރު ލީ ވިދާޅުވި ގޮތުގައި އެ އިންތިހާބު އަންނަ މަހު ބާއްވަން ނިންމެވީ މިވަގުތު ބަލިމަޑުކަން ފެތުރޭ މިންވަރު އެއްވަރެއްގައި ހިފެހެއްޓިފައި އޮތުމުންނެވެ. އަދި ދެން އޮތް ގޮތަކީ މި ސަރުކާރުގެ ދައުރު އަންނަ އޭޕްރިލް މަހު ނިމެންދެން އިންތިހާބު ބާއްވަން މަޑު ކުރުން ކަމަށާއި ނަމަވެސް އެހާ ހިސާބަށް ވައިރަސް ފެތުރުން ހުއްޓޭނެ ކަމުގެ ޔަގީންކަން ނެތް ކަމަށް ލީ ވިދާޅުވި އެވެ.\n"ކުރިއަށް އޮތީ ދަތި ދުވަސްތަކެއް. މިހާރު [ގައުމުގެ] ހާލަތު ސްޓޭބަލް ވެފައި ވަނިކޮށް އިންތިހާބު ބޭއްވުމުން މުސްތަގުބަލަށް ތައްޔާރުވެވި އާ ސަރުކާރަށް ފަސް އަހަރުގެ ފުރިހަމަ މެންޑޭޓެއް ދެވޭނެ،" ލީ ވިދާޅުވި އެވެ.\nއެ އިންތިހާބަށް ތައްޔާރުވުމުގެ ގޮތުން އިއްޔެ ސިންގަޕޫރުގެ ޕާލިމެންޓު ވަނީ އުވާލާފަ އެވެ.\nބޮޑުވަޒީރު ލީ ވިދާޅުވި ގޮތުގައި ކުރީގެ އިންތިހާބުތަކާ އެއްގޮތަށް މި އިންތިހާބަށް މީހުން އެއްވެ، ކެމްޕެއިން ނުކުރެވުނު ނަމަވެސް ހުރިހާ ކެންޑިޑޭޓުންނަށްވެސް އެހެން ގޮތްގޮތަށް ކެމްޕެއިން ކުރަން ފުރުސަތު ލިބޭނެ އެވެ. އެގޮތުން ކޮންމެ ކެނޑިޑޭޓަކަށްވެސް ދައުލަތުގެ މީޑިއާއިން ވަގުތުކޮޅެއް ދޭން ވަނީ ހަމަޖެހިފަ އެވެ.\nމީގެ އިތުރުން ކުރިއަށް އޮތް އިންތިހާބު ތެރޭ ކޮރޯނާވައިރަސް ފެތުރުން ހުއްޓުވުމަށް ހާއްސަ ފިޔަވަޅުތައް އަޅާނެކަން ލީ ފާހަގަ ކުރެއްވި އެވެ. އެގޮތުން ވޯޓު ލާ މަރުކަޒުތައް އިތުރުކޮށް، ވޯޓު ލާން ކިޔޫ ހަދާ އިރު ގައިދުރުކަން ބަހައްޓާ، އެކި މީހުންނަށް އެކި ގަޑިތައް ކަނޑަ އެޅުން ހިމެނެ އެވެ. އަދި ކަރަންޓީނުގައި ތިބޭ މީހުން ވޯޓު ލާނެ ގޮތްތައްވެސް ކަނޑައަޅާ، އިއުލާން ކުރަން ވަނީ ހަމަޖެހިފަ އެވެ.\nސިންގަޕޫރު ސަރުކާރުގެ އެ ނިންމުމާ ގުޅިގެން އިދިކޮޅު ޑިމޮކްރެޓިކް ޕާޓީން ވަނީ، ވެރިކަން ކުރާ ޕާޓީން ރައްޔިތުންގެ ރައްކާތެރިކަމަށް ވުރެ ޕާޓީގެ މުސްތަގުބަލު އިސްކުރަމުންދާ ކަމަށް ތުހުމަތުކޮށްފަ އެވެ.\nސިންގަޕޫރުގައި ކޮރޯނާވައިރަހުގެ ކޮމިއުނިޓީ ކޭސްތައް ފެންނަ މިންވަރު މިހާރު ވަރަށް ދަށްވެ، އެގައުމުން ވަނީ ވައިރަސް ހުއްޓުވުމަށް އަޅާފައިވާ ގިނަ ފިޔަވަޅުތައް މީގެ ހަތަރު ދުވަސް ކުރިން އުވާލާފަ އެވެ. އެގައުމުގައި މިހާތަނަށް 42،432 މީހަކު ވައިރަހަށް ޕޮޒިޓިވްވެފައިވާ އިރު އޭގެ ތެރެއިން 35،000އަށް ވުރެ ގިނަ މީހެއްގެ ބަލި ވަނީ ރަނގަޅުވެފަ އެވެ. އެގައުމުން ބަލީގައި މަރުވެފައި ވަނީ 26 މީހެކެވެ.\nޗައިނާގެ ޖާސޫސެއް ކަމަށް ސިންގަޕޫރުގެ މީހަކު އެއްބަސްވެއްޖެ\nވެރިކަންކުރާ ޕާޓީން ސިންގަޕޫރުގެ އިންތިޚާބު ކާމިޔާބުކޮށްފި\nސިންގަޕޫރުން ޓްރޭސިން ޑިވައިސް ބަހަނީ


United Evvaru, Chelsea 1 Vana Ah – adduLIVE\nޔުނައިޓެޑް އެއްވަރު، ޗެލްސީ އެއްވަނަ އަށް\nOct 02, 2021, 21:09 ހަސަން ރަޝީދު\nއިނގިރޭސި ޕްރިމިއާ ލީގުގައި މިރޭ މެންޗެސްޓަރ ޔުނައިޓެޑް ކުޅުނު މެޗުން އެއްވަރުވިއިރު، ފަހުވަގުތު ކާމިޔާބުކުރި ގޯލުތަކުން ސައުތްހެމްޓަންގެ މައްޗަށް 3-1 އިން ކުރި ހޯދައި ޗެލްސީން ލީގުގެ އެއްވަނަ އަށް އަރައިފިއެވެ.\nއެންމެފަހުން ލީގުގައި ކުޅުނު މެޗުން ބަލިވި ޔުނައިޓެޑް މިއަދު އެއްވަރުވީ އެވަޓަންއާ ބައްދަލުކޮށް 1-1 އިންނެވެ.\nމިރޭގެ މެޗުތަކާއެކު ލީގުގެ އެއްވަނައިގައި ޗެލްސީ މިހާރު އޮތީ 16 ޕޮއިންޓާ އެކުއެވެ. ދެވަނައިގައި އޮތް ލިވަޕޫލް އަދި ތިންވަނައިގައި އޮތް މެންޗެސްޓަރ ޔުނައިޓެޑަށް ލިބިފައިވަނީ 14 ޕޮއިންޓެވެ.\nޗެލްސީގެ ދަނޑުގައި މިރޭ ކުޅުނު މި މެޗުގެ ފުރަތަމަ ގޯލު ކާމިޔާބުކޮށް ލީޑު ނެގީ ޗެލްސީންނެވެ. އެގޮތުން މެޗުގެ9ވަނަ މިނެޓްގައި މި ގޯލު ޗެލްސީ އަށް ކާމިޔާބުކޮށްދިނީ އެޓީމުގެ ޒުވާން ޑިފެންޑަރު ޗަލޮބާއެވެ. މި ގޯލަށްފަހު ލީޑު ފުޅާކޮށްލަން ވެސް ޗެލްސީން ރަނގަޅު ފުރުސަތުތަކެއް ލިބިފައިވެއެވެ.\nއެ ފުރުސަތުތަކުގެ ބޭނުން ޗެލްސީ އަށް ނުހިފުނުއިރު މެޗުގެ 61 ވަނަ މިނެޓްގައި ލިބުނު ޕެނަލްޓީ އަކުން ވާޑް ޕްރޯސް ވަނީ ސައުތްހެމްޓަން އަށް ނަތީޖާ އެއްވަރުކޮށްދީފައެވެ. ޗެލްސީގެ މިޑްފީލްޑަރު ޖޯޖީނިއޯ އަށް ކުރި ފައުލަކާ ގުޅިގެން ރެފްރީ ވަނީ މެޗުގެ 77 ވަނަ މިނެޓްގައި ވޯޑް ޕްރޯސް އަށް ރަތްކާޑު ދައްކާފައެވެ.\nމެޗުގެ ބާކީބައި 10 ކުޅުންތެރިންނާއެކު ސައުތްހެމްޓަން އިން ފުރިހަމަ ކުރަން ޖެހުނުއިރު ޗެލްސީ އަށް މެޗުގެ 84 ވަނަ މިނެޓްގައި އަލުން ލީޑު ނަގައިދިނީ ޓިމޯ ވާނާ އެވެ. އަދި މި މެޗުން ތިން ޕޮއިންޓު ޗެލްސީ އަށް ކަށަވަރުކޮށްދިން ގޯލު މެޗުގެ 89 ވަނަ މިނެޓްގައި ކާމިޔާބުކޮށްދިނީ ބެން ޗިލްވެލްއެވެ.\nއަމިއްލަ ދަނޑުގައި ޔުނައިޓެޑުން މިއަދު ކުޅުނު މެޗު ފެށީ ކްރިސްޓިއާނޯ ރޮނާލްޑޯ އާއި ޕޯލް ޕޮގްބާ ބެންޗުގައި ބޭތިއްބުމަށްފަހު އެވެ. މި މެޗުގެ 43 ވަނަ މިނެޓްގައި އެންތޮނީ މާޝިއަލް ޔުނައިޓެޑަށް ލީޑު ނަގައިދިން ނަމަވެސް މެޗުގެ 65 ވަނަ މިނެޓްގައި އެވަޓަން އިން އުފެއްދި ކައުންޓަ އެޓޭކެއްގައި ޓައުންސެންޑް ވަނީ އެޓީމަށް ނަތީޖާ އެއްވަރުކޮށްދީފައެވެ.\nމެޗުގެ ފަހު ވަގުތުކޮޅުތެރޭ އެވަޓަން އިން އިތުރު ގޯލެއް ވެސް ކާމިޔާބުކޮށްފައިވެއެވެ. ނަމަވެސް އެވަޓަންގެ ޑިފެންޑަރު ޔެރީ މީނާ ކާމިޔާބުކުރި ގޯލު ރެފްރީ ވަނީ ވީއޭއާރް ބެލުމަށްފަހު އޮފްސައިޑް ކަމަށް ނިންމާފައެވެ.


SunOnline: snow there 24\nސްނޯ ތެރޭ 24\nއައިޝާ ނަސީމް 10 Jun 2022, 13:20\n"ތިބާ ދުނިޔޭގައި މުޅިން އެކަނިވެރިވާވަގުތު ﷲ އެކަން ދެނެވޮޑިގެންވެއެވެ. އެންމެ ގާތް އެންމެ ލޯބިވާ މީހުންވެސް ބައެއްފަހަރު ތިބާގެ އިހުސާސް ނުދަންނަ ފަހަރު އާދެއެވެ. ބުނެދިނަސް އެމީހުންނަށް އެކަން ދޭހަނުވެ ނޫނީ ނުބައިކޮށް ނެގޭފަހަރުވެސް އަންނާނެއެވެ. ކިތަންމެ ރަގަޅު ނަޒަރިއްޔާތެއް ގެންގުޅުނަސް އެއީ ކިތަންމެ ރަގަޅުކަމަކަށް ވިޔަސް އެހެން މީހުން އެކަން ބަލައިނުގެންފާނެއެވެ. އެކަމަކު އެއިން ކޮންމެ ފަހަރެއްގައި ތިބާއާއެކު ﷲ ސުބުހާނަހޫ ވަތައާލާ ވޮޑިގެންވާކަން ހަނދާންކުރާށެވެ. އެންމެނަށްވުރެ ބޮޑަށް ތިބާގެ އިހުސާސްތަކާއި ނިޔަތް ދެނެވޮޑިގެންވަނީ އެފަރާތެވެ."\nޒެފްރީނާގެ އާއިލާގެ ފަރާތުން އެދެބެންނަށް ހޫނު މަރުހަބާއެއްކިއެވެ. ބޮޑު އާއިލާއެއްކަމުން އެންމެން އެއްވެ އެގޭ ބޮޑު ގޯތިތެރޭގައި ސައިބޮއި އެކަކު އަނެކަކަށް ތައާރަފުވިއެވެ. އަސްލަންއާއި ޚައިރާއަށް އެންމެންގެ ފަރާތުން ލޯތްބާއި އޯގާތެރިކަން ލިބުނީ ހީނުކުރާވަރަށެވެ. އެހުރިހާ އުފަލަކަށްފަހު ޚައިރާ ކޮޓަރިއަށްގޮސް ނިދަން ތައްޔާރުވިތަނާ ލިބުނު ޚަބަރަކުން ޝޮކަކަށް ދިޔައެވެ.\nމޫނު އަޅައިގެން ތިބި ބަޔަކު އޭނަގެ "ފްލާވާލޭންޑް" ގައި ރޯކޮށްލީއެވެ. އެތަނުގައި ތިބި ކުދިންނަށް ނުކުމެވުނީ ހަމަ ކިރިޔާއެވެ. އޭނަ އެހާ ލޯބިން އެތަނެއްގައި ވަގުތު ހޭދަކުރި ފިހާރަވެސް ނިރުބަވެރިންގެ ޝިކާރައަކަށް ވެގެން ދިޔައީއެވެ.\nއޮރެންޖް މަޑު ހިތްފަސޭހަ އައްޔެއްގެ ތެރެއަށް ކޮޓަރި ގެނބިފައިވާހިނދު އޭސީގެ ފިނިކަމާއެކު މީރުވަހެއް ހިފާލާފައިވިއެވެ. ޚައިރާގެ ދެފަރާތުގައި އޭނަގެ މަންމައާއި ބޭބެ އަސްލަން ތިބިއިރު ޚައިރާއިނީ ހެޑް ބޯޑަށް ލެނގިލައިގެންނެވެ.މަންމައާއި އަސްލަން ހިތްވަރުދިނަސް އޭނަގެ ހިތް ކެތްކުރާނީ ކިހިނެއްހެއްޔެވެ؟ޚައިރާގެ ލޮލުން ހިފެހެއްޓުމެއްނެތް ރުޅިވެރި ކަރުނަތައް ތިރިއަށް ދެމިގަތެވެ.\n"ހާދަ ރީތި މާތަކެކޭ އެދިޔައީ.."\n"ޑޯންޓްވޮރީ. ޓަނެއްގެ މާ ވެސް ގެނެސްދެވިދާނެ. އެއަށްވުރެ ބޮޑު ރީތި ފިހާރައެއް އެޅިދާނެ. އިހަށް އެކަންތައްތަކާ ނުވިސްނާ ހަނދާނުން ނުފިލާނެ ޗުއްޓީއެއް ހަދާލަމާ.............." އަސްލަން ޚައިރާގެ ބޮލުގައި ފިރުމައިލިއެވެ.\n"ކޮންމެ އެއްޗަކަށް ނިމުމެއް އަންނާނެ ދަރިފުޅާ. އިންސާނުންނާއި ޖިންނިން އަދި ދުނިޔޭގައިވާ ކޮންމެ އެއްޗެއް ފަނާވާނެކަމަށް ގަބޫލުކުރަމެއްނު. އެއްވެސް އެއްޗަކަށް އަދި އިންސާނަކަށްވެސް މާ ބޮޑަށް އެޓޭޗް ވުމަށްވުރެ ހެއްދެވި ފަރާތާއި އޮތް ގުޅުން ރަގަޅުކުރަން ޖެހެނީ. ވީ ވިލް ރިޓާންޓު އަވާ ލޯޑް...ދަ އޯލްމައިޓީ......."\nމަންމަގެ ވާހަކަތަކުން ޚައިރާގެ ކަރުނަތަކަށް ހުއްޓުން އެރިއެވެ. ޓިޝޫއަކުން މޫނުމަތި ސާފުކޮށްލިއެވެ.\n"ޚައި ބުނަން ވާހަކައެއް. ބުނީމެއްނު ހާރިސްއާއި މެރީކުރިޔަސް އޯކޭއޭ. އައި ޓޭކް ދެޓް ބެކް. އަދި އަމުދުން މިހާރު އެ ނިރުބަވެރިންނަށް އިތުބާރުކުރާނީ ކިހިނެއްތަ؟ ބައްޕަ ކުރިއަށްވުރެ ބޮޑަށް ރުޅިދުރުވާނެ......"\n"ދަރިފުޅާ. ހާރިސްއަށްވުރެ ރަގަޅު މީހަކަށް ބައްޕަ ދައްކާނީ ކާކު؟ އީސާއީއެއް؟ ދަރިފުޅަށް ކޮއްކޮ މުސްލިމެއްކަން އެނގެއެއްނު. ގައިޑެންސް ލިބުމަށްފަހު އަލުން އަނބުރާ އަނދިރިކަމުގެ ތެރެއަށް ހިނގައްޖެ މީހަކީ ބަދުނަސީބުވެރިންގެ ތެރޭ ހިމެނޭނެ މީހެއް. ކޮންމެ ނަމާދެއްގައި ގައިޑެންސް ދެއްވުމަށް އެދި ދުޢާކުރަނީ. ކޮންމެ ރަކުއަތެއްގައި އަލްހަމްދު ކިޔަވާއިރު އެކަމަށް އެދި އެބަ ދަންނަވަން. އެ ނަސީބު ކޮންމެ ކޮންމެ މީހަކަށް ހޯދައިގަންނާކަށް ނޭގޭ..އަސްލަންއަށް އެނގޭތަ؟ މަންމަވެސް މުސްލިމެއްގެ ގޮތުގައި ހުރެ އީސާއީއަކަށް ފޯލް ވުމަކީ ހެދުނު ގޯހެއް. ވަރަށް ބޮޑު ގޯހެއް. ލިބޭ ދަރިންވެސް މުސްލިމް ކުދިންގެ ގޮތުގައެއްނޫން ތަރުބިއްޔަތުކުރެވުނީ. އެކަމަކު މަންމައަށް މައިންބަފައިންގެ ހެޔޮ ދުޢާގެ އަސަރުކުރީ. މާމަ ބުނި އެއްޗެއް އެނގޭތަ؟ ކޮންމެ ނަމާދެއްގެ ފަހުގައި މަންމައަށް ތެދުމަގު ދެއްކެވުމަށް އެދި ދުޢާކުރި ވާހަކަ.................." ޒެފްރީނާގެ ލޮލުން ކަރުނަ ހިލުނެވެ.\n"މާޝާﷲ..." ޚައިރާ ވެސް ޖަޒުބާތީވިއެވެ. ތެދުވެ މަޑުމަޑުން މަންމަގެ ކޮނޑުގައި ބޯ އަޅައިލިއެވެ.\nއަސްލަން މޫނުމަތިން އަސަރެއް ނުދައްކާ ހިމޭނުން އިނީ އެއްފައި ދަމާލައިގެންނެވެ.\n"އެކަމަކު މަންމަގެ ކިތައް އެކުވެރިން ގޯސް ހަދައިފި. ކުދިން ބޮޑެތިވެގެން އެހެން ދީންތަކުގެ މީހުންނާއި ކައިވެނިކޮށްގެން ދީންވެސް ދޫކޮށްލައިފި. ނަމެއްގައި މުސްލިމުން ފިޔަވާ ދީނީ އެއްވެސް ކަންފުޅެއްނެތް. މިއަދު މަންމަ އެންމެނަށް ދޭން ބޭނުންވާ މެސެޖަކީ ދުނިޔޭގެ އުފަލަށްޓަކާ ދީން ދޫކޮށްނުލާށޭ........."\n"މަންމަވެސް ދަރިންނަށްޓަކާ ކުރަނީ ހަމަ އެ ދުޢާ...ޖަންނަތުގައި އެކުވާން އެދެނީ......................."\n"މަންމަ ހާދަ ޗޭންޖްވެއްޖެއޭ ދޯ.."އަސްލަން ކުޑަކޮށް ހީލިއެވެ.\n"ބަދަލުވީއެއްނޫން. ގައިޑެންސް ދަރިފުޅާ. އެއީ އިންސާނަކަށް ލިބޭނެ އެންމެ މަތިވެރި ނަސީބު. މަންމަމެން މުސްލިމެއްގެ ގޮތުގައި އުފަންވީއިރުވެސް އެ ނިއުމަތް ބަލައިނުގަނެ ގޯސް ރާސްތާ ޚިޔާރުކުރެވުނީ. ކަށްވަޅުގައި ހޭއެރުމުގެ ކުރިން ލޯ ހުޅުވުނީތީ ހަމްދުކޮށްފިން....."\nމިއަދު ޒެފްރީނާ ދަރިންނަށް ދެނީ މަންމައަކަށް ދެވޭނެ އެންމެ ރަގަޅު ނަސޭހަތެވެ.\nއަސްލަން އޭނަގެ ބައްޕައަށް ގުޅައިގެން ހުރެ ދެއްކި ވާހަކަ ޚައިރާއަށް އިވުނީ އޭނަ ބެލްކަންޏަށް ނިކުންނަން އައި ވަގުތުގައެވެ. ޚައިރާގެ ހިތް ހުއްޓުނުހެން ހީވިއެވެ. އަސްލަން އޭނަގެ ބައްޕަ ގާތުގައި ބުނީ ހާރިސްއާއި ޚައިރާގެ ކައިވެނި ކޮންމެގޮތެއް ހަދާފައިވެސް ހުއްޓުވުމަށެވެ. ހާރިސްއަކީ ޝައިތާނުން ތިބެންޏާ ޝައިތާނެއްކަމުގައެވެ. އެއްގޮތަކަށްވެސް އިތުބާރުނުކުރެވޭ މީހެއްކަމުގައެވެ. މީހުންގެ ސިކުނޑި ދޮވެލާ ދުނިޔެއަށް ހުރި ބިރެއްކަމުގައެވެ. ހާރިސް ނެތް ދުނިޔެއަށް އަމާން ވާނެކަމުގައެވެ. ޚައިރާ އަނބުރާ ދިޔުމުން ހައްޔަރުކޮށްގެންވެސް ހުއްޓުވަން ޖެހޭނެކަމުގައި އަސްލަން ބުނެލުމުން ޚައިރާއަށް ރޮވޭގޮތްވިއެވެ. އެވާހަކަދައްކަނީ ހަމަ އޭނަގެ ބޭބެ އަސްލަންހެއްޔެވެ؟ އޭނަދެކެ އެއްވެސް ވަރަކަށް ލޯބި ނުވަނީހެއްޔެވެ؟ ޚައިރާ އަވަހަށް ފިޔަވަޅުގެ އަޑު ނީއްވާ ފަހަތަށް ޖެހުނެވެ.\nޒެފްރީނާއާއި އަސްލަން އަދި ޚައިރާ އަލާނާދެކެލަން އެގެއަށް ދިޔައިރު އަލާނާއާއި އާއިލާ އެންމެން އެގޭޭ ބޮޑުކޮޓަރީގައި އިންތިޒާރުގައި ތިބެފައި ކޮޅަށް ތެދުވުނެވެ. އަލާނާގެ މަންމައާއި ބައްޕަ އަދި ބޮޑުދައިތަމެންނާއި މާމަ ކާފަ އަދި އަލާނާވެސް އިނެވެ. އަލާނާ ފެނުމާއެކު އަސްލަންއަށް އެއީ މަންމަ އެބުނި ލޯބި އަންހެންކުއްޖާކަން ދެނެގަނެވުނީ އެފަދަ ރީތިކަމެއް އޭނައަށްވެސް އޭގެ ކުރިން ފެނިފައިނުވާތީއެވެ. އެންމެ ނަޒަރަކުންވެސް މީހުންގެ ހިތްތައް ދަމައިގަންނާނެފަދަ ސިހުރުވެރި ބޮޑު ލޮލަކާއި ދޮންކުލައެކެވެ. ކަޅުބުރުގާގެ ތެރެއިން އެ މޫނު ފެންނައިރު ދޮންކަން ވަކިން ދިއްލިފައިވިއެވެ.\n"އައްސަލާމް އަލައިކުމް....." ޒެފްރީނާއާއި ޚައިރާ ސަލާމް ގޮވައިލިއެވެ.\n"ވައަލައިކުމުއްސަލާމް ވަރަހުމަތުﷲ ވަ ބަރަކާތުހޫ....."\nއެންމެނަށް ތައާރަފުވުމަށްފަހު ކެއުމުގައިވެސް އަސްލަންގެ ފަރާތުން ފެނުނީ އެކުވެރިކަމާއި ސަމާސާ މިޒާޖެވެ. އަތްދިގު ހުދުނޫކުލައަކަށް ދާ ގަމީހާއި ފަޓުލޫނުގައި ހުރިއިރު އަތުގައި އޮތް އެޕްލްގަޑިއާއި ކަރުގައި އަޅާފައި އޮތް ތުނި ފަށުން މޮޑެލްއެއްހެން ހީވިޔަސް ކުޑަކޮށް ފަޅާފައިވާ ތުނބުޅީގެ ސަބަބުން އިސްލާމީ ޝަޚުސިއްޔަތެއްވެސް ދައްކުވައެވެ.\n"ކޮންއިރަކު ދެން ކައިވެނި ހަމަޖައްސަންވީ؟ އަސްލަންގެ ބައްޕަވެސް ދުރުވާންވާނެއްނު..............."\n"ވީހާވެސް އަވަހަށް..ނޫންތަ ދަރިފުޅު؟" ޒެފްރީނާ އަސްލަންގެ މޫނަށް ބަލައިލިއެވެ.\n"ތެދަށް ބުނަންޏާ ބައްޕައާއި މަންމަވަނީ ދީނީ މައްސަލައިގާ ވަކިވެފައި. ބައްޕަ އެހެން ފަހުން ވަނީ އެހެން މީހަކާއި ކައިވެނިކޮށްގެން އެހެން ދިރިއުޅުމެއް ހޯދާފައި އެހެންވީމަ ބައްޕަ އަޅުގަނޑުމެންގެ ކައިވެންޏަކަށް ދުރުވާނެހެން ހިޔެއްނުވޭ. މަންމަވެސް ރާއްޖޭގައި ދިރިއުޅުން ނިންމީ. އޮޅުވާލައިގެން ކައިވެންޏާއި ހަމަޔަށް ދާކަށް ބޭނުމެއްނޫން. އަަޅުގަނޑުމެންނަށް ކުޑައިރު އުޅެވުނީ ދީނާއި ކައިރިއަކުން ނޫން. އުފަންވެ ބޮޑުވީވެސް ކްރިސްޓިއަނުންގެ ތެރޭގައި ކަމުން ފެނުނީ އެސަގާފަތް. އެކަމަކު.............." އަސްލަން އިސްޖަހައިލިއެވެ.\n"ރިވާޓްސް އިން މާރަގަޅޭ ކިޔާ އަޑު އަޅުގަނޑުމެން އަޑުއަހަން. ޒެފްރީންގެ އާއިލާއަކީ ދީންވެރި ގަދަރުވެރި އާއިލާއެއް. ހުރިހާކަމެއް ރަގަޅުވާނެ އިންޝާﷲ. އަޅުގަޑުގެ ދަރިފުޅު އަލާނާ އިސްތިޚާރާކުރި......." އަލާނާގެ ބައްޕަވެސް ވައްތަރީ ޝޭޚަކާއެވެ.ނުކޮށާ ދޫކޮށްލެވިފައިވާ ތުނބުޅިއަކާއިއެކު އަރަބި ވައްތަރެއްގެ ހެދުމެކެވެ. ނުރަވާން ފަށާފައިވާ އިސްތަށިގަނޑުގައި ހީނާފަތް އަޅާފައި ވުމުން ހިތްގައިމެވެ.\n"މި އަންނަ ހަފްތާގެ ހުކުރު ދުވަހުގެ އަސުރު ނަމާދަށްފަހު ކައިވެނި ކުރުން ކިހިނެއްވާނެތޯ؟"\n"ރަގަޅުވާނެ....." ޒެފްރީނާގެ ޖަވާބު އަވަހެވެ.\nއަލާނާގެ މޫނު ފެނުނީ އިރުކޮޅަކަށެވެ. ފަހުން އައީ ނިގާބު އަޅައިގެން މުޅިން ފޮރުވިގެންނެވެ. އެތާ ބޮޑަށް ދެކެވުނީ ދީނުގެ ވާހަކައެވެ.\nއަސްލަން އެ މައުޟޫއަކަށް އެހާ ޝައުގެއްނެތެވެ.\nހަގީގަތަކީ އޭނަގެ ހިތް އަދިވެސް އިސްލާމްދީނަކަށް ނުލެނބެއެވެ. ކިރިޔާވެސް ރަގަޅުކަމެއް ފެންނައިރަށް ހަނދާނަށް އަންނަނީ އެލީސާއެވެ. އެލީސާއަށް ކެހިދެވި ގާތިލުން ކޮޅަށް ޖެހުމަކީ އެލީސާގެ ފުރާނައަށް ދެވޭ އަނިޔާއެކެވެ. އަސްލަންގެ މޮޔަ ސިކުނޑިން ބައެއްފަހަރު ވިސްނާގޮތުން އެލީސާގެ ކަންތައް އެހިސާބުން ނިމުނީއެވެ. މަރުވުމަށްފަހު އިންސާނުންގެ ހަނދާންތައް އެހެން މީހުން ކުރާނީއެވެ. އިންސާނުން ދުނިޔެއަށް އައުމުގެ މަގުސަދެއް އޮތްކަމަކަށް އޭނަ ނުދެކެއެވެ. އުފާކޮށްފައި މަރުވެގެންދާންވީއެވެ. ކުރިން އެ ފިކުރު ބޮޑުވިޔަސް މިފަހަކަށް އައިސް ޚިޔާލު ދެއަތަށް ކިރެމުންގޮސް އެންމެފަހުން ކާއިނާތާއި ދުނިޔޭގައިވާ ކޮންމެ އެއްޗަކާއިމެދު ވިސްނަން ފެށުމުން "ކްރިއޭޓާ" އެއްނެތި މިހާ ފުރިހަމަ ޑިޒައިންއަކަށް ކޮންމެ ކަމެއް ނުވާނެކަމުގައި ހިތަށް އަރަންފެށިއެވެ. އޭނަވަނީ ބިގްބޭންގް އަދިވެސް ކާއިނާތުގައި ލައްވާފައިވާ ބްލެކްހޯލްފަދަ އަޖައިބުކުރުވަނިވި ކަންތައް ދިރާސާކުރަންފަށާފައެވެ. ސްޕޭސް ރާސްބެރީއާއި ރަމް، ޑައިމަންޑް ޕްލެނެޓް، އެ ޕްލެނެޓް އޮފް ބާނިން އައިސް، ހައިޕަވެލޯސިޓީ ސްޓާރސް، ދަ ހިމިކޯ ކްލައުޑްފަދަ އެއްޗެހި ބަލަމުން ދިޔަވަރަކަށް ކައުނުގެ ބޮޑުކަން އެނގި މަތިވެރި ފަރާތެއްވާކަމަށް ވިސްނުނެވެ. ސައިންސްވެރިން އާ ކަންތައް ހޯދާވަރަކަށް އެކަމެއް ދެނެގަންނަން އޭނަވެސް ބޭނުންވިއެވެ.\nޚައިރާ އެރިކްއަށް މެސެޖް ކުރިއިރު އޭނަ ހުރީ ހާރިސްއާއެކު އުމްރާ ދަތުރެއްގައި މައްކާގައެވެ. ހާރިސް ކުރުނުކޮށްގެން މަޖުބޫރުވީ ދަތުރެއްކަމުގައި ޚައިރާ ގާތު އޭނަ ބުނެލިއެވެ. ނަމަވެސް ކައުބަތުﷲގެފުޅު ފެނުމުން ދުވަހަކު ނުކުރެވޭފަދަ އިހުސާސްތައް ކުރެވި ރޫހާނީ ހިތްހަމަޖެހުން ލިބުނު ކަމަށާއި އީމާންތެރިކަން ވަރުގަދަވެއްޖެކަމުގައި އެރިކް އެއްބަސްވިއެވެ. އެކަމަށް ﷲއަށް ހަމްދުކުރެވުނު އަދަދެއްވެސް ނޭގެއެވެ.\n"އެރިކް. ޕްލީޒް ހެލްޕް މީ. އަސްލަންގެ ނިޔަތް ރަގަޅެއްނޫން. ބައްޕައަށް ގުޅައިގެން ބޭބެ ދެއްކި ވާހަކަތަކުން ހީވަނީ އެނބުރި ގައުމަށް ދިޔުމުން ހައްޔަރުކުރާނެހެން. އެކޮޅަށް ދާން ބޭނުމެއްނޫން. އެރިކް ހާރިސް ގާތު ބުނެދީފާނަންތަ؟"\n"ނޭގޭ. އެހީވާށޭ....."ޚައިރާ ލަދުވެސް ގަތެވެ.\nހާރިސްގެ އަންބަކަށް ވުމަށް ވުރެ އޭނަ އެދޭ އެހެން ކަމެއް ނެތޭ ހާރިސްގެ ބޭބެ ގާތު ބުނަން ކެރޭނީ ކިހިނެއްހެއްޔެވެ؟ އޭނައަކީ ލަދުހަޔާތެއްނެތް އަންހެންކުއްޖެކޭ އެރިކް ހިތަށް އަރާފާނެއެވެ.\n"ޑޯންޓްވޮރީ ޚައި. އެހެން މީހުންގެ އެހީއަށް ނޫން އެދެންވީ. ދުޢާކުރަންވީ އޯލްމައިޓީއަށް. ހީ ވިލް ހެލްޕްޔޫ. އިންސާނުންވެސް އުޅެންވާނީ އެކަކު އަނެކަކަށް އެހީތެރިވެދީ އަޅާލައިގެން އެކަމަކު އެކަނިވެރިވާވަގުތުވެސް އެހީތެރިވެވޮޑިގެންވާ ހަމައެކަނި ފަރާތަކީ ﷲ ކަމުގައި ގަބޫލުކުރަންވާނެ. ހާރިސްގެ ފަރާތުން ދަސްވެފައިވާ ކުޑަ މިންވަރެއް މިބުނެދިނީ....." އެރިކްގެ ޖުމްލަތަކުން ޚައިރާއަށް ހިތްވަރު ލިބުނެވެ.\nއޭނަގެ ބައްޕައާއި ބޭބެ ކިތަންމެ މޮޅު ރޭވުންތައް ރޭވިޔަސް ﷲ ސުބުހާނަހޫ ވަތައާލާ ރާއްވަވާފައިވާގޮތް ބަދަލެއްނުކުރެވޭނެއެވެ. އޭނަގެ ދިރިއުޅުން ކުރިއަށް ދާނީ ލައުހުލްމަހުފޫޒުގައި ލިޔުއްވާފައިވާ ގޮތަށެވެ.\nއެރިކް ޚައިރާއަށް ފޮނުވީ އޭނައާއި ހާރިސްގެ ސެލްފީއެކެވެ. ހާރިސްގެ އެފަދަ ހިތްގައިމު ހިނިތުންވުމެއް ޚައިރާއަށް ފެނުނީ އަލަށެވެ. އެފޮޓޯއަށް ބަލަން އޮވެވުނީ ކިހާއިރެއްވާންދެން ކަމެއް ނޭގުނެވެ.\nއަސްލަން އާއި އަލާނާގެ ކައިވެނީގެ ހަފްލާވެސް ވަރަށް ވަރުގަދައެވެ. އެތައް ބަޔަކަށް ދައުވަތުދެވިފައިވިއެވެ. ދެފަރާތުގެ އާއިލާތަކާއި ވިޔަފާވެރިވެރިންނާއި ގަދަރުވެރިންވެސް ބައިވެރިވިއެވެ. އަސްލަންއާއި އަލާނާއަށް މަރުހަބާ ކިޔުމަށްފަހު އެންމެން މަޝްޣޫލުވީ ކާތަކެއްޗާއިގެންނެވެ.\n"ވަރަށް އުފާވެއްޖެ މިހާ ރަގަޅު ފަހަރިއެއް ލިބުނީމަ..ޔޫ ލުކް ސޯ ބިއުޓިފުލް މާޝާﷲ....." ޚައިރާ މަރުހަބާކިޔުމަށްފަހު ބައްދައިލިއެވެ. ޒެފްރީނާވެސް ޅީދަރިފުޅުގެ ނިތްކުރިއަށް ބޮސްދެމުން ހެޔޮ ދުޢާކުރިއެވެ. އެންމެންގެ މޫނުމަތިންވެސް ފެނުނީ އުފާވެރިކަމެވެ. އަސްލަން ޚައިރާގެ ކޯތާފަތުގައި ހިފައިލިއެވެ.\n"ދެން އޮތީ ޚައިގެ ފަހަރު. މިތަނުންވެސް ވަރަށް ސުއިޓަބްލް ޖެންޓްލްމެން އެބަފެނޭ. ކަމުދާ ކުއްޖަކު ފެނިއްޖެއްޔާ ބުނެލައްޗޭ.....އެރެންޖްކުރަން. މިއަށް ކިޔަނީ ހަލާލް ލަވް ދޯ............."އަސްލަން ހިނިގަނޑެއް ޖަހައިލިއެވެ.\n"ފަހަރި ވަރަށް ކިއުޓް. ދެރަގޮތެއް ނަހަދާތި..."\n"އޭނައަށް ވުރެ ރަގަޅުތަ؟"\n"ކާކުތަ؟"ޚައިރާ އެނގޭކަމަކަށް ނެހެދިއެވެ.\n"މިހާރު ބެސްޓްފްރެންޑް މަތިން ހަނދާންނައްތައިލީ ދޯ....."\n"ފްރެންޑުންނާއި ފަހަރިން ވަރަށް ތަފާތުވާނެ. އަލާނާއާއި އޮތީ އެހެން ގުޅުމެއް........އަލާނާގެ ސަބަބުން ދޮންބެއަށް ރަގަޅު މަގު ފެނުމަށް އެދެނީ އިންޝާﷲ. އެދުވަހެއް ދެކޭހިތުން ކެތް ނުކުރެވޭ. ތިހާ ސަކްސެސްފުލް މަޝްހޫރު ޒުވާން ޑޮކްޓަރެއް އިސްލާމްވެއްޖެއްޔާ ގިނަ މީހުން އިންސްޕަޔާވާނެ. ސަބަބަކީ.............."\n"ސަބަބަކީ އިންސާނުންނަކީ އިންސާނުންކަމަށްވާތީ..."އަސްލަން ޚައިރާގެ ޖުމްލަ އޭނައަށް ފެންނަގޮތަކަށް ނިންމިއެވެ.\n"އިންސާނުންގެ ސިކުނޑިން ވިސްނާގޮތް އެއީ. އެތީސްޓުންވެސް ވިސްނަނީ އެހާ ތިލަކޮށް. މިއޮތް ބޮޑު ކައުނު ހެއްދެވިފަރާތާއިމެދުވެސް އެމީހުންގެ ނަޒަރިއްޔާތު ތަފާތުކޮށް އޮތީ. ސަބަބަކީ އިންސާނުންނަށް ލިބިފައިވާ އިލްމުގެ މަދުކަން. ކޮންމެ ކަމެއް ސައިންސްގެ އަލީގައި ހެކި ހޯދާ އަދި އިންސާނުންގެ ހުދޫދުން ބޭރުގައިވާ ރޫހާނީ ކަންތައްތައް ދެނެގަތުމުގައި ނުކުޅެދެނީ. އެހެން އެވަނީ އިންސާނުންގެ ބުއްދިއަށް ވިސްނައި ނުގަނެވޭ ހިތަށް ނުގެނެވޭނެ އަދި ޚިޔާލަށްވެސް ނުގެނެވޭނެ ފަދަ ކަންތައްތައް ގަބޫލުކުރަން ބޭނުންނުވާތީ. އަޅުގަނޑުމެން އިންސާނުން ވިސްނާގޮތަކަށް ނޫން ހުރިހާ ކަމެއް ހިނގާނީދޯ. މިކިޔެނީ ކީކޭ؟ އަސްލު ބުނެދޭކަށް ނޭގުނު..........." ޚައިރާ ހާރިސް ނަކަލުކުރަން އުޅެގެން މިއަދު އެކަމެއްނުވިއެވެ. ހާރިސްގެ ދަރުސް ރަގަޅަށް ހަނދާނެއްނުވެސް ވިއެވެ.\n"އައި ނޯ. ދެއަސް އެ ޕަވާ...ހުރިހާ ފަރާތަކަށްވުރެ ބާރުގަދަ...."\n"އޯލްމައިޓީ ﷲ......" ޚައިރާ އަސްލަންގެ ލޮލަށް ބަލަން ހުރެ ބުނެލިއެވެ.\nއަސްލަންގެ ލޮލުގެ ކުރިމަތިން އެލީސާގެ މައުސޫމް މޫނު "ފްލޭޝް"ވެލިއެވެ. އޭނަގެ ބުމަ ކައިރިވުމާއެކު އަނެއް ފަރާތަށް އެނބުރުނެވެ."ޚައި މޮޔަނުވޭ. އެލީ ދާތާކަށް އަހަރެންވެސް ދާނީ. އެލީ ނަރަކައަށް ދޫކޮށްފައި އުފަލުގައި އުޅެވޭނެތަ؟"\n"އަސްލަން.....ހާދަ މޮޔައޭ....." ޚައިރާ ވާހަކަދައްކަން ފަށާފައި ބަލައިލިއިރު އަސްލަން ދުރަށް ހިނގައިގެންފިއެވެ.\nއަސްލަންއާއި އަލާނާގެ ކޮޓަރިތެރެ މަލާއި އުއްބައްތި އަދި ރީތި އަލިތަކުން ޒީނަތްތެރިކޮށް ލޯތަރަތަރަޖަހައިގެންދާހާ ފުރިހަމައެވެ. ބިންމަތީގައި މަލުގެ ދޫލައެކެވެ. އަލާނާގެ ރީތިކަން އެ މަންޒަރާއި އަޅާކިޔޭވަރަށްވުރެ ފުރިހަމައެވެ. ނަމަވެސް އަސްލަންއަށް މިއިން އެއްވެސް ކަމަކުން އުފަލެއް ނުލިބުނެވެ. އަލާނާ ކިތަންމެ ރީއްޗަސް އޭނަގެ ހިތް ލެނބޭނެގޮތެއް ނުވިއެވެ. އޭނަ ބޭނުންވީ ސިއާރާ ދުނިޔޭގެ ކޮންމެ ތަނެއްގައި ހުއްޓަސް އޭނަ ކައިވެނިކުރިކަން އެނގުމެވެ. އެވެސް ނިގާބީއަކާއެވެ. އޭރުން ސިއާރާގެ ހިތުގައި އެތައް ސުވާލުތަކެއް އުފެދޭނެއެވެ. އޭނަގެ މަތިން ހަދާން ނައްތައިލަން އުދަގޫވާނެއެވެ.\n"އަލާނާ. އަހަރެން ބޭނުން މިރޭ ވާހަކައެއް ބުނަން..."\n"ލައްބަ..." އަލާނާގެ މޫނަށް މަލުގެ ހިޔަނި އެޅިފައިވާފަދައެވެ. އުއްބައްތިތަކުގެ އަލީގައި އެކުއްޖާ ފެންނަނީ ހުވަފެނީގޮތަކަށެވެ. އެކަމަކު އަސްލަން އަލާނާގެ މޫނަށް ބަލާނުލާ އެނދުގައި އިށީދެލައިގެން އިނެވެ. އެ އަޅިލޮލުން ފެންނަނީ މޮޅިވެރިކަމެވެ.\n"އަހަރެމެން ކައިވެންޏަށްފަހު ކިރިޔާ އެކުވެރިކަންވެސް ފެށޭނީ ދޯ. ހަގީގަތުގައި އަހަރެންގެ ޕާސްޓެއް އެބައޮތް. މާޒީ މުހިއްމު ނުވެވެސް ހިނގައިދާނެ. އެންމެންވެސް ބުނާނެ ހަޔާތުގެ ސަފުހާތައް އަލުން ހުޅުވައިގެން ބެލުމުގެ މާނައެއް ނެތޭ. އެއީ ތެދެއް. މުހިއްމުވާނީ ކުރިމަގު. އެކަމަކު އަހަރެންގެ ހަޔާތުގެ ޚާއްސަ ސަފުހާތަކެއްއޮތް. އަހަރެންގެ ފަސްޓް ލަވް.......އޭނަ އަހަންނަށް ގެއްލުނީ. އެކަމަކު އަބަދަށްޓަކާ ހިތުގައި ރައްކާކުރަން އަހަންނަށް ކަމެއްކުރެވުނީ. އެކަމާއި މިއަދު ރިގްރެޓްކުރަންވީ ކަމެއް ނޭގޭ..."އަސްލަން އޭނަ ލައިގެން ހުރި ގަމީސް ބޭލިއެވެ. އަދި އަލާނާއަށް އޭނަގެ މޭމަތީގައި ހުރި ޓެޓޫ ދެއްކިއެވެ.\nއަލާނާގެ ލޯ ކޮންމެވެސް ވަރަކަށް ބޮޑުވިއެވެ.\n"މައި ސްޓެޕް ސިސް..." އަސްލަން މޭމަތީގައި ފިރުމައިލިއެވެ. އެއަށްފަހު ގަމީސް ލައިގެން ގޮށްތައް އަޅުވަންފެށިއެވެ." އަހަންނަށް އޭނަ ދުނިޔޭގައި ހުރިކަމެއް ހުރިނަމަ ހުރީ ކޮންތާކު ކަމެއްވެސް ނޭގޭ. އޭނަ ހިނގައްޖެ...ލެފްޓް މީ....އެވާހަކައެއްނޫން. އަހަރެމެން ހަނީމޫނަށް ދާނީ ތުރުކީއަށް. ބައްޕަ ދެއްވި ދަތުރެއް. އަލާނާ އެގައުމަށް ދާން ބޭނުންތަ؟"\nއަލާނާ ވަގުތުން ބޯ ޖެހިއެވެ.\n"އަސްލަން. ތިއީ ކޮންކަމެއް؟ ސޯޝަލްމީޑިއާއާއި އެކުވެރިންގެ ފަރާތުން މި ޚަބަރު ލިބުމުން ޝޮކަކަށް ދިޔައީ. ހައުކެން ޔޫ ޑޫ ދިސް ޓު މީ އަސްލަން." މާކް ފޯނުން ވާހަކަދެއްކިއިރު ހަރުކަށިކަމެއް އެކުލެވެއެވެ.\n"ޑޭޑް. އައިމް ސޮރީ. މިއީ ސީރިޔަސްކޮށް ކުރިކަމެއްނޫން. ސިއާރާއާއި ހަމަޔަށް ފޯރަންވެގެން..."\n"އެކަމަކު އަސްލަން ތިހާ ފިނޑިވީ ކޮންއިރަކު؟ ތިހާ މޮޔަ ބޭކާރު ކަންތައް ކުރާހާ ޒިންމާކުޑަވީތަ؟ ސިއާރާވެސް ކައިވެނިކޮށްގެން ދިރިއުޅުމެއް ފަށައިފި. ދެން އެމީހުން ފަހަތުން ނުދުވެ އެހެން ބައިވެރިޔަކު ހޯދާ. ދުނިޔެއިން އަންހެނުން ހުހެއްނުވޭ. އިންފެކްޓް އަންހެން އާބާދީ ބޮޑުވެފައި އެއޮތީ..."\n"ޑޭޑް. އަޅުގަނޑު ސިއާރާދެކެ ލޯބިވޭ. ވަރަށް ބޮޑަށް.." އަސްލަންއަށް ވާހަކަދައްކަން އުދަގޫވިއެވެ."ކައިވެނި ކުރާނަމޭ ކިޔާފައި ބިޓްރޭ ކުރީމަ....ޝީ ރުއިންޑް މީ..........."\n"ދަރިފުޅަށް ދުނިޔެ ދަސްނުވަނީ އަދި..ފައިސާއަކީ ހުރިހާވެސް ބާރަކީ. ފައިސާއިން ނުވާނެ ކަމެއް ދުނިޔެއަކުނެތް. ހުރިހާވެސް އެއްޗަކީ ފައިސާ............................."މާކްގެ އަޑު މަޑުވިއެވެ.\nޚައިރާއަށް ކައިވެނީގެ ހުށަހެޅުން އައީ ހީވެސް ނުކުރާފަދަ ގޮތަކަށެވެ. އެރިކްއާއި ހާރިސް އުމްރާ ދަތުރަށްފަހު ސީދާ އައީ ރާއްޖެއަށެވެ. ރަން ކިޔަން ފޮނުވުމުން ލިބުނު އުފަލުގައި ހޭ ނުނެތުނީވެސް ކިރިޔާއެވެ. އުފަލުންގޮސް މީހެއްގެ ހިތް ހުއްޓި މަރުވި ޚަބަރުލިބި ދެން އޭނަ ހައިރާނެއް ނުވާނެކަން ގައިމެވެ. ޚައިރާ ރަން ކީ އުމްރާ ދަތުރަކަށެވެ. ވީހާވެސް އަވަހަށް މައްކާއާއި މަދީނާއަށް ދަތުރުކުރެވެން އޮތީ އުމްރާ ދަތުރެއް ލިބިގެންނެވެ. ޚައިރާ މަންމަގާތު ބުނުމުން މަންމަ އެންގީ އަސްލަންއަށް ސިއްރުން އެކައިވެނި ކުރުމަށެވެ. އަސްލަންއާއިމެދު މަންމައަށްވެސް ޔަގީންކަމެއް ނެތީއެވެ. ކައިވެންޏަށްފަހު އެނގުނަސް ކުރާނެ މާ ބޮޑުކަމެއް ނޯންނާނެއެވެ. ޚައިރާ ހާރިސްއާއެކު މާލޭގައި ދިރިއުޅެވިދާނެތާއެވެ.\nހާރިސްއާއި ޚައިރާގެ ކައިވެންޏަށްފަހު އެންމެން އެއްކޮށް ކޯޓުން ނިކުމެވުނީ އަސްލަންގެ ކުރިމައްޗަށެވެ. އެރިކްއަށްވެސް ލިބުނު ޝޮކާއެކު ލަދުވެތިކަމުގެ އަސަރުތައް މޫނުން ފާއްދާލައިފިއެވެ. އޭނައަށް ފަހަރަކު މީހެއްގެ މޫނަށް ބެލެމުން ދިޔައެވެ. ޒެފްރީނާގެ\n"އަސްލަން......."އެރިކް އެއްޗެކޭ ބުނަން އުޅުނެވެ.\nއަސްލަން ދުރުގައި ފިޔަވަޅު އަޅަމުން އައިސް ޚައިރާގެ ގާތުގައި ހުއްޓި އަތުގައި އޮތް ކުޑަކުޑަ ފޮތް ދަމައިގަތެވެ.އޭރުވެސް އެއީ ކޯނޗެއްކަން އޭނައަށް މާރަގަޅަށްވެސް އެނގުނެވެ. އޭނަގެ ކައިވެންޏަށްފަހުވެސް ދެމަފިރިންނަށް އޭގެ ފޮތެއް ލިބުނެވެ. ޚައިރާއާއި ހާރިސްގެ ހިނިތުންވެފައިވާ ފޮޓޯތަކުން އޭނަގެ ފުރާނަވެސް އުދުހިގެން ދިޔަފަދަ އިހުސާސެއްކުރެވުނެވެ. އޭނަގެ މަންމައާއި ކޮއްކޮވެސް އޭނައަށް އޮޅުވައިލީއެވެ. ކެހިދިނީއެވެ. ހުރިހާ އަންހެނުންނަކީވެސް ނުބައި ބަޔަކީއެވެ. ރުޅިއާއި ހިތާމަ ފޫހިކަން ހައިރާންވުންފަދަ ހުރިހާ މަސްހުނި އިހުސާސްތަކުން އެވަގުތު ކުރެވުނު އަސަރުތައް ބަޔާން ކުރުން ދަތްޗެވެ. ނަމަވެސް އެހުރިހާ އަސަރުތައް ބާރުގެ ދަށަށް ގެނެސް އެ އަޅި ލޮލާއި ހަމަޔަށް ފޯރުވާވަރުގެ ހީލުމަކުން އެންމެނަށް ބަލައިލިއެވެ.\n"އަހަންނަކީ ދުޝްމިނެއްކަމަށް މި ހީކުރަނީ ދުނިޔެއިން އެންމެ ލޯބިވާ މީހުން. މިއީ ކޮންކަމެއް؟ މަންމާ. ޚައި. އެރިކް.......އަހަރެންގެ އެންމެ ގާތް މީހުންނަކީ ތިއީ. އެކަމަކު ފޮރުވައިގެން މިހާ ބޮޑުކަމެއް. ކީއްވެތަ؟" އަސްލަންގެ ލޯ ތެމުނެވެ.\n"އަހަންނަށް އެކަކުވެސް ޓްރަސްޓް ނުކުރީމެއްނު. ޚައިގެ އުފާތަކަށް ހުރަސްއަޅަން ވީ ސަބަބެއް ނެތް. އަހަރެން ޚައި ގާތު ބުނީ ބައްޕަގެ ނަޒަރިއްޔާތު. ބައްޕަ ނުރުހޭނެކަން. އެއީ އަހަރެންގެ އޮޕީނިއަންއެއްނޫން. ކޮންގްރާ ހާރިސް ޚައި.. "އަސްލަން އޭނަގެ "ދުޝްމިން"އަށް އަތް ދިއްކޮށްލީ ހާލަތުގެ ގޮތުން މަޖުބޫރުވެފައެވެ.\nއޭނައާއި ސިއާރާ ވަކިކޮށްލީ ހާރިސްކަން އޭނަ ހަނދާނެއް ނުނެތެއެވެ. ނަމަވެސް މަސްލަހަތަށް ބަލާފައި އަމާންކަމުގެ އަތެއް ދިއްކޮށްލީ ދުނިޔެއަށްވެސް އޭނަގެ ހިތުގެ އުދާސްތަކާއި ނަފްރަތު ސިއްރުކުރަމުންނެވެ.\n"ޓޭކް ކެއާ އޮފް މައި ލިޓްލް ސިސް. ޝީޒް ވެރީ ޕްރެޝަސް..." އަސްލަން ހާރިސްއަށް ބުނެލިއިރު އަޑުގައި ސީރިޔަސްކަމެއްވިއެވެ." ޚައިގެ ހުރޭ އޯސީޑީ.އެހެންވީމަ އުދަގޫވެދާނެ އެކަމަކު އެކަންތަކަށްވެސް ކެތްކޮށްލަންވާނީ..."\n"ދުނިޔޭގައި ހުރި އެންމެ ރަގަޅު ބޭބެ...ލަވް ޔޫ ސޯ މަޗް..........." ޚައިރާ އަސްލަންގެ ގައިގާ ބައްދާލަމުން މޭގައި ބޯ އަޅައިލިއެވެ. އަސްލަން އޭނަގެ މަންމަވެސް ގެނެސް މޭގައި ޖައްސައިލީ އޭނަގެ އެހެން ފަރާތެއްވާކަން ހާމަކުރަމުންނެވެ. އެރިކްއަށް ހަމަޖެހުމުގެ ނޭވާއެއްލެވުނެވެ. އަސްލަންއަކީ އަޖައިބެއްފަދަ ޝަޚުސިއްޔަތެކެވެ. ބައެއްފަހަރު ބައިޕޯލާއޭ ހީވާފަހަރަށްވެސް މިޒާޖު ބަދަލުއެބަވެއެވެ. އެހުރިހާކަމަކާއިއެކުވެސް ވިސްނުންތޫނުކަމާއެކު ހިތްއަލިކަމުގެ ދެވަނައެއްނެތެވެ. އޭނަގެ މަސައްކަތުގައިވެސް އެންމެން އިތުބާރުހިފޭފަދަ މޮޅުމީހެކެވެ.\nހާރިސްއާއި ޚައިރާ ސުންނަތް ނަމާދެއްކޮށްލުމަށްފަހު ވާހަކަދައްކައިލަން އިށީދެލައިގެން ތިބީ ސޯފާގައެވެ. ޚައިރާ އޭނަގެ އޯސީޑީއާއި ބެހޭގޮތުން ވާހަކަދެއްކިއެވެ. މިފަހަކަށް އައިސް ތަންކޮޅެއް ރަގަޅުވުމަށްފަހު ގޯސް ދިމާލަށް ދިޔަކަން ފާހަގަކުރިއެވެ. އެކަމާއި ދެކޮޅަށް މަސައްކަތްކުރިވަރަކަށް ސިކުނޑިއަށް ކުރާ ބާރު ބޮޑުވެއެވެ. އިސްލާމްދީން އޯސީޑީއާއި މެދު ދެކޭގޮތް ބަލައިލިއިރު އެއީ ޝައިތާނާގެ ވަސްވާސްކަމުގައި އޮތުމުން ޚައިރާ ކަންބޮޑުވިއެވެ.\n"ހިތަށް އެރި އެއީ ތެދެކޭ. ވަގުތު ހަމަ ބޭކާރުވެއޭ. އެތައް ފަހަރު ތަންތަން ސާފުކޮށް އަދި ނުވީތާކަށް ދޮރު ތަޅުލިތޯ ޔަގީންކޮށް އެނދަށް އަރާފައި އަނެއްކާ ޝައްކުވެގެން އެންމެން ނިދީމަގޮސް ޗެކްކުރަން. ދޮންބެ ފަރުވާކުޑަކޮށްފައި ޗާޖަށް ޖަހައިގެން އޮވެ ނިދާފާނެތީ އެކޮޓަރިއަށްވަދެވެސް ބަލަން. އެހެން އުޅެން ހަދައިގެން ވަޒީފާއަށްވެސް ބުރޫ އަރާ. އަދި އެހެން ކަހަލަ ނުބައި ޚިޔާލުތައް އުދަގޫކުރޭ. ކުރިން ސިއާރާ ފެންނަ ކޮންމެ ވަގުތެއްގައި ވަޅި ހިފައިގެން ގޮސް ޖަހަން ބޭނުންވަނީ. އެކަމަކު އަސްލު ބޭނުންވާގޮތެއްނޫން. ފަހުން ފެމިލީއާއިމެދުވެސް އެހެން ދެކެން ފެށުނު. ނުބައި ޚިޔާލުތަކާއި ވައިލެންޓް ކަންތައްތައް ސިކުނޑިއަށް ވެރިވެގަންނަނީ. އެއީ އަސްލު ޚައިއެއް ނޫން. އެކަހަލަ ގަތުލުތައް ހިންގަން ކީއްކުރަން ހިންޏެއް މަރައިލަންވެސް ނުކެރޭނެ..ބައެއްފަހަރު ބޭނުންވޭ ތަންތަން ގޮއްވައިލަންވެސް...އެވެސް މިބުނާ އޯސީޑީ ޚިޔާލުތައް. އަމިއްލައަށް ބޭނުންވާގޮތެއްނޫން. އަމިއްލައަށް ކުރާނެކަމެއްނޫން. އޯސީޑީއާއިއެކު ދިރިއުޅުން ފަސޭހައެއްވެސް ނޫން. އެކަމަކު މިހާރު ހިތަށް އަރަނީ ހަގީގަތުގައި އީމާންކަން ވަރުގަދަވީމަ މިކަމަށް ފަސޭހަވާނެ ބާވައޭ. ނޫނީ ނަފްސާނީ ޑޮކްޓަރ ދިން ބޭސް ކުރިއަށް ގެންދަންވީހެއްޔޭ. ހާރިސްގެ އޮޕީނިއަންއަކީ ކޮބާ؟"\n" އަހަންނަކީ ނަފްސާނީ މައްސަލަތަކުގެ އެކްސްޕާޓެއްނޫން. އީމާންކަމާއި ނަފްސާނީ މައްސަލަތައް ގުޅުވަން އެހެނެއްނޭގޭ. އެކަމަކު ހިތަށް އަރަނީﷲގެ ލޯބިފުޅުން ހިތާއި ސިކުނޑި ފުރުމުން އެއްވެސް އިތުރު ޚިޔާލުތަކާއި ފިކުރަކަށް ޖާގަ ނޯންނާނެއޭ. އެކަމަކުވެސް ނަފްސާނީ ބައްޔަކީ އޮތްކަމެއް. އަހަރެންގެ ވައިފްގެ ތިކަހަލަ ހާލަތެއް ހުރުމުން ތި ބައި ކިޔަވަން ދެން ޖެހޭނީ. ގުރުއާނަކީ ޝިފާއެއް..މުއުޖިޒާތެއް. ގުރުއާނުންވެސް ޝިފާ ލިބޭނެ އިންޝާﷲ..."ހާރިސް ހީލިއެވެ.\n"ތެންކްސް ފޯ ހެލްޕިން މީ...."\nހާރިސް ބުނީ އޭނަ ކުރާ ކޮންމެ ކަމެއް ކުރަނީ ހެއްދެވިފަރާތަށްޓަކާ ކަމުގައެވެ. ޚައިރާއާއި ކައިވެނި ކުރަން ނިންމީވެސް އެހެންވެއެވެ.\nމާކް ކްރޯފޯޑަށް އޭނަގެ ދަރިން މުސްލިމުންނާއި ކައިވެނިކުރިކަން އެނގުނީ ކެތްރީންގެ ފަރާތުންނެވެ.


އައިމިނަތު އާޒިޔާ 14 މެއި 20160ކޮމެންޓް ރިޕޯޓް، މީހުން، މުނިފޫހިފިލުވުން،\nގުޅުމެއް ދެމި އޮތުމުގެ އެންމެ ބޮޑު އަސްލަކީ ދެފަރާތުގެ ދެމެދުގައި އޮންނަންވާ އިތުބާރު ދެއޮތުމެވެ. ނުވަތަ އެމީހެއްގެ ތެދުވެރި ކަމެކެވެ. އިތުބާރާއި ނުލައި އެއްވެސް ގުޅުމެއް ކުރިޔާށް ނުދާނެކަމީ ކޮންމެ ބޭފުޅާކުވެސް ގަބޫލުކުރާނޭ ކަމެކެވެ.\nމުއާމަލާތް ކުރުމަކީ ދެފަރާތުގެ ދެމެދުގައި އިތުބާރު ގާއިމް ކުރުމުގައި ބޮޑު ދައުރެއް އަދާކުރާ ކަންތަކެވެ. މައްސަލައެއް ޖެހުމުން އެކަމެއް ހައްލުކުރުމަށް އެންމެ ބޮޑަށް ބޭނުންވަނީ ދެފަރާތުގެ ދެމެދުގައި މަޑުމައިތިރި ކަމާއިއެކު ކުރެވޭ މުއާމަލާތެކެވެ. ފޯނުން ގުޅައިގެން ނުވަތަ މެސެޖު ކޮށްގެން މައްސަލަ ހައްލު ކުރުމުގެ ބަދަލުގައި އންމެ އެދެވިގެން ވަނީ ދެފަރާތް ބައްދަލުވެ ކުރިމަތީގައި އެކަކު އަނެކަކު ތިބިގެން މުއާމަލާތް ކުރުމެވެ. ހިތުގައި އެކަން ފޮރުވައިގެން ހުރުމުގެ ބަދަލުގައި ހިތުގައިވާ ނުތަނަވަސްކަން ބެޔރުކޮށްލުމަށް މުއާމަލާތް ކުރުމަކީ އެ ގުޅުމެއް އިތުރަށް ވަރުގަދަވެގެން ދާނޭ ކަމެކެވެ.\nކޮންމެ އިންސާނަކީވެސް ތަފާތު މީހެކެވެ. އުފެދުމުގައިވެސް އަދި ދިރު އުޅުމުގެ މައިދާނުގައިވެސް މެއެވެ. އެހެން ކަމުން އެހެން މީހުންނާއި ތިމާއާއި އަޅުވާ ނުކިޔާށެވެ. ނުވަތަ ތިމާގެ ބައިވެރިޔާ އެހެން މީހުންނާއި އަޅާ ނުކިޔާށެވެ. ތިމާގެ ދިރިއުޅުން އެހެން މީހުންގެ ދިރިއުޅުމާއި އަޅާ ނުކިޔާށެވެ. މީގެ ސަބަބުން އެތައް ގިނަގުނަ މައްސަލަތަކެއް ނިކުމެއެވެ. އަބަދު ބައިވެރިޔާއަށް އަދި އެހެން މީހުނަށްވެސް އިހުތިރާމް ކުރާށެވެ. އިހުތިރާމަކީ ދީގެން ލިބޭނެ އެއްޗެކެވެ.\nދިރިއުޅުމުގެ ދަތުރަކީ އަބަދު އަމާންކަންމަތީ ދެމިގެން ދާނެ ދަތުރެއް ކަމަށް އުންމީދު ނުކުރާށެވެ. މައްސަލަތަކާއި ގޮންޖެހުންތަކާއި ކުރިމަތިނުވާނަމަ އެ ގުޅުމެއްގައި އިތުބާރާއި ލޯބި އެކުލެވެނީ ކޮން މިންވަރަކަށްކަން ނޭނގޭނެއެވެ. މީގެ މާނަ އަކީ ގުޅުމެއްގައި އިތުބާރާއި ލޯބި އޮތް މިންވަރުބެލުމަށް މައްސަލަތަކެއް އުފެއްދުމެއް ނޫނެވެ. މިގޮތަށް މައްސަލަ ޖައްސާނަމަ ބައިވެރިޔާ ވަރަށް އަވަހަށް ފޫހިވާނެއެވެ. އަދި ދެފަރާތުގައި އޮންނަ ލޮއެއްބަށް ހީނަރުކަން އަންނާނެއެވެ.ދިރިއުޅުމުގައި ދިމާވާ މައްސަލަތަކަށް ދެ ބައިވެރިން އެކުގައި މަސައްކަތް ކޮށްގެން ހައްލު ހޯދާށެވެ. މިގޮތަށް ހައްލު ނުހޯދިއްޖެ ނަމަ އާޙިރުގެ ނަތީޖާއަކަށްވާނީ އެ ލޯބި ފަނޑުވެ އެ ގުޅުން ނިމުމެވެ.\nއިތުބާރު ކުރުމަކީ ދެފަރާތުގެ ދެމެދުގައި އެއްވެސް ސިއްރެއް ނުބާއްވައި، ކޮންމެ އެއްޗެއްވެސް ބުނުމުގެ ނުވަތަ ކޮންމެ ކަމެއްވެސް ހިއްސާކުރުމުގެ ފުރުސަތު އޮތުމެވެ. އެކަކު އަނެކަކަށް ވަފާތެރިވެވޭނަމަ ދެފަރާތުގެ ދެމެދުގައި އެއްވެސް ސިއްރެއް އޮވެގެން ނުވާނެއެވެ. އެޔާއިއެކު އެކަކު އަނެކަކުގެ ސިއްރުތަށް ދެފަރާޓުގެ ދެމެދުގައި ހިފެހެއްޓޭނަމަ އެ ގުޅުމަކީ އުފާވެރި ގުޅުމަކަށް ވެގެން ދާނެއެވެ.\nނޫނެކޭ ބުނަންޖެހޭ ހާލަތްތަކުގައު ނޫނެކޭ ބުނަން ދަސްކުރުމަކީ ވަރަށް މުހިންމު ކަމެކެވެ. ހިތްހަމަ ނުޖެހޭ ކަމެއް ނަމަ ނޫނެކޭ ބުނާށެވެ. ނަމަވެސް ތިމާ ބުނާ އެއްޗަކުން އަނެކާ ތިމާއާއި ދޭތެރެ ދެކޭނެ ގޮތަކަށް ނޫނެކޭ ބުނުމުގެ ބަދަލުގައި އާއެކޭ ބުނެގެން އެ ވަގުތަށް ހިތްހަމަ ޖެހުން ލިބުނަސް ތިމާގެ އަމިއްލަ ނަފްސަށް އެ ވެވެނީ ވަރަށް ބޮޑު އަނިޔާއެކެވެ.\nއުފާވެރި ދިރިއުޅުމަކަށްޓަކާ މި ހުރިހާ ކަމަކަށް ވިސްނަމާތޯއެވެ. ކޮންމެ ގުޅުމަކީ ވެސް އުފާވެރި ބާއްޖަވެރި، ލޯބިވެތި އަދި އިތުބާރުހިފޭ ގުޅުމަކަސް ހެދޭނީ ދެފަރާތުގެވެސް އެއްބާރުލުމާއިއެކު އެވެ. އެކަކު އަނެކަކަށް ސިއްރުތަށް ހިއްސާ ކުރެވިގެންނެވެ. އެ ސިއްރުތަށް ދެފަރާތުގެ ދެމެދުގައި ހިފެހެއްޓިގެންނެވެ. މިދެންނެވި ގޮތަށް ކުރިޔަށްދާ ލޯބީގެ ގުޅުންތަށް ފުރިހަމަވާނެ ކަމާއިމެދު ދެބަސްވެވޭކަށް ނެތެވެ.


Covid vaccine jehi gothuge audit eh hadhanee - One Online\n03 އޭޕްރިލް 2021، މާލެ، މީހެއްގެ ގަޔަށް ވެކްސިންގެ ދެވަނަ ޑޯޒު ޖަހަނީ -- ވަން ފޮޓޯ: މުހައްމަދު އައުޒަމް\nކޮވިޑްގެ ވެކްސިން ރާއްޖެ ގެނެސް، އެ ވެކްސިން ޖެހި ގޮތުގެ އޮޑިޓެއް ޓްރާންސްޕޭރެންސީ މޯލްޑިވްސްއިން ހަދަން ފަށައިފިއެވެ.\nޓްރާންސްޕޭރެންސީގެ ސީނިއާ ލީގަލް ކޮންސަލްޓެންޓް ޝައިފާ ޝާހިދު މިއަދު "ވަން" އަށް ވިދާޅުވީ، ހަމަހަމަކަމާ އެކު ކޮވިޑްގެ ވެކްސިން ލިބޭކަން ކަށަވަރުކުރުމަށް ދެފުށް ފެންނަ ގޮތަކަށް، އެއް ތަނެއްގައި މައުލޫމާތު ހުރުމަކީ މުހިއްމު ކަމެއް ކަމަށެވެ.\nއޭނާ ވިދާޅުވީ ކޮވިޑް ވެކްސިން ޖެހިގޮތުގެ އޮޑިޓެއް ހެދުމުގެ މަސައްކަތް އެ ޖަމިއްޔާއިން ފަށާފައިވަނީ މި ހަފުތާގެ ތެރޭގައި ކަމަށާއި ޖޫން މަހުގެ ނިޔަލަށް އެ މަސައްކަތް ނިންމާލެވޭނެ ކަމަށެވެ.\n"އޮޑިޓް ހެދުމުގެ މައިގަނޑު ބޭނުމަކީ ރާއްޖެއަށް ގައުމުތަކުން ހަދިޔާކުރި ވެކްސިންނާއި ސަރުކާރުން ގަތް ވެކްސިންގެ އަދަދާއި ވެކްސިން ސެންޓަރުތަކަށް ފޮނުވި އަދަދު ސާފުކުރުން،" ޝައިފާ ވިދާޅުވިއެވެ.\nޝައިފާ ވިދާޅުވީ، އެ ސާވޭގެ ތެރެއިން ކޮވިޑް ވެކްސިން ޖެހި މީހުންގެ ތަޖުރިބާ އާއި ވެކްސިންގެ އެއްވެސް ޑޯޒެއް ނުޖަހާ މީހުން ނުޖަހަނީ ކީއްވެތޯވެސް ހިމަނާނެ ކަމަށެވެ. މީގެ އިތުރުން ވެކްސިނާ ގުޅޭގޮތުން ހެލްތް ޕްރޮޓެކްޝަން އެޖެންސީ (އެޗްޕީއޭ)އިން ނެރެފައިވާ ރިޕޯޓު ތަކަށް ބަލައި އޭގެ މައުލޫމާތުތައްވެސް އޮޑިޓްގައި ހިމަނާނެ ކަމަށެވެ.\nކޮވިޑުން ދިފާއުވުމަށް ރާއްޖޭގައި އެންމެ ފުރަތަމަ ވެކްސިން ޖަހަންފެށީ މިދިޔަ އަހަރުގެ ފެބްރުއަރީ މަހުއެވެ. އެއީ އިންޑިއާއިން ރާއްޖެއަށް ހަދިޔާކުރި ކޮވިޝީލްޑް ވެކްސިންގެ 200،000 ވެކްސިން ޑޯޒާއި ޗައިނާއިން ހަދިޔާކުރީ ސިނޯފާމް ވެކްސިންގެ 200،000 ވެކްސިން ޑޯޒެވެ. ފަހުން ސަރުކާރުން ވަނީ ސިންގަޕޫރުން އެސްޓްރާ ޒެނިކާ ވެކްސިންގެ 700،000 ވެކްސިން ޑޯޒާއި އިންޑިއާއިން 300،000 ޑޯޒް ވެކްސިން ގެނެސްފައެވެ.\nބޫސްޓާ ޑޯޒުގެ ގޮތުގައި މިހާރު ފައިޒާ ވެކްސިން ދަނީ ޖަހަމުންނެވެ. އެޗްޕީއޭއިން ހާމަކޮށްފައިވާ ތަފާސް ހިސާބުތަކުގައިވާ ގޮތުން 398،697 މީހުން ވަނީ ކޮވިޑް ވެކްސިންގެ ފުރަތަމަ ޑޯޒު ޖަހައިފައެވެ. ދެ ވަނަ ޑޯޒު ޖަހާފައިވަނީ 383،980 މީހުންނެވެ. ބޫސްޓާ ޑޯޒު ޖަހާފައިވަނީ 159،008 މީހުންނެވެ.\nރާއްޖެއިން 179،483 މީހުންނަށް ކޮވިޑް ޖެހިފައިވާ ކަމަށް އެޗްޕީއޭގެ ތަފާސް ހިސާބުން ދައްކައެވެ.\nގުޅޭ ޓެގު ޓްރާންސްޕޭރެންސީ މޯލްޑިވްސް ކޮވިޑް 19 ކޯވިޑް ވެކްސީން ކޮވިޝީލްޑް ވެކްސިން ފައިޒާ ވެކްސިން އެސްޓްރާޒެނެކާ ވެކްސިން


SunOnline: Rajje anna faraaiythakah Immigration in Eid thahuniya kiyanee hadhiyaa in\nރާއްޖެ އަންނަ ފަރާތްތަކަށް އިމިގްރޭޝަނުން އީދު ތަހުނިޔާ ކިޔަނީ ހަދިޔާއިން\n04 Jun 2019, 18:59\nވައިގެ މަގުން ރާއްޖެ އަންނަ މީހުންނަށް މޯލްޑިވްސް އިމިގްރޭޝަނުން ހަދިޔާއިން އީދު ތަހުނިޔާ ކިއުމުގެ ޕޮރުގުރާމެއް ފަށައިފި އެވެ.\nމިއަދު ރާއްޖެއާއި ދުނިޔޭގެ އެކި ކަންކޮޅުތަކުގައި މުސްލިމުން ފިތުރު އީދު ފާހަގަ ކުރަމުން ދާ އިރު، ރާއްޖެ އަންނަ ކޮންމެ ދަތުރުވެރިއަކަށް ފިތުރު އީދާ ގުޅިގެން އިމިގްރޭޝަނުން އީދު ހަދިޔާ ދޭން ފެށީ މިއަދުއެވެ. އީދު ހަދިޔާ ދިނުމާއި ތަހުނިޔާ ކިޔުމުގެ ހަރަކާތްތައް ފައްޓަވައި ދެއްވީ އިމިގްރޭޝަންގެ ކޮންޓްރޯލާ މުހައްމަދު އަހްމަދު ހުސައިން (ހަނަފީ) އެވެ.\nއިއްޔެވެސް އިމިގްރޭޝަނުން ވަނީ އީދު ހަދިޔާ ދިނުމުގެ ހަރަކާތެއް ކުރިޔަށް ގެންގޮސްފައެވެ. އެހެންނަމަވެސް އިއްޔެގެ ހަރަކާތުގައި އީދު ހަދިޔާ ދިނީ ރާއްޖެއަށް ޒިޔާރަތް ކުރާ ފަރާތްތަކަކަށް ނޫނެވެ. އިއްޔެ ހަދިޔާ ދީފައި ވަނީ އިމިގްރޭޝަންގެ ހިދުމަތް ހޯދާ ފަރާތްތަކަށެވެ. އެގޮތުން އިއްޔެ ވަނީ ޕާސްޕޯޓުގެ ހިދުމަތް ހޯދި ފަރާތްތަކަށް އީދު ހަދިޔާ ދީފައެވެ.\nމި ޕްރޮގްރާމާ ގުޅޭގޮތުން އިމިގްރޭޝަންގެ ތަރުޖަމާނު ހުސައިން ހަލީލް މިއަދު "ސަން" އަށް ވިދާޅުވީ، މި ޕްރޮގްރާމްގެ މަގްސަދަކީ ރައްޔިތުންނާ އޮންނަ ގުޅުން ބަދަހިކޮށް އިމިގްރޭޝަނުން ދޭ ހިދުމަތްތަކަށް ރައްޔިތުން އަހުލުވެރި ކުރުން ކަމަށެވެ.\n"އިމިގްރޭޝަނާއި ރައްޔިތުންނާ ދެމެދު އޮންނަ ގުޅުން ބަދަހިކޮށް، އެފަދަ ސަގާފަތެއް ބިލްޑް ކުރުން. މުސްތަގުބަލުގައި ވެސް މިފަދަ ކަންތައް ކުރުމަށް ވަނީ ޕްލޭން ކުރެވިފައި" ހަލީލު ވިދާޅުވި އެވެ.\nމުވައްޒިފުންގެ މެދުގައި އީދު ފާހަގަ ކުރުމުގެ ގޮތުން މިއަދު އިމިގްރޭޝަނުގެ ކޮންމެ ޑިޕާޓްމަންޓަކަށް ކޭކު ހަދިޔާ ކުރުމާ ކޭކު ފެޅުން ވެސް ކުރިއަށް ގޮސްފައިވާ ކަން ހާލީލު ފާހަގަ ކުރެއްވިއެވެ.\nމިއީ އިމިގްރޭޝަނުން މިފަދަ ހަރަކާތެއް މިހާ ފުޅާކޮށް ގެންދިޔަ ފުރަތަމަ ފަހަރެވެ.\nފިތުރު އީދު 1440\nރާއްޖެ އަންނަ ޓޫރިސްޓުންނަށް އިނާޔަތް ލިބޭ "ބޯޑާ މައިލްސް"\nބޯޑަރު ހުޅުވައިގެން ފުރަތަމަ ދެ މަހު 13،516 ފަތުރުވެރިން\nބޭރުން އަންނަ ދިވެހިންގެ ޕީސީއާރު ސެޓްފިކެޓު ބޭނުމެއް ނުވޭ


Mask elhumun moonun bihinegun ithuru vey, visnun bahahttanvee baeh kankan - One Online\nކުރިން ނޭނގޭކަމަށްވާނަމަ މާސްކު އެޅުމުގެ ސަބަބުން މޫނުގައި ބިހިނެގުން އިތުރުވުމުގެ ފުރުސަތު ބޮޑެވެ. އާންމުކޮށް ބިހި ނަގާ މޫނެއް ނަމަ މިއީ އެއަށް އިތުރުވި ބޮޅެކެވެ.\nމާސްކު އެޅުމުގެ ސަބަބުން ނަގާ ބިހި ނުވަތަ މާސްކުނީ އުފެދެނީ މާސްކު އަޅާފައި ހުރުމުން ހޫނުވެ ދާހިތްލާ ނުވަތަ މޫނު ތެޔޮވެ އެހުރިހާ ކަމެއް އެއްވެގެންނެވެ. ހަމައެއާއެކު މާސްކު އެޅުމުގެ ސަބަބުން ވާ ހޫނުން މޫނުގެ ޕޯސްތައްވެސް ބެދެއެވެ. މިގޮތަށް ބިހި ނަގަނީވެސް ގިނައިން ޖޯލައިނުގަޔާއި ކޮލުގައެވެ. އެއީ މާސްކުއެޅުމުގެ ސަބަބުން ބެދިފައި ހުންނަ ހިސާބުގަނގެވެ.\nމިދުވަސްވަރުގެ ގޮތުން މާސްކު ނާޅައިވެސް އުޅެވޭކަށް ނެތެވެ. ނަމަވެސް މާސްކު އެޅުމުގެ ސަބަބުން އެހިސާބުގަނޑުގައި ބިހި ނެގުމުގެ އުނދަގޫ ގިނަ ބަޔަކަށް ދަނީ ފޯރަމުންނެވެ. ކުރެވެން އޮތްހާވެސް ކަމަކީ ރައްކާތެރިވުމެވެ. މި އާޓިކަލްގައި މާސްކްނީ އިން ރައްކާތެރިވުމަށް ކުރެވިދާނެ ބައެއް ކަންކަމަށް ބަލައިލާނަމެވެ.\nއެކްސްފޯލިއޭޓް ކުރުމުން ނުވަތަ ރަނގަޅަށް ސްކްރަބް ކުރުމުން މޫނުގައި މަރުވެފައި ހުންނަ ހަންތައް ނައްތާލައި، އިތުރުވެފައި ހުންނަ ތެޔޮތަކުން ރައްކާތެރިވެއެވެ. މިހުރިހާ ކަމަކީ ޕޯސްތައް ބަންދުކުރާ ކަންކަމެވެ. އެކްސްފޯލިއޭޓްގެ ސަބަބުން މޫނު އިތުރަށް ސާފުވާނެއެވެ. އެހެންކަމުން ތެޔޮތަކާއި މަރުވެފައިވާ ހަންތައް ނައްތައިލުމަށް ގަވައިދުން އެކްސްފޯލިއޭޓް ކުރާނަމަ ބިހިނެގުމުން ރައްކާތެރިވުމަށް ދެވޭ އެންމެ ބޮޑު އެއް ފަރުވާއަކަށް ވާނެއެވެ.\nހެވީ މޮއިސްޗަރައިޒަރާއި ސީރަމްސް ބޭނުން ނުކުރުން\nމޫނުގައި ހުންނަ ލޯވަޅުތައް ނުވަތަ ޕޯސްތައް ބަންދުވާން މެދުވެރިވާ އަނެއް ސަބަބަކީ ހާކާ ކްރީމް ތަކާއި ސީރަމް ތަކުގެ ސަބަބުން ނޭވާލާން ޖާގަ ނުލިބުމެވެ. އެހާ ހެވީ މޮއިސްޗަރައިޒާއެއް ނުވަތަ ސީރަމެއް ބޭނުން ކުރުމަށްފަހު މާސްކު އެޅުމުން ދެން ހިތްލާ ދަލާ އެކުވެ ބިހިނެގުމަށް މަގުފަހިވެގެންދާނެއެވެ. އެހެންކަމުން ދުވާލު ގަޑީގައި މިދުވަސްވަރު ސީރަމް ނުހާކާށެވެ. އޭގެ ބަދަލުގައި މޫނު ވާންކޮށް އަދި ޕޯސްތައް ބަންދުކުރާނެ ފަދަ ޓޯނާއެއް ބޭނުން ކުރާށެވެ. ޑްރައި މޫނެއްނަމަ ލައިޓްވެއިޓް މޮއިސްޗަރައިޒަރެއް އިހްތިޔާރުކުރާށެވެ.\nމޭކަޕަށް ނޫނެކޭ ބުނާށެވެ.\nމިއީ ހުރިހާ ބާވަތެއްގެ މޭކަޕާ ދުރުވާން ޖެހޭ ވަގުތެކެވެ. އެއީ ކްރީމް ނުވަތަ ޕައުޑަރަށްވިއަސްމެއެވެ. އެހުރިހާ ތަކެތިންވެސް މޫނުގެ ޕޯސްތައް ބަންދުވެ ބިހިނެގުމަށް މަގުފަހި ކުރާނެއެވެ. މޭކަޕާއި މާސްކު އެއްވުމުން އެއީ މޫނަށް އޮތް ބޮޑު ގެއްލުމެކެވެ. އެހެންކަމުން މިދުވަސްވަރު ފައުންޑޭޝަންތަކާއި ކްރީމް ތަކުން ދުރުވެ ހަމައެކަނި ލޮލުގެ މޭކަޕުން ފުއްދައިލުމަކީ ހަމަށް އެންމެ ރައްކާތެރިގޮތެވެ.\nދެން އޮތީ ހަނދާންކޮށްލަދިނުމެކެވެ. ބޭނުން ކުރަނީ ފޮތި މާސްކެއް ނަމަ އެނަގާ ކޮންމެ ފަހަރަކު ބަދަލުކޮށް ރަނގަޅަށް ދޮވެ ސާފުކުރުމަށްފަހު ނޫނީ ބޭނުން ނުކުރާށެވެ. މާސްކު ހަޑިވުމުން މާސްކްނީ އުދެފުމަށް އޮތް ފުރުސަތު ވަރަށް ބޮޑުތައް އިތުރުވެގެންދާނެއެވެ.\nގުޅޭ ޓެގު ސިއްހަތު އަންހެނުން ކޮވިޑް 19 މާސްކް ބިއުޓީ


ނޭދެން ވަކިވާކަށް (ބާރަވަނަބައި) – Esfiya\nނޫރްގެ ބަނޑުގައިއެއީ މާހިލްއާއި ނޫރްގެ ލޯބީގެ ނިޝާނެވެ. އެދެމަފިރިންގެ އަލަތު ދަރިފުޅެވެ. މާތް ﷲ ގެ އިރާދަފުޅުން މިލިބެން އުޅޭ ދަރިފުޅަށްޓަކައި ވެސް ނޫރްދެން ކެއްކުރާނެއެވެ. މުނާޒުވެސް ދެން ނޫރް ބަނޑުބޮޑުކަން އިނގުނީމަ އުދަނގުލެއް ނުކުރާނެއޭ ނޫރްގެ ހިތަށްއެރިއެވެ. މާހިލްއަށް ވެސް ނޫރް ބަނޑުބޮޑުކަން އިނގުނީމަ ހާދައުފާވާނެއެވެ. ނަމަވެސް އިސްވެ މާހިލްއަށް ގުޅާކަށް ނޫރްއަކަށް ނުކެރުނެވެ. އިތުރު އެއްވެސް ކަމެއްނެތުމުން ޑޮކްޓަރު ނޫރްގެއަށް ދޫކޮށްލިއެވެ. ޝެޒާ ނޫރްއާއި އެކުގައި ގެއަށްދިޔަ މަގުމަތީގައި ނޫރްއަށް މޭވާކޮޅެއްވެސް ގަނެލަދިނެވެ. ނޫރްގެ މޫނުމަތީގައި ނުފިލާ ހިނިތުންވުމެއްވިއެވެ. އާއިލާ އެންމެނަށް ވެސް މި ހަބަރު ލިބުމުން ހާދައުފާވާނެއެވެ. ނޫރް ނިންމީ މާހިލްއަށާއި އާއިލާ އެންމެނަށް މިހަބަރު ވީހާވެސް އަވަހަކާ ދިނުމަށެވެ. ލިބެންއުޅޭ ދަރިފުޅަށްޓަކައި ނޫރްއަށް އާ ހިތްވަރެއް ލިބުނުފަދައެވެ. ނޫރް ގެއަށް ލުމަށްފަހު ޝެޒާ ނިންމައިގެން ހުރީ މާހިލް ހޯދަން އެގެއަށް ދިއުމަށެވެ. މާހިލްއަށް ހުރިހާ ވާހަކައެއް ކިޔާނުދެވެނީސް ޝެޒާއަށް ހަމަޖެހުމުގެ ނޭވައެއް ލެވޭކަށްނެތެވެ.\n“ޓޭކް ރެސްޓް….ކަމެއް ވަންޔާ ގުޅާލާތި…..އަންނާނަން އަދި ފަހުން….މި ވަގުތު ވަރަށް މުހިންމު ކަމެއްކުރަންވެފަ އޮތީމަ މިދަނީ…..”\n“ހެހެ….ދޭބަލަ….އެހެންނޫނަސް މިހާރު ކިހާއިރެއް ވެއްޖެ ޝެޒް އަހަރެން ގާތުގަ ހުންނަތާ…..ޑޯންޓް ވޮރީ އަލްބީ ފައިން އިންޝާ ﷲ….”\nނޫރްގެ ގެއިން ނިކުތް ޝެޒާގެ މިސްރާބު ހުރީ މާހިލްމެންގެއަށް ދިއުމަށެވެ. ކުޑަ ދުވަސްކޮޅެއް ފަހުން މާލެއައި މާހިލްގެ ހިޔާލާއި ފިކުރުހުރީ ނޫރްއާއި ދޭތެރޭގައެވެ. މިވީ ކުޑަ ދުވަސްކޮޅުގެ ތެރޭގައި ނޫރްގެ ފޯނަށް ގުޅަންއުޅެ ނުގުޅުމުން އަދި ބޮޑަށް މާހިލް މާޔޫސްވާ ގޮތްވިއެވެ. ގެއަށް ވަދެގެންދިޔަ މާހިލް ހީވަނީ ހިތާމަވެރި ތަސްވީރެއްހެންނެވެ. މާހިލްގެ ނަޒަރު ހޯދަމުން ދިޔައީ ނޫރްއެވެ. ކޮޓަރިއަށްވަދެގެން ދިޔަ މާހިލްއަށް އިތުރު ހައިރާން ކަމެއް ލިބިގެންދިޔައީ ނޫރްގެ އެއްވެސް އެއްޗެއް ކޮޓަރިން ފެންނަންނެތީމައެވެ. މާހިލް އަތުގައި އޮތްދަބަސް ދޫވެގެން ބިންމަށްޗަށް ވެއްޓުނެވެ. މާހިލް ބާރު ހިނގުމެއްގައި ގޮސް އަލަމާރި ހުޅުވާލިއެވެ. މާހިލްއަކީ ބޮޑު ފިރިހެނެއް ނަމަވެސް ދެލޯ ފެންކަޅިވެގެންދިޔައެވެ. ނޫރްހަމަ ދިޔައީ ހެއްޔެވެ؟ މާހިލް އެދުގައި އިށީންއިރުގައި ހިތްވަނީ ޝަކުވާއިން ފުރިފައެވެ.\n“ނޫރް….ކީއްވެ؟….ހަމަ އަހަރެން ދޫކޮށްލާފަ ދިއައީ ތަ؟….”\nމާހިލް ސިހިފައި ބަލާލީ މީހަކު ކޮޑުގައި އަތް ޖައްސާލީމައެވެ.\nނަވީލްއައިސް މާހިލް ގާތުގައި އިށީނީ ހުރިހާ އެއްޗެއްވެސް ކިޔާދޭށޭ ބުނާފަދަ ނަޒަރެއް ދެމުންނެވެ. މާހިލް ހުރިހާ ވާހަކައެއް ނަވީލްއަށް ކިޔާދިނީ ވަރަށް ދެރަވެފައި އިދެއެވެ. ނަވީލްއާއި މާހިލް އަބަދުވެސް ހުރިހާ ވާހަކައެއް ހިއްސާކުރެއެވެ. އެހެންކަމުން މާހިލް އެއްވެސް ވާހަކައެއް ނަވީލްއަށް ސިއްރު ނުކޮށް ހުރިހާ ވާހަކައެއް ކިޔާދިނެވެ.\n“ދޮންބޭ….އަޅުގަނޑަށް ހީއެއްނުވޭ ދޮންބެ ދައްތަ ތިބުނި ހެން ހަދާފާނެ އެކޭ އެއް….”\nމާހިލް ނަވީލްގެ ވާހަކަ އަޑުއަހަން އިނެއްކަމަކު އެއްވެސް އެއްޗެކޭ ނުބުނެއެވެ. ނުއުމާންވެސް އައިސް މާހިލްގެ އަނެއްފަރާތުގައި އިށީންނަމުން މާހިލްގައި ކުޑަކޮށް ބައްދާލިއެވެ.\n“ހަގް އެއް ބޭނުންވެފަ އިންހެން ހީވާތީވެ…..”\nމާހިލް ނުއުމާންއަށް ހިނިތުންވެލިއެވެ. ނަވީލްއާއި ނުއުމާންގެ ސަބަބުން މާހިލް ކުޑަކޮށް ހިތްހަމަ ޖެހުނަސްވެސް އަދިވެސް ވިސްނެމުން ދިޔައީ ނޫރްއާއި ދޭތެރޭގައެވެ.\nޝެޒާ ބާރަށް މާހިލްއަށް ގޮވަމުން އައިސް އެކޮޓަރިއަށްވަނެވެ.\n“އޭ….ބަލަ….ބަލަ….ހަމަ ސަލާމް ވެސް ގޮވައިލުމެއް ނެތި މީސް މީހުންގެ ކޮޓަރިއަށް ވަދެގެން އަންނަނީތަ……”\nނުއުމާން ގޮސް ޝެޒާ ކުރިމަށްޗަށް އަރާ ހަށަންބަދެލަމުން ޝެޒާއާއި ދިމާއަށް ދެލޯ ކުޑަކޮށްލަމުން ބަލައިލިއެވެ.\n“ލުކް މިސްޓަރ….އަހަރެން ވަރަށް މުހިއްމު ވާހަކައެއް ދައްކަންވެފަ އޮތީމަ މިއައީ…..ކުރިމަތިން ދުރަށްދޭ…..އެހެންނޫނީ…..”\nޝެޒާ ނުއުމާންއަށް ކަޅި އަޅައިލިއެވެ. ނުއުމާން ޝެޒާއަށް ހިނިތުންވެލިއެވެ. ނުއުމާން އާއި ހަތަރުކަޅި ހަމަކޮށްގެން ދިމާލަށް އެއްޗެކޭ ބުނި ކުއްޖަކާ ދިމާމިވީ އަލަށް ކަމުން ނުއުމާންއަށް މިކަންވީ ވަރަށް މަޖާވިއެވެ. ޝެޒާ ހައިރާންވިއެއް ކަމަކު އިތުރު އެއްޗެކޭ ނުބުނެއެވެ.\n“މާން އާ ނާވީ އާ ދޭބަލަ އިހަށް ބޭރަށް….ލެޓް މީ ހިއާރ ވަޓް ޝީސޭސް….”\nމާހިލް އެއްވެސް އަސަރެއްނެތް ގޮތަކަށް ބުންޔެވެ. ޝެޒާ ނުއުމާންއަށް ކަޅި އަޅައިލަމުން ގޮސް މާހިލް ކުރިމަތީގައި މަޑުކޮށްލިއެވެ. ޝެޒާ މާހިލްގެ މޫނަށް ބަލާލީ ކަމެއް ދިރާސާކުރާ ފާޑަކަށެވެ.\n“ތީތަ މާހިލް ނޫ އަށް ޓްރަސްޓް ކުރާ މިންވަރަކީ؟….އެންމެ ފަހަރަކު ވެސް ކަމުގެ ދެކޮޅު ބަލާލިންތަ؟….ހަމަ މީހަކުއައިސް ބުނާހާ އެއްޗަކާ ދަށްކާހާ އެއްޗެއް ގަބޫލު ކުރަންވެއްޖެއްޔާ ނެތެއްނު ސަލާމަތެއް….ފެންނަހާ ކޮންމެ ކަމަކީ ހަގީގަތަކަށް ނުވެ ހިނގާދާނެދޯ ހަމަ…..ނޫ އަކީ މާހިލް ތިހީކުރާހާ ގޯސް ކުއްޖެއްނޫން…..ޕާސްޓްގަ ގޯސްކޮށް އުޅެފަ ވީކަމުގައި ވިއަސްވެސް މާހިލްއާ މެރީ ކުރިފަހުން ޝީ އިޒްއަ ޗޭންޖްޑް ގާލް…..އެކަން އެންމެ ރަގަނޅަށް އިނގޭނީވެސް މާހިލްއަށް…..ނޫންތަ؟…”\nޝެޒާ ފަށްޗަކަށް އަމުނާލިއެވެ. މާހިލް ހުރީ ޝެޒާ ދައްކަމުންދިޔަ ވާހަކަ ރަގަނޅަށް އަޑުއަހާށެވެ. ޝެޒާވެސް އެދެއްކީ މުޅިއަކުން ގޯސްވާހަކަ ތަކެއްނޫެނެވެ. ޝެޒާ ނޫރް ކިޔާދިން ހުރިޙާ ވާހަކަތަކެއް މާހިލްއަށް ކިޔާދިނެވެ. މުނާޒުއާއި ނޫރްގެ ކުރީގެ ގުޅުމާއި ހުރިހާވާހަކައެއް ކިޔާދީ ނިންމާލިއެވެ. މާހިލްއަށް ދެއަތް ބޮލުގެ އިސްތަށިގަނޑުގެ ތެރެއަށް މަހާލަމުން އެދުގައި އިށީންދެވުނެވެ. މާހިލްގެ ދެލޯ ފެންކަޅިވިތަން ޝެޒާއަށް ވަރަށް ރީތިކޮށް ފެނުނެވެ. ޝެޒާގޮސް މާހިލްގާތުގައި އިށީނީ އަދި އެންމެ މުހިންމު ވާހަކަ ނުބުނެވި އޮތީމައެވެ.\n“މާހިލް….ޝީ އިޒް ޕްރެގްނެންޓް….”\nމާހިލްއަށް ކުށްލިއަކަށް ޝެޒާއާއި ދިމާއަށް ބަލާލެވުނީ އަދިއެއްފަހަރު ތިހެން ބުނާށޭ ބުނާފަދަ ނަޒަރަކުންނެވެ.\n“ޔެސް…ޝީ އިޒް ޕްރެގްނެންޓް…..”\nމިފަހަރު މާހިލްގެ ލޯފެންކަޅިވީ ވީ އުފަލުންނެވެ.\nމާހިލްއަށް ބުނެވުނެވެ. ދެން މާހިމް އިތުރަށް އެންމެ ސިކުންތެއްވެސް ބޭކާރު ކޮށްލާކަށް ބޭނުމެއްނޫނެވެ. މާހިލްބޭނުމީ ވީހާވެސް އަވަހާ ނޫރްކައިރިއަށް ދާށެވެ.\n“އެގޭގަ އެބަހުރި…..ދޭބާ އަވަހާ….މީގެ ފަހުން ނޫއަށް ދެރަގޮތެއް ހެދިއްޔާ ނިމުނީ އިނގޭ…..”\nޝެޒާ މާހިލްއާއި ދިމާއަށް ލޯއަޅައިލަމުން މަޖާރާގެއްގައި ބުންޔެވެ. ރައްދުގައި ޝެޒާއަށް ހިނިތުންވެލީ އާއެކޭ ބުނުމުގެ ގޮތުންނެވެ. މާހިލް ވަރަށް ހަލުވި ހިނގުމެއްގައި ކޮޓަރިން ނިކުތްއިރު ނުއުމާންއާއި ނަވީލް ތިބީ އެތާގައެވެ. މާހިލް އެދެމީހުންނަށް ހިނިތުންވުމެއް ރައްދުކޮށްލަމުން ދިޔައީ ނޫރް ކައިރިއަށެވެ.\n“ހޭއި…ސޯ ގެއަށް ލާދެން ދަންތަ؟….”\nމާހިލް ކޮޓަރިން ނިކުމެގެންދިޔަ ޝެޒާއާއި އަރާހަމަ ކުރަމުން ނުއުމާން ލާނެތް ރާގަކަށް ބުންޔެވެ.\n“އޯ ޕްލީޒް…ތިމީހާ އާއެކު ދިއުމަށްވުރެން…ހިނގާލާފަ ދާންވެސް މަށަށް މާ ރަގަނޅު…..”\nޝެޒާ ދިން ޖަވާބުން ނަވީލްއަށް ހީގަނެވުނެވެ. ނުއުމާން ބަލާލުމުން ވަރަށް ނޫންކަމަށް ހަދާފައި ނަވީލް ދިޔައީއެވެ.\n“ހިނގާބާ ދެކުދިންއެކީގަ ހިނގާލާފަ ދަމާ……”\nނުއުމާންގައި ހުރި ލާނެތް ކަމުން އަދިވެސް ބޭނުންވީ ޝެޒާ ރުޅި އަރުވާލާށެވެ.\n“އިޓްސް ނުއުމާން…..ޔޫ ކެން ކޯލްމީ މާން…..”\nޝެޒާގެ ވާހަކަ ހުއްޓުވާލަމުން ނުއުމާން ބުނެލިއެވެ.\n“އަހަރެން އަތަކު ބޭކާރު ވާހަކަ ދައްކަން ހުންނާކަށް ބޭކާރު ވަގުތެއްނެތް….ސޯ ބާއީ…..”\nޝެޒާ ދިޔަދިމާއަށް ބަލަންހުރި ނުއުމާން އަނގައަށް ވައްތަރެއް ޖައްސާލަމުން ދިޔައީއެވެ. ސިޑިން ފައިބައިގެންއައި މާހިލް ހުއްޓުނީ މާހިލް ކުރިމަށްޗަށް އައިސް ހުއްޓުނު އާމިނަތުގެ ސަބަބުންނެވެ.\n“އެބައޮތް ބޮޑު ވާހަކައެއް ދައްކަން ވެފަ….މާހިލް ތިހީކުރާކަހަކަގެ ކުއްޖެއްނޫން ނޫރްއަކީ…..މާހިލް ރަށުނެތް ތަންވަޅުބަލާފަ ގެއަށް ހިލޭ ފިރިހެނުން ވައްދައިގެން އުޅެނިކޮށް ފެނިގެން މިގޭން ނެރެލީވެސް…….”\nއާމިނަތުގެ ވާހަކަތަށް އަޑުއަހަން ހުރި މާހިލްގެ އަތް މުށްކެވިގެން ދިޔައެވެ.\nނޫރް ގެއިންނެރެލީ އާމިނަތުކަން މިއިނގުނީ އަދިކިރިޔާއެވެ. ޝާމާވެސް އައިސް އެތާގައި މަޑުކޮށްލިއެވެ. އަނިލްވެސް ގެއަށް އައިސް ވަނީ އެވަގުތުގައި ކަމުން އާމިނަތު ދެއްކި ހުރިހާ ވާހަކައެއްވެސް އަޑު އިވުނެވެ.\n“ޕްލީސް ތިއްތާ އަހަރެންގެ އަންހެނުންނޭ ކިޔާފަ ދެން އެންމެ އެއްޗެކޭ ބުންޔަސް އަހަންނަށް ކެތްކުރަން ވަރަށް އުނދަގޫ ވާނެ އިނގޭ…..އެއީ އަހަރެންގެ އަންހެނުންނޭ….އަހަރެން މިދަނީ ނޫ ބަލާ…..”\nޝާމާވެސް އެއްޗެކޭ ބުނަން އުަޅުނެވެ.\n“މަންމާ ނޫރް ބަޑުބޮޑު…..އެހާލުގަވެސް އޭނަ އެކަނި ދޫކޮށްލަންވީތަ؟..ނުވާނެ ތިކަމެއް…..އެ ލިބެން އުޅޭ ދަރިފުޅަކީ މަންމަ މެންގެ ފުރަތަމަ މާމަ ދަރިފުޅެއްނު…..”\nއަނިލްގެ އަޑަށް އެންމެނަށް އެކީގައި އެދިމާއަށް ބަލާލެވުނެވެ. ޝާމާ އިސްޖަހައިލިއިރުގައި މާހިލް ބައްޕައަށް ސަލާމް ގޮވާލަމުން އަވަސް ހިނގުމެއްގައި ނިކުމެގެންދިޔައީއެވެ.\n“ޝާމާ ކިހިނެއް ވެގެންތަ މިއުޅެނީ؟….އަހަންނަށް އަންގާލުމެއްވެސް ނެތި ނޫރް ގެއިންވެސް ނެރެލީތަ؟…؟..ބަލަ މީ ނޫރްގެ ގެއޭ….ނޫރްއަކާއި ނުޖެހޭނެ މިގެއިން ނިކުންނާކަށް….ނޫރްއަކީ ރިޔާޒް އަހަރުމެންނާ ހަވާލުކޮށްފަ ދިޔަ އަމާނާތެއްކަމެއް ވެސް ޝާމާ ހަދާން ނެތުނީތަ؟……އެދެމަފިރިންނަށް އަހަރެން ދައްކާނީ ކޮންމޫނެއް…”\nއަނިލް ޝާމާމެން އެކުރި ކަންތަކާއި މެދުގައި އެއްވެސް ވަރަކަށް ހިތްހަމައެއް ނުޖެހުނެވެ. ޝާމާހުރީ ކުރެވުނު ކަންތަކާއި މެދު ދެރަވެ އިސްޖަހައި ލައިގެންނެވެ.\n“ދެން ވީކަމެއް ނުވާކަމަކަށްވެސް ނެހެދޭނެ ދޯ…..”\nއަނިލްދެފަރާތަށް ބޯހޫރާލަމުން ގޮސްކޮޓަރިއަށްވަނެވެ. ޝާމާގެ ހިތް ނޫރް އެފަދަކަމެއް ނުކުރާނެއޭ ބުނިކަމުގައި ވިއަސްވެސް އާމިނަތުގެ ވާހަކަތައް ގަބޫލުކުރެވުނީއެވެ. ޝާމާވެސް ﷲ އަށް ހަމްދް ކުރީ ނޫރް ބަނޑުބޮޑުކަން އިނގުނީތީވެއެވެ. ޝާމާ ހިނިތުންވެލައިގެން ގޮސްހުރެ ކޮޓަރިއަށް ވަނުމުން އާމިނަތު ފާޑަކަށް އެދިމާއަށް ބަލާލަމުން ދިޔައީ ބޭރަށެވެ. ގޭތެރޭގައި ހުރި ނޫރްހުރީ ހާސްވެ ކަންބޮޑު ވާގޮތް ވެފައެވެ. އަނެއްކާ ޝެޒާގޮސް މާހިލްއަށް ހުރިހާ ވާހަކައެއް ކިޔާދީފިއްޔާ ވާނީ ކިހިނެއްބާއޭ ހިތަށްއަރަމުން ދިޔައެވެ. މިކަން މުނާޒްއަށް އިނގި މާހިލްއަށް ގެއްލުމެއް ދީފިއްޔާ ނޫރްއަށް ކެތެއްނުވާނެއެވެ. ގޭގެ ބެލް ޖަހައިލި އަޑަށް ނޫރްގޮސް ދޮރުހުޅުވާލީ ޝެޒާއައީ ކަމަށް ހީކޮށެވެ. ދޮރުހުޅުވާލި ނޫރްގެ ދެލޯ ބޮޑުވެގެން ދިޔައެވެ.\nދޮރުމަތީގައި ހުރި މާހިލް ފެނިފައި ނޫރްގެ ދެލޯ ފެންކަޅިވީ ބަސްބުނާހާ ކުޑަ ހިދުކޮޅެއްގެ ތެރޭގައެވެ. މާހިލް ބަލާކަށް ނުހުރެ ގެއަށް ވަތްގޮތަށް ނޫރްގައި ބައްދާލީ ދެން ދުވަހަކުވެސް ނުދޫކުރާނަމޭ ބުނާފަދަ ގޮތަކަށެވެ. ދެމީހުންނަށްވެސް ރޮވެމުން ދިޔައެވެ. ކުޑަ އިރުކޮޅެއް އެގޮތުގައި ހޭދަވެގެން ދިޔައެވެ. މާހިލް ނޫރްގެ ގައިން ދޫކޮަށްލަމުން ނޫރްގެ ނިތަށް މަޑުމަޑުން ބޮސްދިނެވެ. ނޫރްގެ މޫނުމަތީގައި ރީތި ހިނިތުންވުމެއް ދުވެލިއެވެ. މާހިލް މަޑުމަޑުން ނޫރްގެ ބަޑުގައި ފިރުމާލިއެވެ.\n“ބައްޕިގެ ދޫނީ….މަންމި ގާތުގަ ބުނެ މީގެ ފަހުން ބައްޕިއަށް އެއްވެސް ކަމެއް ސިއްރު ނުކުރަށްޗޭ…..ބައްޕި ދެރަވާނެއޭ…..”\nމާހިލް މަޖާ ރާގެއް ލާފަ އެހެންބުނުމުން ނޫރް ގާތަށް ވަރަށް ހިނިއައެވެ.\n“ދަރިފުޅު ބައްޕި ގާތުގަ ބުނޭ މަންމި އިޒް ސޮރީ އޭ….ދެން އިންޝާ ﷲ ބައްޕި ދެރަވާ ކަހަލަގެ އެއްވެސް ކަމެއް ނުކުރާނަމޭ……”\nމާހިލް ނޫރްއަށް ބަލާލީ ލޯބިން ފުރިގެންވާ ނަޒަރަކުންނެވެ. ދެމަފިރިންގެ ދެމެދުގައި ވީ ކުންހީތަށް ވެސް ފިލުވާލާކަށް މާއުނދަގުލެއް ނުވިއެވެ. އަނެއްކާވެސް އާފެށުމަކުން ދެމަފިރިންގެ ދިރިއުޅުން ފެށުނީއެވެ. މާހިލްއާއި ނޫރްއެތަށް ވާހަކައެއް ދެއްކިއެވެ. ރިޔާޒްއަށްވެސް ގުޅާ ނޫރް ހުރިހާ ވާހަކައެއް ކިޔާދިނެވެ. މިހާރު ހުރިހާކަމެއް ރަގަނޅުވެފައި ވާކަން އިނގުމުން ރިޔާޒް ހިތްހަމަޖެހުނެވެ. ނާހިދާވެސް މާމައަކަށް ވާން އުޅޭތީވެ ހީވަނީ އެހެންފަދަ ކަމެއް ހެންނެވެ. މާހިލްވެސް އަނިލްއަށް ގުޅާ ހުރިހާ ވާހަކައެއް ކިޔާދިނެވެ. ސޯފާގައި މާހިލްއޮތީ ނޫރްގެ އުނގުގައި ބޯއަޅައިލައިގެންނެވެ. މާހިލްއޮތީ ލޯބިން ފުރިގެންވާ ނަޒަރަކުން ނޫރްއަށް ބަލާށެވެ.\n“ދެން ގެއަށް ދާކަށް ނުވޭތަ؟….”\nނޫރް އެހެންދިމާއަކަށް ބަލާލީ މާހިލް ބަލާވަރުން ލަދުންނެވެ.\n“ބައްޕަ ގާތުގައި ބުނިން މިގޭގަ ވީކްއެއްވަރު ދެމީހުން އެކަނި އުޅެލާފައޭދާނީ….ވީނީޑް ސަމް އެލޯން ޓައިމްއޭ ….ބައްޕަ ހުއްދަ ދެއްވާފަ އޮތީ….ސޯ ވީކް އެއްފަހުން ދެން ދާނީ….އޯކޭތަ ލަވް؟…”\nމާހިލް ލާނެތް ރާގަކަށް އެހެންބުނުމުން ނޫރް މަޑުމަޑުން ހޫމް ލައްވާލިއެވެ.\n“ހިނގާ އެއްޗެއް ކާލަމާ ދޯ….ބައްޕިގެ ބޭބީ އޮންނާނީ މިހާރު ހައިވެފަ އެންނު….ދޯ ދޫނީ…..”\nމާހިލް ނޫރްގެ ބަނޑުގައި ފިރުމާލަމުން ވާހަކަ ދައްކަމުން ދިޔައެވެ.\n“ހުރެ އެއްޗެއް ހަދާލާނަން….”\n“ނޫން….މިފަހަރު އެއްޗެއް ހަދާލާނީ އަހަރެން….ވައިފީ ރެސްޓް ކޮށްލާ…..”\nމާހިލް ނޫރްއަށް އެއްލޯމަރައިލިއެވެ. ބަދިގޭގައި ނޫޑްލިސް ކައްކަން ހުރި މާހިލްއަށް ބަލަން ނޫރްއިނީ ހިނިތުންވެލައިގެންނެވެ. ދެމަފިރިން އެކީގައި ކައިގެން ދިޔައީ ކޮޓަރިއަށް އަރާމު ކޮށްލާށެވެ. އެދުމަތީގައި އޮތް ނޫރްގެ އަތްވަނީ މާހިލްގެ އަތު ތެރޭގައެވެ.\n“މާހީ ބޭނުމީ ކޮންކަހަލަގެ ބޭބީއެއް…..”\n“ކޮންމެ ކަހަލަގެ ބޭބީ އެއްވިއަސް އޯކޭ…..”\nއެތަށް ކަމެއް ރާވަމުން ދިޔަ ދެމަފިރިންގެ މޫނުމަތިންވެސް ފެންނަނީ އުފާވެރިކަމެވެ. ދެމަފިރިން އެތަށް ކަމެއް ރާވަމުންދިޔައެވެ. އޭގެ ހަފްތާއެއް ފަހުން ނޫރްއަބުރާ މާހިލްގެ ގެއަށް ބަދަލުވީއެވެ. ގެއަށް ވަދެވުމާއި އެކުހެން އާއިލާގެ އެންމެންގެ ފަރާތުން ލިބެމުންދިޔަ ލޯތްބާއި އޯގާތެރިކަމުން ނޫރް ހުރީ ވަރަށް ވެސް އުފާވެފައެވެ. ރޭގަނޑުގެ ވަގުތެވެ. މާހިލްއާއި ނޫރް ތިބީ ގޭގެ ޓެރަސްގައެވެ.\n“މިއަދު މަންމަ އައިއްސަ ވަރަށްދެރަވެފަ ބުނި މަންމައަށް މާފުކުރާށޭ…..ދެން އެހެންވެ އަހަރެން ބުނިން މަންމަ މާފަށް އެދެންޖެހޭ ވަރުގެ ކަމެއް ނުވެ އެއްނުހޭ….އެކަމާ އަޅާނުލާށޭ…..”\n“ދެޓްސް މައި ގާރލް…..ވަރަށް މީރުތަ ތި އަނބު….”\nމާހިލް އިޝާރަަތް ކުރީ ނޫރްދަހި ގޮތަކަށް ކާންއިން ހުތްއަނބާއެވެ. ބައެއް ފަހަރު އެހެންއިދެފައި އަނގަޔަށް ހަދާލާ ގޮތް ގޮތް މާހިލްއަށް ވަރަށް ކަމުދިޔައެވެ.\nމާހިލްގެ އަތް ނޫރްގެ އުނަގަނޑުގައި ވަށާލެއިފައި ވީއިރު ނޫރްއިނީ މާހިލްގެ ކޮޑުގައި ބޯއަޅައިލައިގެންނެވެ. ދުވަސްތައް ހަލުވިކަމާއިއެކު ފާއިތުވަމުން ދިޔައެވެ. މިހާރު ނޫރްގެ ބަނޑަށް ދެމަސްފުރިއްޖެއެވެ. މާބަނޑު ވީ ފަހުން ނޫރްގެ ރީތިކަން އިތުރުވެފައި ވާފަދައެވެ. ރިޔާޒުމެންވެސް ނޫރް ދެކިލަން އައިސްފައި ދިޔައީ ހަފްތާއަކު މަޑުކޮށްލުމަށް ފަހުގައެވެ. މާހިލް ތައްޔާރުވަމުން ދިޔައީ ރިސޯޓަކަށް ވިޔަފާރީގެ ކަމަކު ދިއުމަށެވެ. ދެ ދުވަހަށް ވިއަސް ވެސް ނޫރްއާ ދުރަށްދާކަށް މާހިލް ބޭނުމެއްނޫނެވެ.\n“ބައްޕިގެ ދޫނި މަންމިއަަށް އުދަނގޫ ނުކުރަށްޗޭ….ބަސްއަހާތި….ބައްޕި ވިލް ބީ ބެކް ސޫން އިންޝާﷲ…..ބައްޕި ވިލް މިސްޔޫ….”\nމާހިލް ނޫރްގެ ބަޑާއި ހަމައަށް ތިރިވެގެން އިނދެ ވާހަކަ ދައްކަމުންދިޔައެވެ. މާހިލް ނޫރްގެ ބަޑުގައި ފިރުމާލީ ނިކަން ލޯބިންނެވެ.\n“ހެހެ…ވީ ވިލް މިސްޔޫ މޯ….ދޯ ދަރިފުޅާ……”\nމާހިލް ތެދުވެ ނޫރްގެ އުނަގަނޑުގައި އަތްވަށާލަމުން ކޯތާފަތަށް ބޮސްދިނެވެ. ނޫރް އިސްޖަހައިލި އިރުގައި މޫނުމަތީގައި ހިނިތުންވުމެއްވިއެވެ.\n“ޓޭކް ކެއަރ އިނގޭ ލަވް….މިސްވާނެ ބޮޑު ބޮޑުކޮށް…..”\nޢިރުކޮޅަކުން ކޮޓަރީގައި ޓަކި ޖަހާލިއަޑުއިވުނެވެ.\nމާހިލް ނޫރްގެ އުނަގަނޑުން އަތް ދޫކޮށްލިއެވެ.\n“ދޮންބެ ހިނގާ އަވަހަށްދަމާ ފުރާގަނޑި ޖެހިއްޖެ….”\nއެކޮޓަރިއަށް ވަތް ނަވީލްވެސް ހުރީ ކޮޑުގައި ދަބަހެއް އަޅުވައިލައިގެންނެވެ.\n“ނާވީ ދޭތިރިއަށް މިދަނީ…..”\nނަވީލް ނޫރްއަށް ހިނިތުންވުމެއް ހަދިޔާކުރަމުން ދިޔައީއެވެ.\n“ދަނީ އިނގޭ ލަވް….”\nމާހިލް ނޫރްގެ ކޮލުގައި ފިރުމާލަމުން ގުދެވެ ބަޑުގައިވެސް މަޑުމަޑުން ތުންފަތް ޖައްސާލިއެވެ. މާހިލްއަށް ރިސޯޓަށް ދެވުމާއިއެކުހެން ނޫރްއަށް ގުޅިއެވެ. މާހިލް ފޯނު ބޭއްވީ ނޫރްގެ މޫނުމަށްޗަށް ހިނިތުންވުމެއް ގެނުވާފައެވެ. އެއްދުވަސް ފާއިތުވެގެން ދިޔައިރުގައި މާހިލް ނޫރްއަށް އެތަށްފަހަރަކު ގުޅިއެވެ. އަނެއްދުވަހު ހެދުނު ހޭލެވުނު އިރު ނޫރް ކުޑަކޮށް ބޯ އަބުރައެވެ. އެއީ މިހާރު އާއްމު ކަމެއްކަމުން ނޫރް މިކަން މާ ބޮޑުކަމަކަށް ނަހަދައި ދިޔައީ ސައިބޯށެވެ. ސައިބޮއިގެން ނޫރް ދިޔައީ ކުޑަކޮށް ކޮޓަރި ސާފުކޮށްލާށެވެ. ޝާމާއައިސް ކޮޓަރިއަށް ވަނީ ނޫރް އެހެން އުޅެނިކޮށްނެވެ.\n“ދަރިފުޅާ ކީއްކޮށް ތިއުޅެނީ……މަންމައަށް ގޮވާލިނަމަ….”\n“ދެން މަންމާ މިއީ އެވަރުގެ ކަމެއް ނޫނޭ ….”\nޝާމާއައިސް ސޯފާގައި އިށީނުމުން ނޫރްވެސް ފިހިގަނޑު ބަހައްޓަމުން އައިސް ޝާމާގެ ކައިރީގައި އިށީނެވެ.\n“މިއުޅެނީ މިރޭ ހުޅުމާލެއަށް ދާންވެގެން…..ބައްޕަގެ ގާތް ރަހްމަތްތެރި އެއްގެ ދަރިއެއް މީހަކާ އިންނާތީވެ އެތަނަށް….ދަރިފުޅު ދާނަންތަ؟”\nޝާމާއެހެން އަހައިލީ ނޫރް ބޯއަބުރާތީ އުޅޭކަން އިނގޭތީއެވެ.\n“އަޅުގަނޑު ނުދާނަން….މަންމަމެން ގޮސްލާ….”\n“ހޫމް….ދަރިފުޅު ބަލައިގެން އުޅެއްޗޭ…..ގޭގަ އެކަކުވެސް ނޫޅޭނެ….”\nޝާމާއާއި އަނިލްއަދި ނުއުމާން ރޭގަނޑު އަށެއްޖެހި އިރުގައި ހުޅުމާލެއަށް ދިއުމުން ގޭގައި ހުރީ ނޫރް އެކަންޔެވެ. ކާގޭގައި ހުރި ނޫރް ފޯނު ރިންގުވާތީވެ ބަލާލިއިރުގައި ގުޅަނީ މާހިލްކަމުން ފޯނުނަގާ ހަލޯ އޭ ބުނެލިއެވެ.\n“الحمد لله…..މިހާރު ރަގަނޅު….”\nގޭގެ ބެލްޖަހާލި އަޑުއިވުމުން ދޮރު ހުޅުވަން ނޫރްދިޔައީ ފޯނު ކަންފަތުގައި ޖަހައިލައިގެން ހުރެއެވެ. ދޮރުހުޅުވާލި ނޫރްގެ މޫނުމަތީގައި ވީ ހިނިތުންވުން ވަގުތުން ފަޑުވެގެން ދިޔައެވެ. ނޫރް އުޅުނީ އަވަސް އަވަހާ ދޮރުޖަހާށެވެ. ނަމަވެސް މުނާޒްއެއަށް ވުރެ މާހަލުވިއެވެ. މުނާޒް ދޮރުގައި ހިފައި އެތެރެއަށް ކޮއްޕާލީ ނިކަން ބާރަށެވެ.\n“ވަރަށް ގިނަ ދުވަހު ފިލާގެން އުޅެވިއްޖެ އެއްނު…..ކޮންދުވަހެއް މިހާރު އަހަރެން ކަލެއަށް ފާރަލާތާ….އަހަންނަށް ލަޑެއްދީފަ އެ މާހިލްއާއެކުގަ ހެވިފަ އެބައުޅެއެއްނު….ޑޫޔޫ ހޭވް އެނީއައިޑިއަރ ވަޓް އައިހޭވް ބީންތުރޫ….”\nމުނާޒުހުރީ ހަމަހޭގައި ނޫންކަން ނޫރްއަށް ޔަގީންވީ ހިނގާފައިއައި ގޮތުންނެވެ. ދެލޯ ރަތްވެފައި ވާއިރު ވާހަކަ ދެއްކިއިރުގައި އަނގައިގައި އެއްވެސް ވަރެއް ނެތްފަދައެވެ. ނޫރްއަށް ބިރުންފަހަތަށް ޖެހިލެވުނެވެ. ނޫރްއަވަސް އަވަހާ އަތުގައި އޮތް ފޯނު ކަންފަތުގައި ޖެހި އިރުގައި އަތް ތުރުތުރު އަޅަމުންދިޔައެވެ.\nނޫރްއަށް އިތުރުއެއްޗެކޭ ނުބުނެވި އުޅެނިކޮށް މުނާޒް ސިންގާއެއް ހެންއައިސް ނޫރްގެ ފޯނު ޖަހައިގަތެވެ. އަދި ފޯނު ތަޅުންގަނޑު މަށްޗަށް ޖެހިޖެހީނުން އެފުޑުފުޑު ކޮށްލިއެވެ. ނޫރްއަށް ބިރުންމޭގައި އަތްއަޅާލެވުނެވެ. މުނާޒުގެ މޫނުމަތިންް ފެންނަމުންދިޔައީ ރުޅިވެރިކަމެވެ.\nނޫރް ވަރަށް ބިރުންހުރެ ބުނެލިއެވެ. އިވިގެންދިޔަ ބަސްތަކާއިއެކު މުނާޒްހީވީ އިތުރަށް ރުޅިގަދަވިހެންނެވެ.\n“ކީކޭ؟….އެމާހިލްގެ ދަރިއަކަށް؟….މަށަށް ނުބުނެވޭތަ ކަލޭ ކައިރީގަ އޭނަ ކައިރިން ވަރިވަން….އޭން.؟..މިއަދު އެބަ ޖެހޭ މިކަން ކޮންމެވެސް އެއްކޮޅެއްގަ ޖައްސަން…..”\nމުނާޒު ބާރަށް ހަޅޭލަވައިގަތެވެ. މުނާޒުގެ ރުޅިވެރި ނަޒަރު ގޮސް ހުއްޓުނީ ނޫރްގެ ބަނޑަށެވެ. ނޫރް ބިރުން ބަނޑުގައި އަތްއަޅާލަމުން ފަހަތަށް ޖެހިލިއެވެ.\nSaabaheyyy dhariyaaa ??\nmi part ves v reethi..waiting for the next part..keep up the good work❤?\nSo here is the next part…sorry for the delay…insha allah next part sundayga… ?\nWaitin for next part…\nMasha allah hadha salhi ey mi part wes…. ?\nE mahil magey athun bodi eh bone nifaharu ?\nMahil gai igily kuri jahsaali as nimuny ?\nWow?Varah salhi mibaives..♥ Can’t wait for next part ?☺\nMaa Shaa Allah varah Rythi.?? Waiting for next part\nWow ? vrh salhi … Waiting for next part ? can’t wait\nWoah!! Amazing ?\nMasha allah…woah ????keep it up dear..???I am outta of words..???munaz nufuhpahche..??Btw InaaSh thi gothuga masahkaiy kurahchey???????????\nHeheh jazakillah khairan… ?? munaz huhnany abadhuwes fuhpaafa ? anw jazakillah once again… ❤\nWow heh salvo mom part vx next part when?? Tum noor maahil n there baby ah ehvxx dheragotheh nuhadhahcheyy Inge inaash\nSorry this stupid auto correct ???\nMaa Shaa Alllah. Waiting for next part\nAlhey noor ah kameh nukurahchey plx…maahil ah adu ivunbaa anehkaa noor ehn buni adu ..maahil noor salaamaiyy kuran myhaku fonuvaane nama …varah interesting story …varah nice ..gud luck dear …curiously waiting for the next part ..\nAwesome.. Masha Allah ?????munaaz. Nufuhpahchey maa faadu faadah….. V Curious to read next part… ????????????please save noor????????\nAhsalamalikum….I am so sorry all readers… next part insha allah mondayga up kohladhenan.. mi dhedhuwas busy kamun liyewe gotheh nuwi ehenwe sundayga hee eh nuwey up kohleweyne heneh… insha allah mondayga laanan…i am so sorry once again… ?\nIts ok. We appreciate. ?\nmagyy ahtun maahil ahdi maru vaane\nލޯބިވެވުން އެއީ ކުށަކަށް ވާނަމަ 7


Massala nimendhen bandhu meehun ge shareeaiy online koh fashanee\nޝަރީއަތް ނިމެންދެން ބަންދުގައި ތިބި މީހުންގެ ޝަރީއަތްތައް ފަށަނީ\nމީގެކުރިން ބޭއްވި އޮންލައިން ބަންދު މަޖިލީހެއްގެ ތެރެއިން --\nޝަރީއަތް ނިމެންދެން ބަންދު ކޮށްފައިވާ މީހުންގެ ޝަރީއަތްތައް ލަސްވެ ކަންބޮވުން ފާޅުކުރަމުން ދާތީ އެ ޝަރީއަތްތައް އޮންލައިންކޮށް ކުރިއަށް ގެންދިޔުމަށް ކުރިމިނަލް ކޯޓުން ނިންމައިފި އެވެ.\nމާލެ ލޮކްޑައުން ކުރުމާއެކު ކުރިމިނަލް ކޯޓުގެ ޝަރީއަތްތައް ވެސް ވަނީ މެދުކެނޑިފަ އެވެ. ނަމަވެސް ބަންދު މަޖިލިސްތައް ބޭއްވުމާއި ކޯޓު އަމުރުތައް ނެރުން ކުރިމިނަލް ކޯޓުގައި ކުރިއަށްދެ އެވެ.\nޝަރީއަތް ނިމެންދެން ބަންދުކޮށްފައިވާ މީހުންގެ ޝަރީއަތްތައް ވެސް މެދުކެނޑިފައި އޮތުމުން އެގޮތަށް ބަންދުގައި ތިބި މީހުން ކަންބޮޑުވުންފާޅުކޮށް 392 މީހުންގެ ސޮޔާއެކު ރައީސް އިބްރާހިމް މުހައްމަދު ސޯލިހަށް ސިޓީއެއް ފޮނުވިކަން އެނގިފައިވެ އެވެ.\nމިއަދު ކުރިމިނަލް ކޯޓުން ނެރުނު ބަޔާނެއްގައި ބުނީ ޝަރީއަތް ނިމެންދެން ބަންދުކޮށްފައިވާ މީހުންގެ ތެރެއިން ކޯޓަށް ހާޒިރުނުކޮށް ވީޑިއޯ ކޮންފަރެންސްކޮށް ކުރިއަށް ގެންދެވެން ހުރި ޝަރީއަތްތައް އަންނަ އާދިއްތަ ދުވަހުން ފެށިގެން ކުރިއަށް ގެންދިޔުމަށް އެ ކޯޓުން ނިންމާފައިވާ ކަމަށެވެ.\nމި ޝަރީއަތްތައް ކުރިއަށް ގެންދާނީ އޮންލައިންކޮށް ޝަރީއަތް ކުރިއަށް ގެންދިޔުމާ ގުޅޭ ގޮތުން ސުޕްރީމް ކޯޓުން ނެރެފައިވާ ގަވައިދާ އެއްގޮތަށް ކަމަށް ކުރިމިނަލް ކޯޓުން ބުންޏެވެ. އެ ގަވައިދުގައިވާ ގޮތުން ވީޑިއޯ ކޮންފަރެންސްކޮށް އަޑުއެހުމެއް ކުރިއަށް ގެންދެވޭނީ ދައުވާ ލިބޭ މީހާގެ ރުހުން އެކަމުގައި އޮވެއްޖެނަމަ އެކަންޏެވެ. އެކަމަށް އޭނާ ނުރުހިއްޖެނަމަ، އަޑުއެހުން ހުއްޓާލަން ޖެހޭނެ އެވެ. އެއީ އެމީހެއްގެ ހާޒިރުގައި ޝަރީއަތް ހިންގުމަކީ ގާނޫނު އަސާސީއިން ކަށަވަރުކޮށްދީފައިވާ ހައްގަކަށްވާތީ އެވެ.\nޝަރީއަތް ނިމެންދެން ބަންދުކޮށްފައި މިހާރު ވެސް ޖަލުގައި ގިނަ ބަޔަކު އެބަ ތިއްބެވެ. އެފަދަ މީހުންގެ ޝަރީއަތްތައް ދިގުލައިގެން ގޮސް، ދިގު މުއްދަތަކަށް ޖަލުގައި ހޭދަ ކުރަން ޖެހިފައި އޮންނަ ޝަކުވާއަކީ ބޮޑު ކަންބޮޑުވުމެކެވެ.


SunOnline: Rilwaan ge maraa gulhey bodu operation: Viyafaari thah ves balanee\nރިލްވާންގެ މަރާ ގުޅޭ ބޮޑު އޮޕަރޭޝަން: ވިޔަފާރިތައްވެސް ބަލަނީ\nފުލުހުން މިހާރު މާލޭގައި ހިންގަމުންދާ އޮޕަރޭޝަނުގެ ތެރެއިން ---\nމިނިވަން ނޫހުގެ ނޫސްވެރިޔާ އަހްމަދު ރިލްވާން ރަހީނުކޮށް މަރާލި މައްސަލައިގައި މަރު ކޮމިޝަންގެ ތަހުގީގު ރިޕޯޓާ ގުޅިގެން ފުލުހުން މިހާރު ހިންގަމުންދާ ބޮޑު އޮޕަރޭޝަންގައި ބައެއް ވިޔަފާރިތައް ބަލަން ފަށައިފި އެވެ.\nމައުލޫމަތު ލިބިފައިވާ ގޮތުގައި، މިހާރު ފުލުހުން ބަލަމުން ދަނީ ރިލްވާންގެ މަރުގެ ރިޕޯޓުގައި ބުނެފައިވާ ވިޔަފާރިތައް ކަމަށް ބެލެވެ އެވެ. ނަމަވެސް މިހާރު އާންމުންނަށް އާންމުކޮށްފައިވާ އެ ރިޕޯޓުގައި އެ ނަންތައް ހިމަނާފައި ނުވެ އެވެ.\nއެގޮތުން ފުލުހުން މިއަދު ވަނީ ޗާންދަނީ މަގު، ބިގްމޭން ރެސްޓޯރެންޓް ބަލާ ފާސް ކޮށްފަ އެވެެ. ފުލުހުން ވަނީ އެތަނުން އެއްޗިހިތަކެއް ވެސް ގެންގޮސްފަ އެވެ.\nމައުލޫމަތު ލިބޭ ގޮތުގައި މިއަދު ފުލުހުން އިތުރު ވިޔަފާރިތައްވެސް ބަލާ ފާސް ކުރާނެ ކަމަށް ބެލެވެ އެވެ.\nބިގްމޭންއަކީ ޓެރަރިޒަމަށް ފައިނޭންސް ކުރާ ކަމަށް ރިޕޯޓްގައި ތުހުމަތު ކުރާ، ހ. ވާލީވިލާ އަލީ ޝިޔާމް ހިއްސާ އޮންނަ ވިޔަފާރިއެއް ކަމަށް ރިޕޯޓްގައި ފާހަގަ ކުރެ އެވެ.\nމާލޭގައި ހުންނަ ބިގްމޭން ރެސްޓޯރެންޓް ފުލުހުން މިއަދު ބަލާ ފާސްކުރިއިރު، ރޭ އައްޑޫގައި ވެސް ވަނީ ރިލްވާންގެ މައްސަލައިގައި ރިޕޯޓުގައި ތުހުމަތު ކުރެވޭ އަހުމަދު އަގްލީލް (ކިޑޫ)އާ ގުޅުންހުރި ވިޔަފާރިތައްވެސް ބަލާ ފާސްކޮށްފަ އެވެ. އެގޮތުން އޭނާ ހިންގާ، "ފޮތި ގަރާޖު" ކިޔާ ފޮތި ފިހާރައެއް ވަނީ ބަލައި ފާސްކޮށްފަ އެވެ.\nރިޔާސީ ކޮމިޝަނުން ބުނެފައިވާ ގޮތުގައި، ރިލްވާން މަރާލުމަށް ފަހު، ވަނީ ކަނޑު ފައްތާފަ އެވެ. އަދި އޭނާ މަރާލާފައިވަނީ ހަރުކަށި ފިކުރަށް ނިސްބަތްވާ އަލްގައިދާ ރާއްޖެ ގޮފިން ކަމަށް ކޮމިޝަނުން ބުނެއެވެ.\nކޮމިޝަނުން ބުނެފައިވާ ގޮތުގައި އައިސްސްއާއެކު ހަރުކަށި ދެ ޖަމާއަތް ރާއްޖޭގައި އޮންނަ އިރު، އެ ދެ ޖަމާއަތަށް ފަންޑު ކުރުމަށް ވިޔަފާރިތައް އަންނަނީ ހިންގަމުންނެވެ.\nއޭގެ ތެރޭގައި ރެސްޓޯރެންޓް ތަކާއި ތަރުކާރީ ފިހާރުތަކާއި ފޮތި ފިހަރަތަކާއި ކަންނެލި އޮޑިތައްވެސް ހިމެނޭ ކަމަށް ކޮމިޝަނުން ބުނެއެވެ. ތަހުގީގު ރިޕޯޓުގައި ވަނީ އެ ވިޔަފާރިތަކުގެ ނަންތައް ހިމަނާފައެވެ. ނަމަވެސް މިހާރު އާންމުންނަށް އާންމުކޮށްފައިވާ ރިޕޯޓުގައި އެ ނަންތަކެއް ނެތެވެ.\nފުލުހުން އިއްޔެ ވަނީ މާލެ ސިޓީއާއި އައްޑޫ އިން ޖުމްލަ ނުވަ ތަނެއް ބަލާ ފާސްކޮށްފަ އެވެ. ފުލުހުން ބުނެފައިވާ ގޮތުގައި މިހާތަނަށް އޮޕަރޭޝަންގައި އެއްވެސް މީހަކު ހައްޔަރުކޮށްފައެއް ނުވެ އެވެ.\nކެފޭއެއްގެ ސޭޓު މާރާމާރީހިންގައި ވެއިޓަރެއްގެ ބޯފަޅާލައިފި\nޓެކްސީއެއް ހުއްޓުވައި ބަނގުރާ ފުޅިތަކެއް އަތުލައިގަނެފި\nވެލިނަގަން ދިޔަ މީހަކު މަރުވެއްޖެ


ޅޮހީސްކޫލް ، ނ.ޅޮހި\nސަޕޯޓިންގ ކޯ އެލަވަންސް2ގޮތުގައި މަހަކު 700 ރުފިޔާ\nދުވަހުން ދުވަހަށް މެއިލް ޗެކްކުރުމާއި މެއިލްއަށް އައިސްފައިވާ ތަކެތި ދުވަހުން ދުވަހަށް އެންޓްރީއަށް ވެއްދުމާއި މެއިލް ރައްދު ވާންޖެހޭ ފަރާތްތަކަށް މެއިލް ފޮނުވުން.\nސްކޫލަށް އަންނަ ޢާއްމު ފޯނުކޯލްތަކަށް ސްކޫލުންކަނޑައަޅާފައިވާ ޢާއްމު އުސޫލުތަކާ އެއްގޮތަށް ޖަވާބުދިނުމާއި، އެކިކަންކަމާއި ގުޅިގެން އަންނަ ކޯލްތައް އެކަމާ ގުޅޭ ފަރާތަކަށް ޕާސްކޮށް ރައްދު ކޮށްދިނުން.\nސްކޫލަށް އަންނަ އަދި ފޮނުވާ އެންމެހައި ލިޔެކިޔުންތަކުގެ އެންޓްރީ ބެލެހެއްޓުން.\nކިޔަވައިދިނުމާއި ގުޅޭގޮތުން އެކިއެކި ދާއިރާތަކުން އަދި އަމިއްލަ ފަރާތަކުން ފޮނުވާ ސިޓީތަކަށް ވެރިންގެ ލަފާގެމަތިން ޖަވާބުދިނުމާއި ސިޓީތައް ފައިލްކުރުން.\nވެރިންގެ ލަފާގެމަތިން ބެލެނިވެރިންނާއި ޓީޗަރުންނަށް ދެވޭ ނޯޓިސް ތައްޔާރުކުރުން.\nސްކޫލުން ދަރިވަރުން ވަކިކުރުމާއި، ވެއްދުމުގައި އިދާރީގޮތުން ކުރަންޖެހޭ އެންމެހާ ކަންތައްތައް ކުރުމާއި ރަޖިސްޓްރީ އަޕްޑޭޓްކުރުން.\nސްކޫލްގެ އެންރޯލްމަންޓް ރަޖިސްޓްރީ ބެލެހެއްޓުމާއި ތަފާސް ހިސާބު ފުރިހަމަކޮށް މިނިސްޓްރީއިން ހަމަޖައްސާ ތާރީހަކަށް ފޮނުވުން.\nސްކޫލުން ކުރިޔައްގެންދާ އިމްތިހާންތަކާއި ގުޅުންހުރި އެންމެހާ މަސައްކަތްތައް ކަމާބެހޭ ވެރިއެއްގެ ލަފާގެ މަތިން ފަރުވާތެރި ކަމާއިއެކުކޮށް ހުރިހާ ލިޔެކިޔުމެއް ފައިލް ކުރުން.\nއަހަރު ނިމުމުން ދަރިވަރުންގެ އަތުން އަބުރާ ހޯދަންޖެހޭ ޓެކްސް ފޮތްތައް ބަލާގަނެ ފޮތްތައް ތަރުތިބުކޮށް ފޮތްލިސްޓަށް އެޅުމަށްޓަކައި އެސިސްޓެންޓް ލައިބްރޭރިއަނާއި ހަވާލުކުރުން.\nސާނަވީ އަހަރު ފެށުމުން ސްކޫލުން ޓީޗަރުންނާއި ހަވާލުކުރާ ސްޓޭޝިނަރީ ދޫކުރުމާއި، އަހަރުނިމުމުން އަބުރާ އެތަކެތި ހޯދުން:\nދަރިވަރުންގެ ލީވިންގް ސެޓްފިކެޓްތައް ތައްޔާރުކޮށް ދޫކުރުން.\nއަހަރުފެށުމުގެ ކުރިން ފައިލްކުރަން ބޭނުންވާ ފައިލްތަކާއި ފޮތްތައް ތައްޔާރުކުރުން.\nއައު އަހަރަށް ދަރިވަރުންނަށް ބޭނުންވާނޭ ފޮތްތައް ހޯދައި ބެލެނިވެރިންނަށް ފޮތްތައް ހަވާލުކުރުމާއި، ވައުޗަރ ދޫކުރުން.\nޕްރީސްކޫލަށް ބޭނުންވާނޭ ސްޓޭޝަނަރީ މިނިސްޓްރީއިން ހަމަޖައްސާ ތާރީހަކަށް ހޯދުން.\nމީމިސް ސްޓޫޑަންޓް ޑޭޓާބޭސް އިން ކުރަންޖެހޭ އެންމެހާ ކަންކަން ޕްރިންސިޕަލްގެ އިރުޝާދުގެދަށުން ދުވަހުން ދުވަހަށް ކޮށްނިއްމުން.\nދަރިވަރުންނާއި ގުޅޭގޮތުން ފުރިހަމަކުރުމަށް ގޫގުލްޑްރައިވް މެދުވެރިކޮށް މިނިސްޓްރީ އޮފް އެޑިޔުކޭޝަނުން ފޮނުވާ ޝީޓްތައް ކަނޑައެޅިފައިވާ ތާރީޚްތަކަށް އަޕްޑޭޓް ކުރުމާއި، އެންޓަރ ކުރަންޖެހޭ މަޢުލޫމާތު އެންޓަރ ކުރުން.\nދިވެހި ސިވިލް ސަރވިސްގެ ކޯޑް އޮފް ކޮންޑަކްޓުގައި ބަޔާންކޮއްފައިވާ އެންމެހާ ކަންތައްތައް އެނގި އެއާ އެއްގޮތައް އަމަލުކުރުން.\nސްކޫލްގެ ޔައުމިއްޔާތައް ތައްޔާރުކޮށް ދުވަހުން ދުވަހަށް ނިންމާ ބެލެހެއްޓުން.\n1 ' ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު މަޤާމުގެ މަސައްކަތުގެ ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\n1 'މަތީ ސާނަވީ' ނުވަތަ އެއާ އެއް ފެންވަރުގެ އިމްތިޙާނަކުން2މާއްދާއިން ދަށްވެގެން 'އީ' ގްރޭޑް ލިބިފައި ވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް4ގެ ސަނަދެއް ޙާޞިލްކޮށްފައިވުމާއެކު، 'ސެކަންޑަރީ ސްކޫލް' ނުވަތަ 'ހަޔަރ ސެކަންޑްރީ ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން.\nü އަސާސީ ޝަރުޠު ހަމަވުން (30)\nü އަސާސީ ޝަރުޠަށްވުރެ އިތުރަށް ލިބިފައިވާ ތަޢުލީމު (5)\nü އަސާސީ ޝަރުޠަށްވުރެ އިތުރަށް ލިބިފައިވާ ތަޖުރިބާ (5)\nü އެސެސްމަންޓް (އިމްތިޙާނު ނުވަތަ ޕްރެކްޓިކަލް) (25)\nü އިންޓަރވިއު (35)\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 14 ޑިސެމްބަރު 2021 (އަންގާރަ)ގެ 13:00 ގެ ކުރިން، ޅޮހީ ސްކޫލް އަށެވެ. ވަޒީފާއަށް އެދޭ ފޯމާއިލިޔުންތައްއީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. (އީމެއިލް މެދުވެރިކޮށް ފޮނުވާ އެޕްލިކޭޝަން ފޯރމް އޮފީހަށް ލިބުނުތޯ ޔަޤީން ކުރުމަކީ އެޕްލިކޭޝަން ހުށަހަޅާ ފަރާތުގެ ޒިންމާއެކެވެ.) އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nއިންޓަރވިއު (އިމްތިޙާނާއި ޕްރެޒެންޓޭޝަން) އޮންނާނީ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި އެސެސްމެންޓް އޮންނާނީ،\n19 ޑިސެންބަރު 2021 އާއި 25 ޑިސެމްބަރު 2021 އާ ދެމެދު،ޅޮހީސްކޫލް ގައެވެ.\nމި ޢިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ،6560573 ނަންބަރު ފޯނާއެވެ. އީ މެއިލް ކުރާނީ [email protected] އަށެވެ.\n05 ޑިސެމްބަރު 2021


SunOnline: Column: "Face -to-face" kiyevun rajje ah beynun tha?\n"ފޭސް-ޓު-ފޭސް" ނޫން ކިޔެވުން ރާއްޖެއަށް ބޭނުންތަ؟\nރާމިޒު އަލީ 21 Sep 2019, 11:05\n"ކޮންމެ ދުވަހަކު ކިލާހުގައި މުދައްރިސާ ބައްދަލުނުވެ ކިޔަވާ ދަރިވަރުންގެ ފެންވަރެއް ނުހުރެ އެވެ. އޮންލައިންކޮށް ކިޔަވައިދިނުމަކީ މަތީތައުލީމު ހަލާކުވާ ކަމެކެވެ. މިގޮތަށް ކިޔަވާ ދަރިވަރުން ސަނަދު ހޯދަނީ އެހެން މީހުން ލައްވައި މަސައްކަތް ކުރުވައިގެންނެވެ. މިފަދަ ކިޔެވުން މެދުވެރިކޮށް ފަންނީ ދާއިރާތަކުގެ މީހުން ތަމްރީނު ކުރުމަކީ ކުރަން ހެޔޮވާވަރުގެ ކަމެއް ނޫނެވެ. އެއީ ކޮންމެ ދުވަހަކު ކިލާހުގައި މުދައްރިސާ ބައްދަލު ނުވެ، ދަރިވަރުންނަށް އުނގަންނައި ނުދެވޭނެތީ އެވެ."\nއިސްވެ ބަޔާން ކުރެވުނީ ކޮންމެ ދުވަހަކު ކިލާހުގައި މުދައްރިސާ ބައްދަލުނުވެ ކިޔަވާ ކިޔެވުމާ މެދު، ބައެއް މީހުން ގެންގުޅޭ ވިސްނުމުގެ ޚުލާސާއެކެވެ. މީގެތެރޭގައި އުނގެނުމާއި އުނގަންނައިދިނުމުގެ އެކި ފަންތީގައި މަސައްކަތް ކުރާ މީހުން ވެސް ހިމެނެ އެވެ. ނަމަވެސް މިއީ ހަމަ ތެދެއް ހެއްޔެވެ؟ މަތީތައުލީމު ދިނުމުގައި ދުނިޔޭގެ ކުރިއަރާފައިވާ ގައުމުތަކުގައި އަމަލުކުރާގޮތް ބުނެދޭ ހަގީގަތަކީ ކޮބައިހެއްޔެވެ؟\nޓެކުނޮލޮޖީގެ ވަސީލަތްތައް ބޭނުންކޮށްގެން "ފްލެކްސިބްލް" ކިޔެވުމުގެ ގޮތްތައް ބޭނުންކުރާ ދަރިވަރުންގެ އާބާދީ ހަލުވިކަމާ އެކު އަންނަނީ އިތުރުވަމުންނެވެ. ދުނިޔޭގެ ހުރިހާ ބައްރެއްގައި ވެސްމެ އެވެ. ވަކިން ޚާއްސަކޮށް ތަރައްގީވެފައިވާ ގައުމުތަކުގަ އެވެ. އޮސްޓްރޭލިޔާގައި ކޮންމެ ދުވަހަކު ކިލާހަށް ހާޒިރުނުވެ ކިޔަވާ ދަރިވަރުން (އޯފް-ކެމްޕަސް ދަރިވަރުން) އިތުރުވާ ނިސްބަތް، ފޭސް-ޓު-ފޭސް ދަރިވަރުން އިތުރުވާ ނިސްބަތަށްވުރެ މައްޗެވެ. އެގައުމުގައި މަތީތައުލީމުގައި ބައިވެރިވާ ދަރިވަރުންގެ 20 އިންސައްތަ މިގޮތަށް ކިޔަވަ އެވެ. ފޭސް-ޓު-ފޭސް ކިޔެވުމާއި އޮންލައިން ކިޔެވުން އެއްކޮށްގެން ކިޔަވާ ދަރިވަރުން ވެސް އަންނަނީ އިތުރުވަމުންވެ. މިގޮތުން އޮސްޓްރޭލިޔާގައި މަތީ ތައުލީމަށް 2016 ވަނަ އަހަރު ރަޖިސްޓަރީ ކުރި ދަރިވަރުންގެ 13 އިންސައްތަ އަކީ މިގޮތަށް ކިޔެވި ދަރިވަރުންނެވެ. އަދި 2017 ވަނަ އަހަރާ އަޅާބަލާ އިރު 2018 ވަނަ އަހަރު މިނިސްބަތް ފަސް އިންސައްތަ އިތުރުވެފައިވާ ކަމަށް ދައްކަ އެވެ. އިނގިރޭސި ވިލާތުގައި 2017 ވަނަ އަހަރު ކިޔަވައިދިން ކޯސްތަކުގެ އަށް އިންސައްތައަކީ އޮންލައިން ކޯސްތަކެވެ. އެގައުމުގައި 2011 ވަނަ އަހަރު މަތީތައުލީމުދޭ 102 މަރުކަޒެއްގައި އޮންލައިން ކޯސްތައް ކިޔަވައިދިންއިރު، 2017 ވަނަ އަހަރު މި އަދަދު ވަނީ 117 އަށް އިތުރުވެފަ އެވެ. އެމެރިކާގައި ކޮންމެ ދުވަހަކު ކިލާހަށްގޮސް ކިޔަވާ (އޮން-ކެމްޕަސް) ދަރިވަރުންގެ އަދަދު، 2012 އާއި 2016 އާ ދެމެދު6އިންސައްތަ ދަށްވެފައިވެ އެވެ. ނަމަވެސް ދުރުންދޭ ތައުލީމުގެ ނިޒާމުން ކިޔަވާ ދަރިވަރުން ވޭތުވެދިޔަ 14 އަހަރުވެސް ވަނީ ފާހަގަ ކުރެވޭ މިންވަރަށް އިތުރުވެފަ އެވެ. އެމެރިކާގައި މަތީ ތައުލީމުގައި ބައިވެރިވާ ދަރިވަރުންގެ ތެރެއިން 30 އިންސައްތަ ދަރިވަރުން، ކޯހުގެ މުއްދަތުގެ ތެރޭގައި މިނިޒާމުގެ ތެރެއިން މަދުވެގެން އެއް މާއްދާ ކިޔަވާކަމަށް ރެކޯޑު ކުރެވިފައިވެ އެވެ. މިއަދަދުތައް ބުނެދެނީ ކޮންވާހަކައެއް ހެއްޔެވެ؟ ކޮންމެ ދުވަހަކު ކިލާހުގައި މުދައްރިސާ ބައްދަލުނުވެ ކިޔެވުމަކީ ދޯހަޅި އަދި ޖީލުތައް ހަލާކުވާ ކަމެއް ނަމަ، މި ބުނެވުނު ގައުމުތަކުގައި މިކަން އެގޮތަށް ކުރާނެހެއްޔެވެ؟ ނުވަތަ ކުރިޔަދޭނެ ހެއްޔެވެ؟\nދެން އޮތީ ރާއްޖޭގެ ހާލަތެވެ. ރާއްޖެއަކީ ކުދި ޖަޒީރާ ގައުމެކެވެ. ފުން ކަނޑުތަކަކުން ވަކިވަކި ކުރެވިފައިވާ 185 ވަރަކަށް ރަށުގައި މީހުން ދިރިއުޅެ އެވެ. ގިނަ ރަށްރަށުގައި ދިރިއުޅޭ އާބާދީ ދެ ހާހަށް ވުރެ މަދެވެ. މަދު އަތޮޅެއްގައި ބައެއް ވަސީލަތްތައް ގާއިމުކުރެވިފައި ވިޔަސް ކިޔަވަން ބޭނުންވާ ކޯސް، އެކި ސަބަބުތަކާހެދި އަމިއްލަ ރަށުގައި ނުވަތަ އަތޮޅު ކެމްޕަހުގައި ނުހިންގައެވެ. އަދި ކީއްހެއްޔެވެ؟ މަތީތައުލީމުގެ މައިގަނޑު ގިނަ ހަރަކާތްތައް ހިންގެނީ ވެރިރަށް މާލޭގަ އެވެ. މި ސަބަބުތަކާހެދި ރަށުގައި ދިރިއުޅޭ މީހަކަށް މަތީތައުލީމަށް ދެވެން އޮތް ހަމައެކަނި މަގަކީ މާލެއަށް ދިރިއުޅުން ބަދަލުކުރުން ކަމުގައިވާ ހާލަތްތައް ނުހަނު ގިނައެވެ. އާއިލާ އާއި އަމިއްލަ ގެދޮރާއި ރަށުގައި އަދާކުރި ވަޒީފާ ވެސް ދޫކޮށްފަ އެވެ.\nވަޒީފާ އަދާކުރަމުން ކިޔަވަން ބޭނުންވާ ދަރިވަރުންގެ އަދަދު އިތުރުވަނީ ހަމައެކަނި ރާއްޖެއަކު ނޫނެވެ. އިނގިރޭސި ވިލާތުގައި 2017 ވަނަ އަހަރު މަތީ ތައުލީމަށް ރަޖިސްޓަރީ ކުރި ދަރިވަރުންގެ 22 އިންސައްތަ އަކީ ޕާޓްޓައިމްކޮށް ކިޔަވަން ރަޖިސްޓަރީ ކުރި ދަރިވަރުންނެވެ. އޮސްޓްރޭލިޔާގައި އަންޑަރގުރެޖުއޭޓު ދަރިވަރުންގެ ގާތްގަނޑަކަށް 25 އިންސައްތަ، އަދި ޕޯސްޓުގުރެޖުއޭޓް ދަރިވަރުންގެ ގާތްގަނޑަކަށް 60 އިންސައްތަ ކިޔަވަން ބޭނުން ވަނީ މިގޮތަށްކަމަށް ރެކޯޑު ކުރެވިފައިވެ އެވެ. މީގެ މާނައަކީ މިދަރިވަރުން ކިޔަވަމުން، އާމްދަނީ ލިބޭނެ ކޮންމެވެސް ވަޒީފާއެއް އަދާކުރުމެވެ. ރާއްޖޭގައި ވެސް މިހާރު މަތީތައުލީމު ހާސިލުކުރާ ދަރިވަރުންގެ މަދުނޫން ނިސްބަތެއް ވަޒީފާއެއްގައި އުޅެމުން ކިޔަވާކަމަށް ބެލެވެ އެވެ. މީގެ އިތުރުން ވަޒީފާ އަދާކުރަމުން ކިޔެވުމުގެ ޒަރޫރަތް، ދިވެހިންނަށް ބޮޑުވާ އެހެން ސަބަބެއްވެސް ވެ އެވެ. އަޅުގަނޑުމެންގެ ކުދި ރަށްރަށުގައި މަދަނީ ޚިދުމަތް ދިނުމަށް ތިބެނީ ވަރަށްމަދު ފަންނީ ބައެކެވެ. ރަށުން ފޯރުކޮށްދެވޭ ޚިދުމަތް ރަނގަޅުކުރެވޭނީ އެމީހުންގެ އިލްމާއި ހުނަރު މަތިކޮށްގެންނެވެ. ނަމަވެސް މަތީތައުލީމަށްޓަކައި ދެ އަހަރާއި ހަތަރު އަހަރާ ދެމެދުގެ މުއްދަތަކަށް މިއެންމެން މާލޭގައި ބައިތިއްބައިގެން ރަށުން ޚިދުމަތް ފޯރުކޮށްދެވިދާނެ ހެއްޔެވެ؟ ވަގުތީގޮތުން ވިޔަސް އެތަން ފޫބައްދާނެ މީހުން ހޯދުން ފަސޭހަ ވެދާނެ ހެއްޔެވެ؟ މިހާލަތުގައި ވަޒީފާގައި ބައިތިއްބައިގެން ކިޔެވޭނެގޮތެއް ހޯދައިދިނުމަކީ އެންމެ ރަނގަޅު ހައްލަށް ނުވެދާނެ ހެއްޔެވެ؟ ނަމަވެސް ރަށުގައި މިއެންމެންނަށް ކޮންމެ ދުވަހަކު ކިލާހަށް ހާޒިރުވާގޮތަށް ކިޔަވައިދެވޭނެ ގާބިލުކަން ހުރީ ރާއްޖޭގައި މަތީތައުލީމު ފޯރުކޮށްދޭ ކޮން މަރުކަޒެއްގައި ހެެއްޔެވެ؟\nމުވާސަލާތުކުރުމާއި މައުލޫމާތު ހޯދުމަށް ބޭނުންކުރާ ޓެކުނޮލޮޖީގެ ދާއިރާއިން ފާހަގަކުރެވޭ ކުރިއެރުންތަކެއް ވޭތުވެ ދިޔަ އަހަރުތަކުގައި ރާއްޖެ ހޯދައިފި އެވެ. ހުރިހާ ރަށަކަށް އިންޓަނެޓުގެ ޚިދުމަތް ފޯރުކޮށްދެވޭ ކަމަށް އިއުލާނު ކުރެވިއްޖެ އެވެ. އަދި އިންޓަރނެޓުގެ ފެންވަރު މަތިކޮށް، އަގު ހެޔޮކުރުމަށް އުންމީދީ މަސައްކަތްތަކެއް އަންނަނީ ކުރެވެމުންނެވެ. ވުމާ އެކު ކުރިން ބުނެވުނު ސަބަބުތަކަށް ރިއާޔަތްކޮށް، ކޮންމެ ދުވަހަކު ކިލާހަށް ނައިސް ކިޔެވޭނެ ރަނގަޅު އިންތިޒާމެއް ހަމަޖެއްސުމަކީ ކުރެވިދާނޭ ކަމެކެވެ. ކުރަން ޖެހޭ ކަމެކެވެ. ދަސްވެނިންގެ ފެންވަރު ދަށްވާނަމަ، އޭގެ ހަގީގީ ސަބަބަކީ "ފްލެސިބްލް" ކިޔެވުމެއް ނޫނެވެ. ކުށްވެރި ކުރަންވީ ކިޔަވައިދެވޭ މޯޑެއް ނޫނެވެ. ރަނގަޅު ކުރަންވީ އެމޯޑު ބޭނުންކޮށްގެން ކިޔަވައިދެވޭ ގޮތެވެ. ކަންކުރެވޭ ގޮތެވެ.


India in dhin currency swap ge 150 million dollar dhakaifi\nއިންޑިއާ އިން ދިން ކަރަންސީ ސްވޮޕްގެ 150 މިލިއަން ޑޮލަރު ދައްކައިފި\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގައި މިއަދު ބޭއްވި ނޫސްވެރިންގެ ބައްދަލުވުމުގައި ގަވަރުނަރު އަލީ ހާޝިމް ވާހަކަ ދައްކަވަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nއިންޑިއާ އިން ރާއްޖެ އަށް ހަމަޖައްސައިދިން، 400 މިލިއަން ޑޮލަރުގެ ކަރަންސީ ސްވޮޕްގެ 150 މިލިއަން ޑޮލަރު ދައްކައިފި އެވެ.\nއިންޑިއާ އިން ރާއްޖެ އަށް 400 މިލިއަން ޑޮލަރުގެ ކަރަންސީ ސްވޮޕްއެއް ހަމަޖެއްސުމުގައި، ރާއްޖޭގެ މަރުކަޒީ ބޭންކް އާއި ރިޒާވް ބޭންކް އޮފް އިންޑިއާ (އާރްބީއައި) ދެމެދު އެއްބަސްވުމުގައި ސޮއިކޮށްފައިވަނީ ކުރީގެ ގަވަރުނަރު އަހުމަދު ނަސީރު ހުންނެވިއިރު އެވެ. ކަރަންސީ ސްވެޕް އެއްބަސްވުމަކީ ދެ ގައުމެއްގެ ފައިސާ ބަދަލު ކުރަން ހަދާ އެއްބަސްވުމެކެވެ. މި އެއްބަސްވުން ގާއިމްކުރާނީ ދެ ގައުމުގެ މަރުކަޒީ ބޭންކުގެ ދެމެދުގަ އެވެ.\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) ގައި މިއަދު ބޭއްވި ނޫސްވެރިންގެ ބައްދަލުވުމެއްގައި ގަވަރުނަރު އަލީ ހާޝިމް ވިދާޅުވީ އިންޑިއާ އިން ހަމަޖަސައިދިން ކަރަންސީ ސްވޮޕްގެ ތެރެއިން 150 މިލިއަން ޑޮލަރު އަނބުރާ ދައްކާފައިވާ ކަމަށެވެ. އަދި ބާކީހުރި 250 މިލިއަން ޑޮލަރު ވެސް ވަރަށް އަވަހަށް ދައްކާނެ ކަމަށެވެ.\n"މި ޑިޒިޝަން ނެގީ ވެސް އޮޕްޓިމެސްޓިކް ސިނާރިއޯއެއް [އިކޮނޮމީ ރަނގަޅުވާކަމުގެ ނިޝާނެއް] ފެނިގެން. އެހެންވެ އަނެއް 250 މިލިއަން ރީޕޭ ކުރާ [ދައްކާ ގޮތަށް] ރާވާފައި މިއޮތީ. މި ޑިސިޝަން ނެގީ ރެގިއުލޭޓްރީ ޗޭންޖާއި ގްރޯތްރޭޓަށް އަންނަ ބަދަލަށް ބަލާނެ. އެހެންވެއެއްވެސް ކަހަލަ ދަތިކަމެއް ޝޯޓް ޓާމްގައި ހިއެއް ނުވޭ އަންނާނެ ހެނެއް،" އަލީ ހާޝިމް ވިދާޅުވި އެވެ.\nއިންޑިއާ އިން ރާއްޖެ އަށް ކަރަންސީ ސްވޮޕްއެއް ހަމަޖައްސަދިނީ، ރައީސް އިބްރާހިމް މުހައްމަދު ސޯލިހު ވެރިކަމާ ހަވާލުވެވަޑައިގެން 2020 ޑިސެމްބަރު މަހު އެ ގައުމަށް ކުރެއްވި ދަތުރުފުޅުގައި ސޮއި ކުރެއްވި 1.4 ބިލިއަން ޑޮލަރުގެ އިގްތިސާދީ ޕެކޭޖުގެ ބައެއްގެ ގޮތުގައެވެ.\nކަރަންސީ ސްވޮޕްގެ ސަބަބުން ރިޒާވު ބޮޑުވުމަށް މަގު ފަހިވެ އެވެ. ނަމަވެސް މިގޮތަށް ކަރަންސީ ސްވޮޕަށް ނަގާ ފައިސާ ދައްކަން ޖެހެ އެވެ. މި ފައިސާ ދައްކާނީ ރިޒާވް އިންނެވެ. އެހެންވެ މި ފައިސާ ދައްކުމާއެކު ރިޒާވްއަށް ބޮޑު ބަދަލެއް އަންނާނެ އެވެ. އެމްއެމްއޭއިން މިއަދު އާއްމުކުރި ހިސާބުތައް ދައްކާ ގޮތުން ރާއްޖޭގެ ޖުމްލަ ރިޒާވްގައި މިހާރު ހުރީ 851 މިލިއަން ޑޮލަރެވެ.\nޓޫރިޒަމް ޓޫރިސްޓް އެރައިވަލް އަލީ ހާޝިމް + އެމެރިކާ ޑޮލަރު އެމްއެމްއޭ އިންޑިއާ ސްޓޭޓް ބޭންކް އޮފް އިންޑިއާ ދިވެހި އިންޑިއާގެ ގުޅުން\nމުޅި އެއާޕޯޓްގައި އިންޑިއާ މީހުން\nގެސްޓްހައުސްތައް އިންޑިއާ ޓޫރިސްޓުންނަށް މަނާ\nޓްރެވަލް ބަބްލްއިން އެހެން ވާހަކައެއް!